സാഹിത്യവാരഫലം 1999 04 23 - Sayahna\nസാഹിത്യവാരഫലം 1999 04 23\nജീവനുള്ളവയെല്ലാം നമ്മളെ ചലനം കൊള്ളിക്കും. പ്രചോദിപ്പിക്കുകയും ചെയ്യും. ആന തൊട്ട് ഉറുമ്പ് വരെയുള്ളവയുടെ ദർശനം എന്തെന്ത് വിചാരഗതങ്ങളാണ് നമ്മളിൽ ഉളവാക്കുക! സാഹിത്യസൃഷ്ടികളൂം ഇങ്ങനെതന്നെ. സി.വി. രാമൻപിള്ളയുടെ ‘മാർത്താണ്ഡവർമ്മ’ എന്ന നോവൽ നമ്മൾ കാണേണ്ടതില്ല. ആ പേരൊന്നു കേട്ടാൽ മതി നമ്മുടെ മനസ്സ് സമുത്തേജിതമാകുന്നു. സൽമാൻ റുഷ്ദിയുടെ ‘The Ground Beneath Her Feet’ എന്ന പുതിയ നോവലിന്റെ അഞ്ഞൂറ്റിയെഴുപത്തിയഞ്ചു പുറങ്ങൾ മനസ്സിരുത്തി വായിച്ചിട്ടും എന്റെ മനസ്സിൽ ഒരു നേരിയ ചലനം പോലുമുണ്ടായില്ല. അദ്ദേഹത്തിന്റെ “Grimus”, “Midnight Children”, “Shame”, “The Satanic Verses”, “Haroun and the Sea of Stories” “The Moor’s Last Sigh” ഈ കൃതികൾ എങ്ങനെ വായനക്കാരുടെ ഭാവസംദൃബ്ധതയെ (Sensibility) അപമാനിക്കുന്നു എന്ന ചോദ്യത്തിന് എപ്പോഴും സാംഗത്യമുണ്ട്.\nമദോദ്ധതയോടുകൂടി റുഷ്ദി തനിക്കിഷ്ടമില്ലാത്തവരെ ഭർത്സിക്കുന്നു എന്നതാണ് വായനക്കാരെ ആകുലാവസ്ഥയിലാക്കുന്ന അദ്ദേഹത്തിന്റെ പ്രഥമ പ്രവർത്തനം. റുഷ്ദി ശകാരിക്കുന്ന വ്യക്തികളെ വായനക്കാർക്കും വെറുപ്പായിരിക്കും. പക്ഷേ അവരെ ഫിക്ഷന്റെ തലത്തിലേക്ക് ഉയർത്താതെ ഉപാലംഭം ചൊരിയുമ്പോൾ നോവലിസ്റ്റ് കലയെ, സാഹിത്യത്തെ വ്യഭിചരിക്കുന്നു എന്ന തോന്നൽ സഹൃദയനുണ്ടാവുന്നു. അതിന്റെ ഫലമായി ആസ്വാദനമുണ്ടാകുന്നില്ല. ജവഹർലാൽ നെഹ്രു, ഇന്ദിരാഗാന്ധി, സഞ്ജയ് ഗാന്ധി, രാജീവ് ഗാന്ധി ഇവരെയൊക്കെ അദ്ദേഹം വളരെ വർഷങ്ങളായി പുലഭ്യം പറഞ്ഞുകൊണ്ടിരുന്നു. പട്ടിക്ക് ജവാഹർ എന്ന പേരിട്ട് അതിനോട് കുരയ്ക്ക് എന്ന് പറയാനും അദ്ദേഹത്തിന് മടിയില്ല. ഒരുപന്യാസത്തിൽ റുഷ്ദി ഇന്ദിരാഗാന്ധിയെക്കുറിച്ചും അവരുടെ മകൻ സഞ്ജയ് ഗാന്ധിയെക്കുറിച്ചും അരുതാത്തത് പറഞ്ഞിട്ടുണ്ട്. റുഷ്ദിയുടെ രചനയുടെ ഈ മാലിന്യവും നൈഷ്ഠൂര്യവും ഈ പുതിയ നോവലിലുമുണ്ട്.\nലാലുപ്രസാദ് യാദവിന് പിലൂദൂധ്‌വാല എന്ന പേരിട്ട് ചില ഭാഷണങ്ങളും പ്രവൃത്തികളും ആ കഥാാപാത്രത്തിന് നൽകി പ്രസാദിനെ റുഷ്ദി അപമാനിക്കുന്നു (പുറം 65). His (Javahar’s) successor, Indira Gandhi was little more thanapawn in the hands of the Congress kingmakers, Shastri, Morarji Desai and Kamaraj (പുറം 192). Indira was Powerles against her savage son who endoved Sanjay withalifetime supply of rage (പുറം 282). But Pillooism won the day. Pillooism and Sanjayism, its Delhi twin (പുറം247). റുഷ്ദി നോവലിലൂടെ നിന്ദിക്കുന്നവർ മാന്യരാകാം, അമാന്യരാകാം. അതല്ല പ്രധാനപ്പെട്ട കാര്യം. മരിച്ചവരും ജീവിച്ചിരിക്കുന്നവരുമായ ആളുകളെ നോവലിൽ കൊണ്ടുവന്ന് അസഭ്യങ്ങളിൽ കുളിപ്പിക്കുമ്പോൾ കലാസൃഷ്ടിയുടെ പാവനത നശിക്കുന്നു. യഥാർഥ വ്യക്തികളുടെ ദോഷങ്ങൾ മാത്രം എടുത്തുകാണിക്കുമ്പോൾ സത്യത്തിന്റെ ശോഭ അനുവാചകന് ലഭിക്കുന്നില്ല. വിചാരിച്ചിരിക്കാത്ത നിമിഷത്തിൽ മിന്നൽപ്രവഹമുണ്ടാകുമ്പോൾ ആളുകൾ ഞെട്ടുമല്ലോ. ആ ഞെട്ടലാണ് റുഷ്ദിയുടെ പ്രതികാരനിർവ്വഹണാവാഞ്ഛ ഉളവാക്കുന്നത്. സാഹിത്യം നോവലിസ്റ്റിന്റെ ശത്രുത പ്രകടിപ്പിക്കാനുള്ളതല്ല എന്നത് റുഷ്ദിക്ക് അറിയാമായിരിക്കും. എങ്കിലും മനസ്സിന്റെ സവിശേഷതകൊണ്ട് അദ്ദേഹം ഈ കുത്സിതകർമ്മം അനുഷ്ഠിക്കുന്നു എന്നു മാത്രം നമ്മൾ ധരിച്ചാൽ മതി (Mr. Gandhi was after allapretty crafty legal eagle എന്നൊരിടത്ത്).\nതാൻ അവതരിപ്പിക്കുന്ന കഥാപത്രങ്ങളെ വ്യക്തിത്വത്തിനും സ്വത്വത്തിനും സാന്ദ്രീകൃതാവസ്ഥ നൽകുമ്പോഴാണ് ആ കഥാപത്രങ്ങൾക്ക് സർവ്വകാലികവും സാർവ്വജനീനവുമായ ഗുണം കൈവരുന്നതെന്ന കലാരഹസ്യം റുഷ്ദിക്ക് അറിഞ്ഞുകൂടാ. കഥ പറായുന്നത് ഉമീദ് മർച്ചന്റ് എന്നൊരു ഫോട്ടോഗ്രഫറാണ്. അയാൾ ഒരു ഓർമസ് കാമയുടേയും വീണ അപ്സരയുടേയും കഥയാണ് ആവിഷ്കരിക്കുക. പാഴ്സികളായ സർ ഡേറിയസ് കാമയുടെയും ലേഡി സ്പെന്റ കാമയുടെയും മകനാണ് ഓർമസ്. അവൻ ജനിച്ചയുടനെ സംഗീതോപകരണത്തിൽ വിരലുകൾ ഓടിക്കുന്നതു പോലെ സ്വന്തം വിരലുകൾ കൊണ്ടു ചലനങ്ങൾ കാണിച്ചുപോലും. (“Ormas Cama was born in Bombay, India in the early hours of May 1937, and within moments of his birth began making the strange rapid finger movements with both hands…”) ഓർമസിന്റെ കൂടെ വേറൊരാൺകുട്ടിയും ജനിച്ചു. പക്ഷേ അവൻ ചാപിള്ളയായിരുന്നു. നിശ്ചേതന ശരീരത്തോടുകൂടിയാണു അവൻ ഭൂമിയിലേക്കു പോന്നതെങ്കിലും സംഗീതജ്ഞനായ സഹോദരനെ അവൻ വളരെക്കാലത്തേക്കു സംഗീതത്തിലൂടെത്തന്നെ ‘ഹോൺട്’ ചെയ്തു. ഈ ഇരട്ടക്കുട്ടികൾക്കും ചേട്ടന്മാരായി രണ്ടു പേരുണ്ട്. അവർ വൈറസും സൈറസും. ക്രിക്കറ്റ് കളിക്കാരനായ അച്ഛൻ അടിച്ച പന്തു നെറ്റിയിൽ വന്നുകൊണ്ട് വൈറസ് എല്ലാക്കാലത്തേക്കും മൂകനായിപ്പോയി. പാടുന്ന അനിയനെ — ഓർമസിനെ — മുഖത്തു തലയണയമർത്തിക്കൊല്ലാൻ ശ്രമിച്ച സൈറസ് പതിന്നാലുകൊല്ലത്തേക്കു് അവനെ നിശ്ശബ്ദനാക്കി. കഥ അവസാനിക്കുമ്പോൾ അവൻ (സൈറസ്) തിഹാർ ജെയിലിൽ കിടക്കുകയാണു്.\nഞാൻ കഥയുടെ വിശദാംശങ്ങളിലേക്കു പോകാതെ തീരെച്ചുരുക്കിപ്പറയട്ടെ. അമേരിക്കയിൽ നിന്നു് എത്തിയ വീണ അപ്സര കഥ പറയുന്ന മർച്ചന്റിന്റെയും ഓർമസിന്റെയും കാമുകിയായി. ഒരു ദിവസം അവളങ്ങു് അപ്രത്യക്ഷയാകുന്നു. അവളെ കണ്ടുപിടിക്കാൻ അക്ഷീണയത്നം ചെയ്ത ഓർമസിനു അവളുടെ അന്ത്യമേ കാണാനാവുന്നുള്ളു. ഓർമസ് ന്യൂയോർക്കിൽ ഒരു സ്ത്രീയോടുകൂടി ജീവിതം നയിക്കുമ്പോൾ സകല കലാമൂല്യങ്ങളെയും വെല്ലുവിളിക്കുന്ന ഈ കലാഭാസം പര്യവസാനിക്കുന്നു. “Whata‘culture’? Look it up. ‘A group of micro-organisms grown inanutrient substance under controlled conditions’. A squirm of germs onaglass slide in all,alaboratory experiment calling itselfasociety. Most of us wrigglers make do with life on that slide; we even agree to feel proud of that ‘culture’” (പുറം 95). സമുദായത്തെയും വ്യക്തികളെയും സംസ്കാരത്തെയും ഈ സാമാന്യകരണത്തിലൂടെ നിന്ദിക്കുന്ന റുഷ്ദി തന്റെ കഥാപാത്രങ്ങളെയും രോഗാണുക്കളായി മാറ്റിയിരിക്കുന്നു. സംഭാവനീയതയുള്ള കഥാപാത്രങ്ങളെ വേണ്ടവിധത്തിൽ ചിത്രീകരിക്കുമ്പോഴാണു വസ്തുനിഷ്ഠമായ ജീവിതസത്യം സ്പഷ്ടമാവുക. റുഷ്ദിയുടെ ഒരു കഥാപാത്രത്തിനും ജീവനില്ല. അതുകൊണ്ടു മനുഷ്യത്വവുമില്ല. ജീവനില്ലാത്തതുകൊണ്ട് അവയ്ക്കു വിശ്വാസ്യത ജനിപ്പിക്കുന്ന പ്രവർത്തനങ്ങളുമില്ല. പ്രതിപ്രവർത്തനങ്ങളുമില്ല. അതിനാൽ ഈ നോവലിൽ ജീവിതത്തിന്റെയോ മനുഷ്യന്റെയോ സ്വഭാവം പ്രകടമാകുന്നുവെന്നു പറഞ്ഞുകൂടാ.\nസംഗീതം ഛായാഗ്രഹണം ഇവയെ പ്രധാനപ്പെട്ട വിഷമങ്ങളാക്കിക്കരുതുകയും അവയിലൂടെ സത്യസാക്ഷാത്കാരമാവാമെന്നു വിചാരിക്കുകയും ചെയ്യുന്ന ഈ നോവലെഴുത്തുകാരൻ അവയെ കലയിൽ നിന്നു ഉത്പാദിപ്പിക്കുകയല്ല ചെയ്യുന്നത്. സാകീയമായ തീരുമാനത്തിൽ നിന്നാണ് അവയെ ജനിപ്പിക്കുന്നത്. ഫലമോ? കൃത്രിമത്വം. സമുന്നതമായ സാന്മാർഗ്ഗിക ബോധമില്ലാത്ത, സദാചാരഘടനയില്ലാത്ത വിലക്ഷണമായ നോവലാണിത്. ഒരിടത്തും സൗന്ദര്യത്തിന്റെ മൂല്യമില്ല. ആകെയുള്ളത് പക്ഷപാതസങ്കീർണ്ണമായ മനസ്സിന്റെ പ്രതിഫലനം മാത്രം. ഏതു പ്രയോജനശൂന്യമായ വസ്തുവും ഏഴുവർഷം സൂക്ഷിച്ചുവച്ചാൽ ഏതെങ്കിലുമൊരു ദിവസം അതു പ്രയോജനം ചെയ്യുമെന്നു പറയാറുണ്ട്. ഏഴുവർഷമല്ല ഏഴായിരം ശതാബ്ദങ്ങൾ കഴിഞ്ഞാലും റുഷ്ദിയുടെ ഈ നോവൽകൊണ്ടു മനുഷ്യനു് ഒരു പ്രയോജനവും ഉണ്ടാകുകില്ല. അത്രയ്ക്കു വിരൂപമാണത്. (The Ground Beneath Her Feet, Salman Rushdie, Jonathan Cape.)\n2 അറിഞ്ഞാൽ നന്ന്\nവിശ്വവിഖ്യാതനായ സാഹിത്യകാരൻ കാറൽ ക്രൗസിനെക്കുറിച്ച് (Karl Krause) സാഹിത്യത്തിനുള്ള നോബൽസ്സമ്മാനം നേടിയ കനേറ്റിയുടെ ജീവചരിത്രത്തിൽ പ്രതിപാദിച്ചതു വായിച്ചയുടനെ ഞാൻ കനേറ്റിയുടെ ജീവചരിത്രം താഴെവച്ചിട്ട് ക്രൗസിന്റെ “Last Days of Mankind” എന്ന മഹാനാടകം അന്വേഷിക്കാൻ തുടങ്ങി. അതു കിട്ടിയില്ല. ഓസ്റ്റ്രിയൻ സാഹിത്യകാരനായ ക്രൗസ് ഓസ്റ്റ്രിയയിലെ നഗരമായ വീയന്നയുടെ ജീർണ്ണതയെക്കുറിച്ചാണു പറയുന്നതെന്നു നിരൂപകരിൽ നിന്നു മനസ്സിലാക്കിയ ഞാൻ വീയന്നയിൽ താമസിച്ച ഷ്നിറ്റ്സ്ലറുടെ പത്തു രംഗങ്ങളുള്ള La Ronde എന്ന നാടകത്തെക്കുറിച്ച് ഓർമ്മിക്കുകയായി. ഒരിക്കൽ ഞാനതു വായിച്ചതാണ്. ഇപ്പോൾ വീണ്ടും വായിച്ചു.ലൈംഗികത്വത്തിന്റെ അതിപ്രസരമുണ്ടെങ്കിലും അശ്ലീലതയുടെ തലത്തിലേക്കു താഴാത്ത ആ നാടകത്തിന്റെ പാരായണം എന്നെ ആഹ്ലാദിപ്പിച്ചു. ആ നാടകം താഴെ വയ്ക്കുന്നതിനുമുൻപു് എന്റെ ഓർമ്മയിൽ ഓടിക്കയറിയത് ഷ്നിറ്റ്സ്ലറുടെ ‘Fraulein Else’ എന്ന ദീർഘമായ കഥയാണ്. ബോധധാരസമ്പ്രദായം സ്വീകരിച്ചു രചിക്കപ്പെട്ട ആ കഥ എന്നെ വീണ്ടും രസിപ്പിച്ചു. ‘മനമോടാത്ത’കുമാർഗ്ഗമില്ല എന്നല്ലേ കവി പറയുന്നത്. കുമാർഗ്ഗത്തിലൂടെയല്ലെങ്കിലും ഞാൻ സ്വിസ്സ് നാടകകർത്താവും കഥാകാരനുമായ ഡൂറൻമാറ്റിന്റെ “A Dangerous Game” എന്ന നിസ്തുലമായ കഥയെക്കുറിച്ച് സ്മരിക്കുകയായി. ഒന്നുകൂടെ വായിക്കണമെന്ന ആഗ്രഹമുണ്ടായെങ്കിലും പുസ്തക്കം കൈയിലില്ലാത്തതുകൊണ്ട് ആ ആഗ്രഹം അടക്കി വക്കേണ്ടിവന്നു. എന്റെ പുസ്തകവായനയുടെ വികടത്തം നോക്കുക. ക്രൗസിൽ തുടങ്ങിയ ഞാൻ ഡൂറൻമാറ്റിൽ വന്നുനിന്നു. ഇതിനുശേഷമാണു് ‘മാധ്യമം’ വാരികയിലെ ‘ആകാശവും അനീഞ്ഞയും’ എന്ന കഥ വായിച്ചത് (കെ.വി. മോഹൻകുമാർ എഴുതിയത്). ജയിലിൽ വച്ചു കൊല്ലപ്പെട്ട ഒരു പാവത്തിനെക്കുറിച്ചാണ് കഥ. മരണാനന്തര പരിശോധനയ്ക്കുവേണ്ടി ശവത്തിന്റെ വയർ കീറുമ്പോൾ സ്വാതന്ത്ര്യത്തിന്റെ അമ്പത്തിയൊന്നാം പിറന്നാൾ ആഘോഷിക്കുന്നതിന്റെ ബഹളം രാജരഥ്യയിൽ. പോസ്റ്റുമോർട്ടം പരിശോധനയെയും പിറന്നാൾ ആഘോഷത്തെയും കൂട്ടിയിണക്കി നിഗ്രഹിക്കപ്പെട്ടവന്റെ നേർക്കുള്ള സഹതാപത്തിന്റെ സാന്ദ്രത വർദ്ധിപ്പിക്കുന്ന കഥാകാരന്റെ മിടുക്ക് ആദരണീയം. കഥ മോശമല്ല. പക്ഷേ വേറൊരു കഥയുടെ പാരായണത്തിലേക്ക് എന്തുകൊണ്ട് ഇക്കഥ എന്നെ നയിക്കുന്നില്ല. ഒ.വി. വിജയന്റെ ‘കടൽത്തീരത്ത്’ എന്ന കഥ വായിച്ചാൽ എനിക്ക് അദ്ദേഹത്തിന്റെ ‘കാറ്റു പറഞ്ഞ കഥ’ വായിക്കണമെന്നു തോന്നും. തമിഴ് സാഹിത്യകാരൻ മൗനിയുടെ എരു ചെറുകഥ വായിച്ചുകഴിഞ്ഞാൽ അദ്ദേഹത്തിന്റെ എല്ലാക്കഥകളും വായിക്കണമെന്നു എനിക്കു തോന്നുന്നു. പക്ഷേ മോഹൻകുമാറിന്റെ വേറൊരു കഥ വായിക്കണമെന്ന് എനിക്കു തോന്നുന്നില്ല എന്തുകൊണ്ട്?\nഭാവവും രൂപവും ഒരുമിച്ചു ചേർന്നു് അന്തഃസ്ഥിതമായ ചൈതന്യമുണ്ടാകുമ്പോഴാണ് കഥ കലാസൃഷ്ടിയാകുന്നത്.\nകുറച്ചുവർഷം, മുൻപ് ഞാൻ ഒമാനിൽ പോയപ്പോൾ ഞാനൊരു കേമനാണെന്നു മറ്റുള്ളവർക്കു തോന്നാൻ വേണ്ടിയായിരിക്കണം കേരള കൾച്ചറൽ സെന്ററിന്റെ പ്രസിഡന്റ് സി. എൻ. പി. നമ്പൂതിരി വലിയ ഒരു ‘പത്രസമ്മേളനം’ ഏർപ്പാടു ചെയ്‌തു. പത്തോ പന്ത്രണ്ടോ പ്രതിനിധികളുണ്ടായിരുന്നു. ഒരാൾ സായ്‌പ് അദ്ദേഹം ആനി ബെസന്റിന്റെ ‘ഗ്രാന്റ് സൺ; ആണെന്നു ആരോ എന്നെ അറിയിച്ചു. (പൗത്രനോ ദൗഹിത്രനോ? അതറിഞ്ഞുകൂടാത്തതുകൊണ്ട് ഗ്രാന്റ് സൺ എന്നു പ്രയോഗിക്കുന്നു.) അപ്പോൾ ഞാൻ അദ്ദേഹത്തോടു പറഞ്ഞു: “ഞാൻ ആലപ്പുഴെ സനാതനധർമ്മവിദ്യലയത്തിൽ പഠിച്ചിട്ടുണ്ട്. അവിടെ ആനി ബസന്റ് ഹോളുണ്ട്.” സായ്‌പിന്റെ സന്തോഷം കണ്ട് ഞാൻ അദ്ഭുതപ്പെട്ടു. ഉടനെ വരുന്നു ഒരു വലിയ അറബിപ്പത്രത്തിന്റെ പ്രതിനിധിയായ് ഒരു പാകിസ്ഥാൻകാരനിൽ നിന്നു സാംഗത്യമില്ലാത്ത ചോദ്യം: “What is your age?” എന്റെ പറുപടി: “More than seventy” എന്നിട്ടു നേരമ്പോക്കിനു വേണ്ടി ഇത്രയും കൂട്ടിച്ചേർത്തു. “A man over seventy can die at any time.” പാകിസ്ഥാൻകാരനു നർമ്മബോധമില്ല. അദ്ദേഹം വീണ്ടും: “But your hair is black. Are you dyeing your hair so that you may seem young?” എന്റെ മുഖം തലമുടിയെക്കൾ കറുത്തു. എങ്കിലും “Habit. That is all” എന്നറിയിച്ചു. പാകിസ്ഥാൻ‌കാരൻ വിട്ടില്ല: “A dirty habit” എന്ന് അദ്ദേഹം മൊഴിയാടി വീണ്ടും ചോദ്യം: What is your opinion about Rajeev Gandhi?”\nEfficient but cruel\nGreat man. Compssionate too.\nപാകിസ്ഥാൻകാരനു നെഹ്റുവിനെ മഹാനായും ദയാശീലനായും ഞാൻ കണ്ടതു ഇഷ്‌ടപ്പെട്ടില്ല. അതുകൊണ്ട് നെഹ്റുവിന്റെ ദയ ഏതു തരത്തിലെന്നു കാണിക്കാനായി ഞാൻ ഒരു യഥർഥസംഭവം പറഞ്ഞു. പ്രധാനമന്ത്രിയായിരുന്ന നെഹ്റു മറ്റു മന്ത്രിമാരോടും ഉദ്യോഗസ്ഥന്മാരോടും കൂടി വിമാനത്താവളം പരിശോധിക്കുകയായിരുന്നു. അപ്പോൾ ഒരു വിമാനത്തിന്റെ പ്രൊപ്പെല്ലറിനു നേരെ താഴെയായി ഒരു പ്യൂൺ നിൽക്കുന്നതു അദ്ദേഹം കണ്ടു. നെഹ്റുവിനും ശിപായിക്കുമടയ്ക്കുള്ള ദൂരം ഏതാണ്ട് അര ഫർലോങ്. എങ്കിലും സെക്യിരിറ്റി സ്റ്റാഫിനെ തള്ളിമാറ്റിക്കൊണ്ട് നെഹ്റു അയാളുടെ അടുക്കലേയ്‌ക്കു ഓടിച്ചെന്ന് അയ്യാളെ പിടിച്ചുമാറ്റിക്കൊണ്ടു പറഞ്ഞു: ഏതു സമയത്തും പ്രൊപ്പെല്ലർ കറങ്ങാം നിങ്ങളുടെ തല തെറിച്ചുപോകും. “നെഹ്രുവല്ലാതെ വേറൊരു പ്രധാനമന്ത്രിയും ഇത് ചെയ്യുമായിരുന്നില്ല എന്നു ഞാൻ പറഞ്ഞപ്പോൾ പാകിസ്ഥാൻകാരന്റെ ദേഷ്യം വളരെക്കൂടി. സന്ദർഭത്തിനു യോജിക്കാത പലതും പറഞ്ഞുപോയി. വായനക്കാർ ക്ഷമിക്കണം. സ്വാഭാവികതയുണ്ട് നരച്ച തലമുടിക്ക്. പക്ഷേ കറുപ്പിച്ച മുടിക്ക് പ്രായം കുറച്ചു കാണിക്കാനുള്ള ശക്‌തിയുമുണ്ട്. സഹിത്യത്തിനും ഇതു ചേരും. ‘സ്‌ത്രീ നോക്കുന്നു’ എന്നു എഴുതിയാൽ ചാരുതയില്ല. അതു നരച്ച തലമുടി പോലെയാണ്. എന്നാൽ ‘കാമിനി കടാക്ഷിക്കുന്നു’ എന്നു പറഞ്ഞാൽ ഭംഗിയുണ്ട്. ഉക്‌തിക്ക് (1945-ൽ പി. കൃഷ്‌ണൻ നായരുടെ ‘കാവ്യജീവിതവൃത്തി’ വായിച്ച ഓർമ്മയിൽ നിന്ന്) ഈ പ്രസ്താവം ചായംതേച്ച തലമുടി പോലെ അൽപം ആകർഷകത്വം ജനിപ്പിക്കുന്നു. ഇതിനെയാണ് സാഹിത്യസംബന്ധിയായ ആവിഷ്കാരാമെന്നു പറയുക.\n“സൽമാൻ റുഷ്‌ദിയുടെ നോവലുകളെ ഒറ്റവാക്കുകൊണ്ടു വിശേഷിപ്പിക്കാമോ?” “Immature”എന്ന ഇംഗ്ലീഷ് വാക്ക് ആ നോവലുകൾക്ക് ചേരും”\nവളരെക്കാലമായി ഞാൻ കണ്ണൻമേനോന്റെയും ബേബി മേനോന്റെയും ചെറുകഥകൾ വായിക്കുന്നു. എല്ലാം നരച്ച മുടിപോലെയാണ്. പച്ചയായിപ്പറഞ്ഞാൽ സാഹിത്യംഭംഗി ഇല്ലെന്നു പറയണം അവരുടെ ‘പാവമണി’ എന്ന കഥ വായിക്കുക. വീട്ടു ജോലിക്കാരെ കിട്ടാൻ വൈഷമ്യമുള്ള സമയത്ത് ആകർഷകത്വവും മിടുക്കുമുള്ള പാവമണി എന്ന ചെറുപ്പക്കാരിയെ ജോലിക്കായി കിട്ടുന്നു ഒരു കൂട്ടർക്ക്. ഗൃഹനായികയ്‌ക്ക് അവളോട് വലിയ കാര്യം. അങ്ങനെയിരിക്കെ അവൾ ജോലിക്കു വരാതെയാവുന്നു. ഒരു ദിവസം വിലങ്ങുവെച്ച പാവമണിയെ പൊലീസ് കൂട്ടിക്കൊണ്ടുവരുന്നു. അവൾ “തമിഴ്‌പുലികളുടെ വനിതാ നേതാവാണത്രേ. നിയമമനുസരിച്ചു ഗൃഹനായകനെ അറസ്റ്റു ചെയ്യാം. അയാൾ ബോധരഹിതനാവുമ്പോൾ കഥ തീരുന്നു. (കലാകൗമുദിയിലാണ് കഥ) സംഭവവിവരണം എന്ന അധമതലത്തിൽ നിന്ന് ഒരു മിലിമീറ്റർ പോലും ഉയരാത്ത ഇക്കഥ സാഹിത്യലോകത്തു പ്രവേശിക്കുന്നില്ലെന്നു എനിക്കും എന്നെപ്പോലെയുള്ള അധ്യാപകർക്കും മാത്രമല്ല ചുമടെടുക്കുന്നവർക്കും കയ്യാല വയ്‌ക്കുന്നവർക്കും പച്ചക്കറി വില്പനക്കാർക്കും മനസ്സിലാകും. ഇത്തരം കഥകൾക്ക് സാഹിത്യത്തിൽ സ്ഥാനമില്ലെന്ന് കണ്ണൻമേനോനും ബേബി മേനോനും അറിഞ്ഞാൽ നന്ന്.\nഇനത്തെ സദാചാരഭ്രംശത്തിന് കാരണമെന്ത്?\nനിയമങ്ങൾ ഇപ്പോഴുമുണ്ട്. പക്ഷേ എല്ലാ രാജ്യങ്ങളും ദേശീയതയുടെ അതിരുകൾ ലംഘിച്ച് വിശാലതയുള്ള തലത്തിലേക്ക് നീങ്ങിക്കൊണ്ടിരിക്കുകയാണ്. അതിനാൽ രാജ്യത്തിന്റെ കർക്കശമായ നിയമങ്ങൾ ശിഥിലങ്ങളായി മാറുന്നു. ആ ശൈഥില്യമാണ് സന്മാർഗ്ഗഭ്രംശമുണ്ടാക്കുന്നത്. അൽഡസ് ഹക്‌സ്‌ലി “Brave New World Reviited” എന്ന പുസ്തകത്തിൽ പറയുന്നു ഓരോ രാജ്യത്തിന്റേയും ഭരണഘടന കടലാസ്സിൽ മാത്രമേയുള്ളൂവെന്ന്. അതിന്റെ നിയമങ്ങൾ പ്രായോഗികതലത്തിൽ കൊണ്ടുവരാനാവില്ല”\nതിരുവനന്തപുരത്തു ആത്‌മഹത്യ ചെയ്യാൻ പറ്റിയ സ്ഥാനങ്ങളുണ്ടോ?\nതിരുവനന്തപുരം പട്ടണത്തിൽ പല ഭാഗങ്ങളിലായി നഗരസഭ ചവറിടാനായി ചില വലിയ പെട്ടികൾ പോലെയുള്ള ഉപകണങ്ങൾ വച്ചിട്ടുണ്ട്. അവയിലേതെങ്കിലുമൊന്നിന്റെ അടുത്തു ചെന്നു നിങ്ങൾ നിന്നാൽ മതി. അസഹനീയമായ നാറ്റം കൊണ്ട് നിങ്ങൾ ബോധം കെട്ടുവീഴും. നിങ്ങളുടെ മൂക്കിൽക്കൂടെ നാറ്റം തുടരെത്തുടരെ കയറുന്നതുകൊണ്ട് പ്രാണൻ വൈകാതെ പോകും. തിരുവനന്തപുരത്തെ ഹജൂർക്കച്ചേരിയുടെ അടുത്തുള്ള എസ്. ബി.റ്റി. യുടെ മുന്നിൽ ഈ നാറ്റപ്പെട്ടി വച്ചിട്ടുണ്ട്. ഞാൻ മരിക്കാൻ മടി\nച്ച് അതിന്റെ അടുത്തുകൂടെ പോകാറില്ല. തിരുവനന്തപുരത്ത് ശാസ്തമംഗലം–പൈപ്പിന്മൂട് റോഡിന്റെ മദ്ധ്യഭാഗത്തായി ഈ പെട്ടിയുണ്ട്. അതിന്റെ അടുത്താണ് എന്റെ താമസം. അതിൽ നിന്ന് പുറപ്പെടുന്ന പൂതിഗന്ധം ശ്വസിച്ച് ഞാൻ മരണത്തിലേക്ക് നീങ്ങിക്കൊണ്ടിരിക്കുന്നു”\nതനിക്ക് നന്മയും തിന്മയും വേർതിരിച്ചറിയൻ കഴിയുമോ?\nതാങ്കളുടെ ചോദ്യത്തിന്റെ രീതിയിൽ നിന്നുതന്നെ എനിക്ക് മനസ്സിലായി താങ്കൾക്ക് ആ തിരിച്ചറിവ് ഇല്ലെന്ന്. എന്റെ അച്ഛനമ്മമാർക്കും താങ്കളുടെ അച്ഛനമ്മമാർക്കും നന്മതിന്മകളെ വിവേചിക്കാൻ അറിഞ്ഞുകൂടാ. അപ്പോൾ എനിക്കും താങ്കൾക്കും അതറിയാൻ സാധിക്കുമോ?\nഛായാഗ്രഹണം — ഫോട്ടോഗ്രാഫി — സത്യമല്ല. ഒരിക്കൽ സുന്ദരിയായ ഒരു ചെറുപ്പക്കാരി അത്ര സുന്ദരിയല്ല്ലാത്ത ഒരു ചലച്ചിത്രതാരത്തോട് സംസാരിക്കുന്നത് ഞാൻ ടെലിവിഷനിൽ കണ്ടു. സുന്ദരിയല്ലാത്ത ചലച്ചിത്രതാരം അതിസുന്ദരിയായും ചോദ്യങ്ങൾ ചോദിച്ച യുവതി സൗന്ദര്യമില്ലാത്തവരായും കാണപ്പെട്ടു. ചോദ്യങ്ങൾ ചോദിച്ച സ്ത്രീയോട് ഞാൻ ഇതിനെക്കുറിച്ച് പറഞ്ഞപ്പോൽ അവർ പറഞ്ഞു: ‘ക്യാമറയുടെ ആംഗിൾ മാറ്റിയാൽ ഏത് സുന്ദരിയും വൈരൂപ്യമുള്ളവളാകും. അതേ മാറ്റം കൊണ്ട് സൗന്ദര്യമില്ലാത്തവർ സൗന്ദര്യമുള്ളവരായിത്തീരുകയും ചെയ്യും.’ ഇത് കരുതിക്കൂട്ടിയുള്ള പ്രവർത്തനം. ഒരു ദുഷ്ടചിന്തയുമില്ലാതെ എടുക്കുന്ന ഫോട്ടോയും സത്യാത്മകമല്ല.\nസൽമാൻ റുഷ്ദിയുടെ നോവലുകളെ ഒറ്റവാക്കുകൊണ്ട് വിശേഷിപ്പിക്കമോ?\n‘Immature’ എന്ന ഇംഗ്ലീഷ് വാക്ക് ആ നോവലുകൾക്ക് ചേരും.\nമഹാഗ്രന്ഥങ്ങളും മഹദ്ഗ്രന്ഥങ്ങളും തമ്മിൽ എന്താണ് വ്യത്യാസം? അവ എങ്ങനെ നിങ്ങളെ സ്വാധീനിക്കുന്നു?\nആദ്യം നിങ്ങൾ പറഞ്ഞത് വലിയ ഗ്രന്ഥങ്ങൾ. രണ്ടാമത് പറഞ്ഞത് മഹാന്റെ ഗ്രന്ഥങ്ങൾ. മഹാഗ്രന്ഥം വായിച്ചാൽ ലോകത്തോട് നിങ്ങൾക്കുഌഅ ബന്ധത്തിന് ഉത്കൃഷ്ടം എന്നു വിളിക്കുന്ന മാറ്റം വരും.\nഫ്രഞ്ച് തത്വചിന്തകനും ശാസ്ത്രജ്ഞനും ഗണിതശാസ്ത്രത്തിൽ ‘പ്രോഡിജി’ യുമായ പാസ്കലിന്റെ ‘പാങ്സേ (Pensees)’ വായിച്ച ഓർമ്മ വച്ചുകൊണ്ടാണ് ഞാൻ ഇനിയുള്ള വരികൾ കുറിക്കുന്നത്. ബ്ലസ്സ് പസ്കലിന്റെ (Blaise Pascal, 1623–62) മരണത്തിനു ശേഷം 1670-ൽ പ്രസിദ്ധപ്പെടുത്തിയ ‘പാങ്സേ’ യിൽ മതം, തത്വചിന്ത ഇവയെസ്സംബന്ധിക്കുന്ന കുറിപ്പുകളും പ്രബന്ധങ്ങളുമുണ്ട്. അതിലൊരിടത്ത് ഡോക്ടർമാർ സവിശേഷതയാർന്ന വസ്ത്രങ്ങൾ ധരിച്ചില്ലെങ്കിൽ ലോകത്തെ പറ്റിക്കാൻ അവർക്ക് സാധിക്കില്ലെന്ന് പറഞ്ഞിട്ടുണ്ട് ശരിയല്ലേ? വെണ്മയാർന്ന കാലുറയും ഷേർട്ടും ഓവർകോട്ടുമൊക്കെ ധരിച്ച് കഴുത്തിൽ കുഴലും തൂക്കിയെത്തുന്ന ഡോക്ടർ ബഹുമാനം നേടും. കാഴ്ചക്കാരുടെ ആ ഡോക്ടർ തന്നെ മുണ്ടുമാത്രമുടുത്ത് അർദ്ധനഗ്നനായി വീട്ടിലിരുന്നാൽ അയാളെ കാണാൻ ചെല്ലുന്ന ഏതു രോഗിക്കാണ് ബഹുമനം തോന്നുക? ഡി. ജി. പി. ആയി ജോലിയിൽ നിന്ന് വിരമിച്ച എൻ. കൃഷ്ണൻ നായർ എന്റെ ശിഷ്യനല്ലെങ്കിലും ശിഷ്യനെപ്പോലെയാണ്. അദ്ദേഹം വിദ്യാർഥിയായിരുന്ന കാലത്ത് എന്റെ വീട്ടിൽ വരുമായിരുന്നു. ഞങ്ങൾ ചില സായാഹ്നങ്ങളിൽ ഒരുമിച്ച് നടക്കുമായിരുന്നു രാജരഥ്യയിലൂടെ. പിന്നീട് അദേഹം പോലീസുദ്യോഗസ്ഥനായി ക്രമേണ ഉയർന്നുയർന്ന് ഡി. ജി. പി. ആയപ്പോൾ എനിക്ക് അദ്ദേഹത്തെ ‘കൃഷ്ണൻ നായരേ’ എന്ന് വിളിക്കാൻ പേടിയായി. അദ്ദേഹം ഡി. ജി. പി. യുടെ യൂണിഫോം ധരിച്ച് കാറിൽ സഞ്ചരിക്കുമ്പോൾ ഫുട്പാത്തിലൂടെ നടക്കുന്ന ഞാൻ അദ്ദേഹത്തെ കണ്ടാൽ പേടിച്ച് മുഖം തിരിച്ചു കളയുമയിരുന്നു. അനാദരം കൊണ്ടല്ല. ഭയം കൊണ്ടു മത്രം. ഏതാനും മസങ്ങൾക്ക് മുൻപ് അദ്ദേഹം നമ്മുടെയൊക്കെ വേഷത്തിൽ കുട്ടികെളെ ഇംഗ്ലീഷ് പഠിപ്പിക്കുന്ന പടം മലയാള മനോരമയിൽ വന്നത് കണ്ടപ്പോൾ എനിക്ക് ശ്വാസം നേരേവീണു. കൊല്ലത്തുചെന്ന് ഷേർട്ടും മുണ്ടും ധരിച്ച് വീട്ടിലിരിക്കുന്ന കൃഷ്ണൻ നായരെ കണ്ടാലെന്ത് എന്നുവരെ എനിക്ക് തോന്നിപ്പോയി. വേഷം നൽകുന്ന ബാഹ്യശോഭയ്ക്ക് തന്നെയാണ് പ്രാധാന്യം.\nകാളിദാസന്റെ ‘മേഘസന്ദേശ’വും, ‘രഘുവംശ’വും, ‘ശാകുന്തള’വും അതിസുന്ദരങ്ങൾ. അതിനാൽ കാളിദാസൻ അതിസുന്ദരനായിരുന്നുവെന്ന് ഞാൻ കരുതുന്നു.\nമറ്റു വാരികകളിൽ സ്ഥാനം ലഭിക്കാത്ത ചില ചെറുകഥകൾ മാതൃഭൂമി വാരികയിൽ മഷിപുരണ്ട് വരാറുണ്ട്. അവ കണ്ടാലുടനെ എനിക്ക് ബഹുമാനം ഉണ്ടാവുകയായി കഥാകാരന്മാരോട്. മാതൃഭൂമി വാരികയുടെ ഉത്കൃഷ്ടത എന്ന പരിവേഷം കഥാകാരന്റെ പേരിനും രചനയ്ക്കുമുള്ളതുകൊണ്ടാണ് ഈ ബഹുമാനം വായിച്ച് തീരുമ്പോൾ ആ പരിവേഷം അന്തർദ്ധാനം ചെയ്യുന്നു. പിന്നീട് ഞാൻ ചവറ്റുകുട്ടയാണ് അന്വേഷിക്കുന്നത്, കഥ കീറിയിടാനായി. അത്തരത്തിലൊരു കഥയാണ് ഈ ആഴ്ചത്തെ വാരികയിൽ വന്നിരിക്കുന്ന ‘നെഹ്രുവിന്റെ തീവണ്ടി’ എന്നത് (കഥാകാരൻ ഐസക് ഈപ്പൻ). ഭാരതത്തെ തീവണ്ടിയായി സങ്കല്പിച്ച് അതിൽ സഞ്ചരിക്കുന്ന ജവാഹറിനെ ബഹുമാനത്തോടെ നോക്കി ആധുനികകാലത്തെ ഭാരതത്തിന്റെ അവജ്ഞാപൂർവ്വം നോക്കുന്ന കഥാകാരൻ അഭിനന്ദനം അർഹിക്കുന്നു. പക്ഷേ കഥാകാരനെന്ന നിലയിൽ അദ്ദേഹം അർഹിക്കുന്നത് നിന്ദനം മാത്രം. കഥയിലെ വിവിധ സംഭവങ്ങളെ വികാരം കൊണ്ട് കഥാകാരൻ കൂട്ടിച്ചേർക്കുന്നില്ല. അതിനാൽ മോരും മുതിരയുമെന്ന പോലെ (ഈ ക്ലീഷേക്ക് — ബഹുപ്രയുക്തശൈലിക്ക് മാപ്പ് പറയുന്നു)ഇതിലെ വിഭിന്ന ഭാഗങ്ങൾ വേർതിരിഞ്ഞ് നിൽക്കുന്നു. ഭാവവും രൂപവും ഒരുമിച്ച് ചേർന്ന് അന്ത:സ്ഥിതമായ ചൈതന്യമുണ്ടാകുമ്പോഴാണ് കഥ കലാസൃഷ്ടിയാകുന്നത്. ഇക്കാര്യം ഐസക്ക് ഈപ്പന് അറിഞ്ഞുകൂടാ. കലയുടെ ആന്തരചൈതന്യമില്ലാത്ത പൊള്ളയായ രചനയാണ് ഇത്.\nഷെല്ലി, കീറ്റ്സ്, ബയറൺ, ചങ്ങമ്പുഴ ഇവർ സുന്ദരന്മരായിരുന്നു. അതുകൊണ്ട് അവരുടെ കവിതകളും സുന്ദരങ്ങൾ. ഗർട്രൂഡ് സ്റ്റൈൻ വൈരൂപ്യത്തിന് ആസ്പദം. അവരുടെ രചനകൾ വിരൂപങ്ങൾ. സ്റ്റീവൻ സ്പെൻഡറെ ഞാൻ കണ്ടിട്ടുണ്ട്. ഒരു തടിമാടൻ. ആ തടിമാടത്തം അദ്ദേഹത്തിന്റെ കവിതയിലുമുണ്ട്. ടാഗോർ, ഹരീന്ദ്രനാഥ് ചട്ടോപാധ്യായ ഇവർ സുന്ദരന്മാർ. അവരുടെ കവിതകൾ സുന്ദരങ്ങൾ. കാളിദാസന്റെ ‘മേഘസന്ദേശ’വും, ‘രഘുവംശ’വും, ‘ശാകുന്തള’വും അതിസുന്ദരങ്ങൾ. അതിനാൽ കാളിദാസൻ അതിസുന്ദരനായിരുന്നുവെന്ന് ഞാൻ കരുതുന്നു.\nRetrieved from "http://ml.sayahna.org/index.php?title=സാഹിത്യവാരഫലം_1999_04_23&oldid=15233"


Emalayalee.com - വീണ്ടും പുകയുന്ന ഇടത് രാഷ്ട്രീയം; പി.ജയരാജന് രണ്ടാം വി.എസ് ആകുമോ?\nവീണ്ടും പുകയുന്ന ഇടത് രാഷ്ട്രീയം; പി.ജയരാജന് രണ്ടാം വി.എസ് ആകുമോ?\nEMALAYALEE SPECIAL 27-Jun-2019 കല\nസമീപകാല കേരള രാഷ്ട്രീയത്തില് വി.എസ് അച്യുതാനന്ദനോളം ജനങ്ങള് നെഞ്ചേറ്റിയ മറ്റൊരു ഇടത് ബിംബമില്ല. വി.എസ് പ്രതിപക്ഷ നേതാവും പിന്നെ മുഖ്യമന്ത്രിയുമായിരുന്ന കാലത്ത് ഗ്രൂപ്പിസം ശക്തമായിരുന്നപ്പോള് സാധാരണ അണികളെ ഒപ്പം നിര്‍ത്തിയായിരുന്നു വി.എസിന്‍റെ പാര്‍ട്ടിക്കുള്ളിലെ പോര്‍വിളികളെല്ലാം. വി.എസിന്‍റെ പേരില് ഓട്ടോ സ്റ്റാര്‍ഡുകളും ടാക്സി സ്റ്റാഡുകളും ഉടലെടുത്തു. കേഡര്‍മാര്‍ക്ക് വി.എസിനോടുള്ള പ്രീയമായിരുന്നു ഇതിന് പിന്നില്. പാര്‍ട്ടി നേതൃത്വത്തില് ഔദ്യോഗിക പക്ഷത്തിന് വന് മെജോറിറ്റി ഉണ്ടായിരുന്നപ്പോഴും കേഡര്‍മാരുടെ ചങ്കായി വി.എസ് നിന്നതായിരുന്നു വി.എസിന്‍റെ ബലം മുഴുവന്.\nധീര സഖാവേ വി.എസേ ഞങ്ങളുടെ ചങ്കിലെ റോസാപ്പൂവേ എന്ന മുദ്രാവാക്യം എ.കെ.ജി സെന്‍ററിനെ വിറപ്പിച്ചിട്ടുണ്ട് വി.എസിന് സീറ്റ് നിഷേധിക്കപ്പെട്ട സമയത്ത്. പാര്‍ട്ടിക്കെതിരെ പാര്‍ട്ടി പ്രവര്‍ത്തകരുടെ സമാന്തര പ്രകടനം നടന്നപ്പോള് പോലും അതിനെതിരെ ചെറുവിരല് അനക്കാന് പാര്‍ട്ടിക്ക് കഴിഞ്ഞില്ല. മാത്രമല്ല പോളിറ്റ് ബ്യൂറോ ഇടപെട്ട് വി.എസിന് സീറ്റും നല്‍കി. വി.എസ് മുഖ്യമന്ത്രിയുമായി.\nതമ്മില് പോരടിച്ചു നിന്ന വി.എസ് - പിണറായി ഗ്രൂപ്പ് പോര് ഇന്നില്ല. വി.എസ് പക്ഷമെന്നൊന്ന് ഇന്ന് കേരളത്തിലെ സിപിഎമ്മിലില്ല. പിണറായിക്ക് മുമ്പ് വി.എസ് പാര്‍ട്ടിയിലെ ഗ്രൂപ്പ് കളിയുടെ ഭാഗമായി കൈപിടിച്ച് ഉയര്‍ത്തിയവരായിരുന്നു പിണറായിയും ജയരാജന്‍മാരും. പിന്നീട് പാര്‍ട്ടിയെന്നത് കണ്ണൂര് ലോബിയുടെ കൈയ്യിലായി. വി.എസ് ഗ്രൂപ്പ് കാലത്തിന് ശേഷം ഒരിടവേളയായി പുറമേക്ക് പാര്‍ട്ടിയില് ഗ്രൂപ്പിസമില്ലായിരുന്നു. വലത് മാധ്യമങ്ങള് ആകും വിധം ചികഞ്ഞ് ഗ്രൂപ്പിസം കണ്ടുപിടിക്കാന് നോക്കിയെങ്കിലും അങ്ങനെയൊന്ന് കണ്ടെത്താന് കഴിഞ്ഞില്ല. പിണറായിക്ക് കീഴില് എല്ലാം ഭദ്രമെന്നതായിരുന്നു സ്ഥിതി.\nഎന്നാല് സിപിഎമ്മിന്‍റെ ഉള്ളില് ഗ്രൂപ്പിസം പുകഞ്ഞിരുന്നു എന്നതാണ് സമീപ ദിവസങ്ങളിലെ സ്ഥിതിഗതികള് സൂചിപ്പിക്കുന്നത്. കണ്ണൂരില് പി.ജയരാജനാണ് സമാന്തരമായി സഞ്ചരിക്കുന്ന പാര്‍ട്ടിയുടെ പോരാളി. ഒരു കാലത്ത് പി.ജയരാജന് പിണറായിക്ക് അനഭിമിതനായിരുന്നു. എന്നാല് കണ്ണൂരിലെ പാര്‍ട്ടിയെ പിടിച്ചു നിര്‍ത്താന് അരയും തലയും മുറുക്കിയിറങ്ങിയ ജയരാജന്‍റെ സംഘടനാ പാടവം പിണറായിയുമായി പി.ജയരാജനെ അടുപ്പിച്ചു. എം.വി ഗോവിന്ദന് ശേഷം കണ്ണൂര് ജില്ലാ സെക്രട്ടറിയായി പി.ജയരാജന് എത്തിയത് മുതല് കണ്ണൂരിലെ പാര്‍ട്ടിയില് ജയരാജന് പുതിയൊരു സ്ഥാനത്തേക്ക് നടന്നു കയറുകയായിരുന്നു. അത് ജയരാജന് സ്വയം സൃഷ്ടിച്ചതല്ല, പ്രവര്‍ത്തകരുടെ ആരാധന കൊണ്ട് സംഭവിച്ച് പോയത് തന്നെയാണ്.\nഇന്ന് രാജ്യത്ത് സിപിഎമ്മിന്‍റെ ഏറ്റവും സുശക്തമായ സംഘടനാ സംവിധാനമുള്ള ജില്ല കണ്ണൂരാണ്. ആര്.എസ്.എസില് നിന്നും പോപ്പുലര് ഫ്രെണ്ടില് നിന്നും മുസ്ലിംലീഗില് നിന്നും ശക്തമായ വെല്ലുവിളി എല്ലാ തരത്തിലും നേരിടുമ്പോഴും സിപിഎം കണ്ണൂരില് ദിനം പ്രതി വളരുക തന്നെയാണ്. ബിജെപിയുടെ മുന് ജില്ലാ പ്രസിഡന്‍റ് ഒ.കെ വാസു അടക്കം സിപിഎമ്മല് എത്തി. ആര്.എസ്.എസ് കേഡര്‍മാര് നിരവധി പേര് സിപിഎമ്മിലേക്ക് മാറിയെത്തി. പോപ്പുലര് ഫ്രണ്ടിന്‍റെ പ്രവര്‍ത്തരെയും ഒരുപാട് പേരെ പി.ജയരാജന് സിപിഎമ്മിന്‍റെ കീഴില് എത്തിച്ചു. പാര്‍ട്ടിയുടെ യുവജന സംഘടനയെ അതിശക്തമായ നിലയില് എത്തിച്ചു. പേശിബലത്തിലും ജനകീയ സ്വഭാവത്തിലും കണ്ണൂരിലെ സിപിഎം സമാനതകളില്ലാത്ത വിധം വളര്‍ന്നു. എല്ലാത്തിനും പിന്നില് പി.ജയരാജന് എന്ന പേര് മാത്രം.\nനാടിന് നെടു നായകനല്ലോ\nപി.ജയരാജന് ധീര സഖാവ്....\nഇത് പി.ജയരാജനെ വാഴ്ത്തി കണ്ണൂര് സിപിഎം കേഡറുകള് സൃഷ്ടിച്ച ആല്‍ബത്തിലെ വിപ്ലവ ഗാനമാണ്. ജില്ലാ സെക്രട്ടറിയെന്നാല് സാധാരണ കേഡറുകള്‍ക്ക് അപ്രാപ്യനായ ഒരാള് എന്നതില് നിന്ന് കേഡറുകള്‍ക്ക് ഒപ്പമുള്ളയാള് എന്ന നിലയിലേക്ക് പി.ജയരാജന് ഇറങ്ങി വന്നപ്പോള് കണ്ണൂരിലെ പാര്‍ട്ടിയെന്ന് പി.ജെ എന്ന രണ്ടുവാക്കായി മാറി. പി.ജെ ആര്‍മി എന്ന പേരില് ഫേസ്ബുക്ക് കൂട്ടായ്മകള് രൂപപ്പെട്ടു.\nഇതോടെ പി.ജയരാജന് സംസ്ഥാന നേതൃത്വത്തിലെ അതികായരുടെ കണ്ണിലെ കരടായി എന്നതാണ് യാഥാര്‍ഥ്യം. ജയരാജനെതിരെയുള്ള ചരടുകള് വലിച്ചത് എം.വി ഗോവിന്ദനാണെന്നും പറയുന്നവരുണ്ട്. വ്യക്തിപൂജയുടെ പേരിലും സ്വന്തമായി വിപ്ലവഗാനം ഇറക്കിയതിന്‍റെ പേരിലും പാര്‍ട്ടി ജയരാജനെ ശാസിച്ചു.\nഇപ്പോള് വടകരയില് പി.ജയരാജനെ സ്ഥാനാര്‍ഥിയാക്കിയതും ജില്ലാ സെക്രട്ടറി സ്ഥാനത്ത് നിന്നും മാറ്റാനാണ് എന്നാണ് അണികളില് പലരും കരുതുന്നത്. ജില്ലാസെക്രട്ടറിയായി ഇനി ജയരാജന് തിരിച്ചെത്താനാവില്ല. നിലവില് സംസ്ഥാന സമിതിയില് മാത്രമാണ് ജയരാജനുള്ളത്.\nആന്തൂരില് ആത്മഹത്യ ചെയ്ത പ്രവാസി വ്യവസായി സാജന് പാറയില് ജയരാജന്‍റെ സുഹൃത്തായിരുന്നു. സാജന് പി.ജയരാജനുമായിട്ടുള്ള അടുപ്പം എം.വി ഗോവിന്ദന്‍റെ ഭാര്യയും നഗരസഭാ അധ്യക്ഷയുമായ പി.കെ ശ്യാമളയുടെ വൈരാഗ്യത്തിന് കാരണമായി എന്നാണ് ആരോപണം.\nഎന്നാല് സംസ്ഥാന സമിതിയില് ശ്യാമളക്ക് വീഴ്ച പറ്റിയെന്ന പി.ജെയുടെ ആരോപണം സ്വീകരിക്കപ്പെട്ടില്ല. മറിച്ച് ശ്യാമളക്ക് വീഴ്ച പറ്റിയെന്ന് ജില്ലാ കമ്മിറ്റിയില് ജയരാജന് പറഞ്ഞത് വിമര്‍ശിക്കപ്പെട്ടു. ജയരാജനെ എല്ലാ വിധത്തിലും ഒതുക്കാനുള്ള ശ്രമമാണ് നടക്കുന്നത് എന്നാണ് ഇപ്പോള് മനസിലാകുന്നത്. എന്നാല് ജയരാജനെ ഒതുക്കുമ്പോള് കണ്ണൂരിലെ സിപിഎം രാഷ്ട്രീയം പുകയുകയാണ്.\nപിന്നില് നിന്ന് വെട്ടിയിട്ട് വീണട്ടില്ല പിന്നെയാണ് മുന്നില് നിന്ന് വെട്ടിയാല് എന്നാണ് കഴിഞ്ഞ ദിവസം പി.ജെ ആര്‍മിയുടെ ഫേസ്ബുക്ക് പോസ്റ്റില് വന്നത്. വടകരയില് സിഒടി നസീറിനെ വിമത സ്ഥാനാര്‍ഥിയാക്കി നിര്‍ത്തിയത് ജയരാജന്‍റെ തന്നെ തന്ത്രമായിരുന്നുവെന്നും ഇത് മുസ്ലിം വോട്ടുകള് ഭിന്നിപ്പിക്കാനായിരുന്നുവെന്നുമാണ് കരുതപ്പെടുന്നത്. ജയരാജനെ പരോക്ഷമായി സഹായിച്ചതിന്‍റെ പേരിലാണ് സിഒടി നസീര് അക്രമിക്കപ്പെട്ടത്. ഇതെല്ലാം വിരല്‍ചൂണ്ടുന്നത് പിണറായി തൊട്ട് എം.വി ഗോവിന്ദന് വരെ പി.ജയരാജന് അനഭിമതനാകുന്നു എന്നതാണ്.\nഎന്നാല് ജയരാജനെ അണികള് വലിയ തോതില് ഇപ്പോഴും പിന്തുണയ്ക്കുന്നു എന്നതാണ് പാര്‍ട്ടി പ്രതിസന്ധിയിലാക്കുന്നത്. പാര്‍ട്ടിക്ക് വേണ്ടി ജീവിതം മാറ്റിവെച്ച ജയരാജനെ ഒതുക്കാന് നോക്കിയാല് വെറുതെയിരിക്കില്ല എന്ന മട്ടിലാണ് സോഷ്യല് മീഡിയയില് പാര്‍ട്ടി കേഡര്‍മാര് പോലും ഉയര്‍ത്തുന്ന താക്കീത്. മറ്റു നേതാക്കളില് നിന്നും അവരുടെ മക്കളില് നിന്നുമൊക്കെ വ്യത്യസ്തമായി ജയരാജനും കുടുംബവും നയിക്കുന്ന ലളിത ജീവിതം തന്നെയാണ് അണികളുടെ പ്രീയങ്കരനായി ജയരാജനെ മാറ്റുന്നത്.\nഎന്തായാലും വരും ദിവസങ്ങളില് കണ്ണൂരിലെ സിപിഎം രാഷ്ട്രീയം കൂടുതല് കലുഷിതമാകും. ജയരാജന് പാര്‍ട്ടിയിലെ തിരുത്തല് ശക്തിയായി പുതിയൊരു സമരമുഖം തുറക്കുമോ എന്നതാണ് ഇനി കാത്തിരുന്ന് കാണേണ്ടത്.\nThat is what Trump is doing. He doesn't drink but addicted to sex. He Married three times, 20 concubines, and one more alleged rape added lately. But, my Christian brothers say he is sent by God. I don't blame them. They get drunk, read verses from Song of Solomon,\nand screw women. Fake politicians and religious leaders and their idiotic followers\nI have friends who worked with Russian,Companies. CEO'S ,They came to India To buy our goods,and they stay in Five star hotels&This CEO'S often wants Black Indian Girls.(Pulia pennukal} . . .My friend who wasaCEO ofaGlaxo of company has to arrange Women&Drinks for them.He one time told me that all this money was the poor peoples Money Wasted for Prostitution&Drinks.Then we have to think about our Politicians going abroad.\nI have followed Kerala Politics since I wasateen .The Politicians areabunch of people who don't want to work or take care of their family or the public.It'saBusiness .when you invest inabusiness you expectaprofit.There is no other business in this world as profitable as Religion&Politics.


കാര്‍കൂന്തല് കെട്ടിനെന്തിന്... | fashion| Woman| arts| culture and entertainment/fashion\nJun 24, 2012, 03:30 AM IST\nമഴക്കാലത്ത് മുടിയുടെ ആരോഗ്യം സംരക്ഷിക്കാനുള്ള വഴികള്... ശരീരത്തിനും പേശികള്‍ക്കും ബലം കുറയുന്ന സമയമാണ് മഴക്കാലം....\nമഴക്കാലത്ത് മുടിയുടെ ആരോഗ്യം സംരക്ഷിക്കാനുള്ള വഴികള്...\nശരീരത്തിനും പേശികള്‍ക്കും ബലം കുറയുന്ന സമയമാണ് മഴക്കാലം. ഒട്ടേറെ ആരോഗ്യ സൗന്ദര്യപ്രശ്‌നങ്ങളും മുടിയുടെ ആരോഗ്യവും സംരക്ഷണവുമാണ് മഴക്കാലത്തെ ഒരു പ്രധാന പ്രശ്‌നം. മുടിയില് കായ വരുന്നു, നനഞ്ഞൊട്ടി നില്‍ക്കുന്നു, ദിവസം മുഴുവനും കെട്ടിവെച്ച മുടിയില് നിന്ന് ദുര്‍ഗന്ധം വരുന്നു... താരനും മുടികൊഴിച്ചിലും വേറെയും.\nമുടിയുടെ സംരക്ഷണം ജീവിതരീതികളുമായി ബന്ധപ്പെട്ടു കിടക്കുന്നു. പോഷകഗുണമുള്ള ആഹാരം പ്രത്യേകിച്ചും വിറ്റാമിന് എ, ഇ എന്നിവയും കാല്‍സ്യവും അടങ്ങിയ ഭക്ഷണക്രമം കൊണ്ടുവരാന് ശ്രദ്ധിക്കണം. നെല്ലിക്ക, പാല്, മധുരക്കിഴങ്ങ്, കാരറ്റ്, ആപ്രിക്കോട്ട്, പപ്പായ, മാങ്ങ, ചെറുപയര്, ബദാം, നിലക്കടല എന്നിവ മുടിയുടെ ആരോഗ്യത്തിന് സഹായിക്കും.\nതാരന് അകറ്റാന് വെളിച്ചെണ്ണ\nദിവസവും ഇളം ചൂടുള്ള വെളിച്ചെണ്ണ 30 മിനുട്ട് തേച്ചു പിടിപ്പിച്ച ശേഷം കുളിക്കുന്നത് താരന് അകറ്റും. മുട്ടയില് ഒന്നോ രണ്ടോ ചെറുനാരങ്ങ നീര് കലര്‍ത്തി തലയില് തേച്ചു പിടിപ്പിക്കുക. അരമണിക്കൂര് കഴിഞ്ഞശേഷം കഴുകി കളയാം. തലേ ദിവസത്തെ കഞ്ഞി വെള്ളത്തില് മുടി കഴുകുന്നതും താരനകറ്റും.\nഉലുവ കുതിര്‍ത്തു വെച്ച് കഞ്ഞി വെള്ളം ചേര്‍ത്ത് അടിച്ച് തലകഴുകാനായി ഉപയോഗിക്കാം. ചെറുപയര് പൊടി തൈരിലിട്ട് തലയിലും മുടിയിലും ഒരു മണിക്കൂര് നേരം തേച്ചുപിടിപ്പിക്കുന്നതും നല്ലതാണ്. നെല്ലിക്ക, ചീകക്കായ, കയ്യോന്നി എന്നിവ സമം ചേര്‍ത്ത് രണ്ട് ലിറ്റര് വെള്ളത്തില് തിളപ്പിക്കുക. ഈ വെള്ളം കൊണ്ട് തല കഴുകുക. ആഴ്ചയില് രണ്ടു തവണ ഇങ്ങനെ ചെയ്യാം. മൂന്ന് സ്പൂണ് തൈരും ആവണക്കെണ്ണയും സമം ചേര്‍ത്തതില് അര സ്പൂണ് നാരങ്ങാ നീരും ചേര്‍ത്ത് ഒരു മണിക്കൂര് തലയില് തേച്ചു പിടിപ്പിക്കുക. താരന് പോയി മുടി വളരാന് സഹായിക്കും. ഇത് ആഴ്ചയില് മൂന്നു തവണ ചെയ്യാം. ത്രിഫലപ്പൊടി തലയോട്ടിയില് തേച്ചു നന്നായി തടവുക, 20 മിനിറ്റിനു ശേഷം ആര്യവേപ്പില ഇട്ടു തിളപ്പിച്ച വെള്ളത്തില് കഴുകി കളയാം.\nമറ്റു മാസങ്ങളിലേക്കാള് മുന്നിരട്ടി മുടിയാണ് മഴക്കാലത്ത് കൊഴിയുന്നത്. പപ്പായ, ഗോതമ്പ്, സോയ ബീന്, കശുവണ്ടി, ബദാം, ഇലക്കറികള് തുടങ്ങി വിറ്റമിന് ഇ അടങ്ങിയിട്ടുള്ള ഭക്ഷണങ്ങള് ദിവസവും കഴിക്കുക. മുടിയുടെ സൗന്ദര്യത്തിനായി ചെയ്യുന്ന ട്രീറ്റ്‌മെന്റുകള് മഴക്കാലത്ത് ഒഴിവാക്കണം. മുടികൊഴിച്ചില് തടയാന് ആഴ്ചയിലൊരിക്കലെങ്കിലും ഇളം ചൂടുള്ള വെളിച്ചെണ്ണ തലയില് തടവുന്നത് നല്ലതാണ്. ദുര്‍ദുരപത്രാദിതൈലം തലയില് തേക്കുന്നതു മുടികൊഴിച്ചില് തടയും. കറ്റാര്‍വാഴ ഇടിച്ച് പിഴിഞ്ഞ് തലയില് അരമണിക്കൂര് തേച്ചു പിടിക്കുന്നത് മുടി കൊഴിച്ചിലിന് പരിഹാരമാണ്. കഞ്ഞുണ്ണി ഇലയും തണ്ടും കൂടി ഇടിച്ച് പിഴിഞ്ഞ് തേക്കുന്നതും മുടികൊഴിച്ചില് തടയാന് നല്ലതാണ്.\nനനഞ്ഞ മുടി കെട്ടിവെച്ചാല് മുടിയില് കായ ഉണ്ടാവും. മുടി ഉണങ്ങിയ ശേഷം മാത്രം കെട്ടിവയ്ക്കുക. തോര്‍ത്തിയശേഷം കുന്തരിക്കം, ജഡാമാഞ്ചി തുടങ്ങിയ സുഗന്ധ വസ്തുക്കള് പുകയ്ക്കുന്നത് ഈര്‍പ്പം മാറ്റും. ചുവന്നുള്ളിയും തുളസിയും ഇടിച്ച് കായുള്ള മുടിയില് പുരട്ടുന്നത് നല്ലതാണ്.\nതയ്യാറാക്കിയത്: സൗമ്യ ഭൂഷണ്\nകടപ്പാട്: ഡോ.പ്രവീണ.പി.നായര്, CRAV നേത്രചികിത്സ


ഫാറ്റി ലിവര് പ്രതിരോധിക്കാന് ഗ്രീന് ടീ മുതല് തക്കാളി വരെIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഫാറ്റി ലിവര് പ്രതിരോധിക്കാന് ഗ്രീന് ടീ മുതല് തക്കാളി വരെ\non October 2, 2014\tകരള് കോശങ്ങളില് അമിതമായി കൊഴുപ്പ് അടിയുന്നത് മൂലമുണ്ടാകുന്ന രോഗമാണ് ഫാറ്റി ലിവര്. കൃത്യസമയത്ത് പ്രതിരോധിച്ചില്ലെങ്കില് കരളിന്റെ പ്രവര്‍ത്തനങ്ങള് അവതാളത്തിലാക്കാന് ശേഷിയുള്ള രോഗമാണിത്. അശ്രദ്ധമായ ഭക്ഷണ ശൈലി, മദ്യപാനം, അമിതവണ്ണം തുടങ്ങിയവയാണ് ഫാറ്റി ലിവര് ക്ഷണിച്ച് വരുത്തുന്ന ഘടകങ്ങള്.\nആരോഗ്യകരമായ ഭക്ഷണശൈലി ശീലിച്ചാല് ഒരു പരിധി വരെ ഫാറ്റി ലിവര് പ്രതിരോധിക്കാന് സാധിക്കും. ഗ്രീന് ടീ ശീലമാക്കിയാല് ഫാറ്റി ലിവര് ചെറുക്കാന് സാധിക്കും. ഗ്രീന് ടീയില് അടങ്ങിയിരിക്കുന്ന ആന്റി ഓക്‌സിഡന്റുകള് ശരീരത്തിനും കരളിനും ആരോഗ്യദായകമാണ്. സിട്രസ് പഴം പതിവായി കഴിക്കുകയോ അതിന്റെ ജ്യൂസ് കുടിക്കുകയോ ചെയ്യുന്നവരിലും ഫാറ്റി ലിവര് പ്രതിരോധ ശേഷി വര്‍ധിക്കും.\nവെറും വയറ്റില് നാരങ്ങ വെള്ളവും ഓറഞ്ച് ജ്യൂസും കുടിക്കുന്നതും നല്ലതാണ്. നമ്മുടെ ഭക്ഷണ ശൈലിയുടെ ഭാഗമായ പാവയ്ക്ക ഇടയ്ക്കിടെ കഴിക്കുന്നതും ഫാറ്റി ലിവറിനെതിരെ നല്ലൊരു പ്രതിരോധ മാര്‍ഗമാണ്. പാവയ്ക്കാ ജ്യൂസ് രൂപത്തിലും കുടിക്കാം. പച്ചത്തക്കാളി കഴിക്കുന്നതും നല്ലൊരു പ്രതിരോധ മാര്‍ഗമാണ്.


ജയിലി‍ൽ കഴിയുന്ന ജൂലിയൻ അസാഞ്ജെയുടെ ആരോഗ്യനില അതീവ ഗുരുതരമെന്ന് ഡോക്ടർമാർ - Janayugom Online\nHome / Latest News / ജയിലി‍ൽ കഴിയുന്ന ജൂലിയൻ അസാഞ്ജെയുടെ ആരോഗ്യനില അതീവ ഗുരുതരമെന്ന് ഡോക്ടർമാർ\nജയിലി‍ൽ കഴിയുന്ന ജൂലിയൻ അസാഞ്ജെയുടെ ആരോഗ്യനില അതീവ ഗുരുതരമെന്ന് ഡോക്ടർമാർ\nPosted on November 25, 2019, 11:57 am\nലണ്ടൻ: ബ്രിട്ടനിലെ അതീവ സുരക്ഷാ ജയിലിൽ വച്ച് വിക്കീലീക്സ് സ്ഥാപകൻ ജൂലിയൻ അസാഞ്ജെ മരിച്ചേക്കാമെന്ന് ഡോക്ടർമാർ. ഇദ്ദേഹത്തിന്റെ ആരോഗ്യസ്ഥിതി ഏറെ മോശമാണെന്ന് ചൂണ്ടിക്കാട്ടി അറുപത് ഡോക്ടർമാരടങ്ങിയ സംഘം എഴുതിയ കത്തിലാണ് ഇക്കാര്യം പരാമർശിക്കുന്നത്.\nചാരവൃത്തി നിയമപ്രകാരം നാടുകടത്താനുള്ള കേസിലാണ് ഇദ്ദേഹം വിചാരണ നേരിടുന്നത്. കുറ്റം തെളിയിക്കപ്പെട്ടാൽ അമേരിക്കയിൽ 175 കൊല്ലം ജയിൽ ശിക്ഷ അനുഭവിക്കേണ്ടി വരും. ആഭ്യന്തര സെക്രട്ടറി പ്രീതി പട്ടേലിന് എഴുതിയ കത്തിലാണ് ബ്രിട്ടീഷ് ആഭ്യന്തരമന്ത്രിയും ഡോക്ടർമാരും അസാഞ്ജെയെ ഇവിടെ നിന്ന് മാറ്റണമെന്ന ആവശ്യം ഉന്നയിച്ചിരിക്കുന്നത്. ദക്ഷിണ പൂർവ ലണ്ടനിലെ ബെൽമാർഷ് ജയിലിൽ നിന്ന് ഇദ്ദേഹത്തെ സർവകലാശാല ടീച്ചിംഗ് ആശുപത്രിയിലേക്ക് മാറ്റണമെന്നാണ് ഇവരുടെ ആവശ്യം. ഇത്തരത്തിലുള്ള തീരുമാനം എടുക്കാൻ വൈകുന്നത് അസാഞ്ജെയുടെ ജീവൻ അപകടത്തിലാക്കുമെന്നും ഇവർ ചൂണ്ടിക്കാട്ടുന്നു.\nഅസാഞ്ജെ വിക്കീലീക്സിലൂടെ അഫ്ഗാനിലെയും ഇറാഖിലെയും അമേരിക്കൻ ആക്രമണങ്ങളെക്കുറിച്ചുള്ള രഹസ്യ വിവരങ്ങൾ പുറത്ത് വിട്ടിരുന്നു. ഇത് അമേരിക്കൻ സർക്കാരിനെ െഞെട്ടിപ്പിച്ചു.\nജൂലിയൻ അസാഞ്ജെയുടെ ശാരീരിക മാനസിക സ്ഥിതിയിൽ തങ്ങൾ ഏറെ ഉത്കണ്ഠാകുലരാണെന്ന് പതിനാറു പേജുള്ള കത്തിൽ വൈദ്യസംഘം ചൂണ്ടിക്കാട്ടുന്നു. കൂടുതൽ സൗകര്യങ്ങളുള്ള ആശുപത്രിയിലേക്ക് മാറ്റണമെന്നും ഇവർ പറയുന്നു.\nപ്രവാസിയായ ഭർത്താവിന്റെ 14 വർഷത്തെ സമ്പാദ്യവും ‘ജീവിത’വുമായി പ്രവാസിഭാര്യ മറ്റൊരാൾക്കൊപ്പം പോയതായി പരാതി\nബിജെപിയുടെ ഓപ്പറേഷൻ താമര നടപ്പിലാക്കിയത് ഈ നാലുപേർ; ഗുരുതര ആരോപണവുമായി ശിവസേന നേതാവ്\nജയിലില് നിന്ന് മൊബൈലുകള് പിടിച്ചെടുത്ത സംഭവം: ജാമറുകള് സ്ഥാപിക്കുമെന്ന് മുഖ്യമന്ത്രി\nപൈശാചിക മനസ്സിനുടമയുടെ ഹൃദയ രഹസ്യങ്ങൾ ; സൗമ്യയുടെ ഫോണിൽ നിന്നും ശേഖരിച്ച വിവരങ്ങൾ കണ്ടു ഞെട്ടി അന്വേഷണോദ്യോഗസ്ഥർ


മൂലക്കുരുവിന് ഒന്നൊന്നര പരിഹാരമാണ് എള്ളിന്റെ ഇല | health benefits of sesame leaves - Malayalam BoldSky\n| Updated: Monday, May 6, 2019, 16:27 [IST]\nആരോഗ്യ സംരക്ഷണത്തിന്റെ കാര്യത്തില് പല വിധത്തിലുള്ള പ്രതിസന്ധികള് നമ്മളില് പലരും അനുഭവിക്കുന്നുണ്ട്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് ഡോക്ടറെ കാണാന് ഓടുന്നവരാണ് പലരും. പക്ഷേ ഇനി ഇത്തരം പ്രതിസന്ധികള് ഉണ്ടെങ്കില് അതിനെ പ്രതിരോധിക്കുന്നതിന് വേണ്ടി ശ്രദ്ധിക്കേണ്ട ചിലതുണ്ട്. അതില് പ്രധാനപ്പെട്ട ഒരു രീതി തന്നെയാണ് ആയുര്‍വ്വേദം. ആയുര്‍വ്വേദ പ്രകാരം പല വിധത്തിലുള്ള രോഗങ്ങളെ നമുക്ക് നമ്മുടെ കൈപ്പിടിയില് നിര്‍ത്താവുന്നതാണ്. അതുകൊണ്ട് തന്നെ പല ആരോഗ്യ പ്രതിസന്ധികള്‍ക്കും പരിഹാരം കാണുന്നതിന് വേണ്ടി നമുക്ക് എള്ളിന്റെ ഇല ഉപയോഗിക്കാവുന്നതാണ്.\nMost read:വീട്ടിൽ കത്തിക്കാം എള്ള് തിരി,കണ്ടകശനി ദോഷംമാറാന്\nആരോഗ്യ സംരക്ഷണത്തിന് മികച്ചത് എള്ളിന്റെ ഇലയാണ് എന്ന കാര്യത്തില് സംശയം വേണ്ട. കാരണം പല ആരോഗ്യ പ്രതിസന്ധികള്‍ക്കും പരിഹാരം കാണാന് ആയുര്‍വ്വേദത്തില് ഉപയോഗിക്കുന്ന ഒന്നാണ് എള്ളിന്റെ ഇല. അതിലൂടെ നമുക്ക് പല പ്രതിസന്ധികള്‍ക്കും പരിഹാരം കാണാവുന്നതാണ്. എള്ളിന്റെ ഇലയും വിത്തും കായും പൂവും എല്ലാം ആരോഗ്യത്തിന് ഒറ്റവാക്കാണ് എന്നതാണ് സത്യം. എന്തൊക്കെയാണ് ആയുര്‍വ്വേദമനുസരിച്ച് ചെയ്യാവുന്ന ഒറ്റമൂലികള് എന്ന് നോക്കാം. ഇത് പല ആരോഗ്യ പ്രതിസന്ധികള്‍ക്കും പരിഹാരം കാണുന്നതിന് സഹായിക്കുന്നുണ്ട്.\nകണ്ണിന്റെ ആരോഗ്യത്തിനും തെളിമക്കും വളരെയധികം സഹായിക്കുന്ന ഒന്നാണ് എള്ള് എന്ന കാര്യത്തില് സംശയം വേണ്ട. എള്ളിന്റെ ഇലയില് നിന്ന് രാവിലെ തന്നെ ലഭിക്കുന്ന വെള്ളത്തുള്ളികള് കണ്ണിലൊഴിച്ചാല് ഇത് കണ്ണിന്റെ ക്ഷീണവും തളര്‍ച്ചയും ഇല്ലാതാക്കി നല്ല ഫ്രഷ്‌നസ് ലഭിക്കുന്നതിനും സഹായിക്കുന്നുണ്ട്. പല ആരോഗ്യ പ്രതിസന്ധികള്‍ക്കും പരിഹാരം കാണുന്നതിന് മികച്ച് നില്‍ക്കുന്ന ഒന്നാണ് ഇതെന്ന കാര്യത്തില് സംശയം വേണ്ട. ചെങ്കണ്ണ് പോലുള്ള പ്രശ്‌നങ്ങള്‍ക്ക് പെട്ടെന്ന് പരിഹാരം കാണാന് ഈ മാര്‍ഗ്ഗം പലരും ഉപയോഗിക്കാറുണ്ട്.\nചുമ പലരേയും അലട്ടുന്ന പ്രധാന പ്രശ്‌നങ്ങളില് ഒന്നാണ്. എന്നാല് എന്താണ് ചുമക്ക് പരിഹാരം എന്ന് ആലോചിച്ച് തലപുണ്ണാക്കേണ്ട ആവശ്യമില്ല. ചുമയെ ഇല്ലാതാക്കുന്നതിന് വേണ്ടി എള്ള് ഇലയും വിത്തും ഇട്ട് കഷായം വെച്ചെടുക്കുക. ഇതിലേക്ക് രണ്ട് സ്പൂണ് പഞ്ചസാര ചേര്‍ക്കുക. ഇത് നല്ലതു പോലെ തിളപ്പിക്കുക. ഇത് രണ്ട് നേരം കുടിച്ചാല് മതി. എത്രവലിയ മാറാത്ത ചുമക്കും പരിഹാരം കാണുന്നതിന് സാധിക്കുന്നു. മാത്രമല്ല പല ആരോഗ്യ പ്രതിസന്ധികള്‍ക്കും ഈ കഷായം നല്ലൊരു പരിഹാരമാണ്.\nമൂലക്കുരു പോലുള്ള അസ്വസ്ഥതകള് ആരോഗ്യത്തിന് എത്രത്തോളം പ്രശ്‌നമുണ്ടാക്കുന്ന ഒന്നാണ് എന്ന കാര്യത്തില് സംശയം വേണ്ട. അതിന് പരിഹാരം കാണുന്നതിന് വേണ്ടി അല്‍പം എള്ള് എടുത്ത് അത് വെള്ളത്തില് മിക്‌സ് ചെയ്ത് വെണ്ണ ചേര്‍ത്ത് ദിവസവും മൂന്ന് നേരം കഴിക്കുക. ഇത് ഭക്ഷണത്തിന്റെ ഒരു മണിക്കൂര് മുന്‍പ് വേണം കഴിക്കാന് എന്നതാണ് ശ്രദ്ധിക്കേണ്ടത്. ഇത് കുടലുകളെ ക്ലീന് ചെയ്യുകയും ആരോഗ്യത്തിന് വളരെയധികം ഗുണം നല്‍കുകയും ചെയ്യുന്നു. അതോടൊപ്പം മൂലക്കുരു എന്ന പ്രതിസന്ധിക്ക് പരിഹാരം കാണുന്നതിനും മികച്ചതാണ്. അതുകൊണ്ട് തന്നെ സംശയിക്കാതെ ഇത് കഴിക്കാവുന്നതാണ്.\nപല്ലിനുണ്ടാവുന്ന പ്രശ്‌നങ്ങള് പലപ്പോഴും പലരേയും അലട്ടുന്ന ഒന്നാണ്. ഇത്തരം പ്രതിസന്ധികള്‍ക്ക് ദന്തഡോക്ടറെ സമീപിക്കുന്നതിന് മുന്‍പ് അല്‍പം ശ്രദ്ധിക്കാവുന്നതാണ്. അതിനായി ഇടക്കിടക്ക് അല്‍പം എള്ള് ചവച്ചു കൊണ്ടിരിക്കണം. ഇത് പല്ല് വേദന, വായ്‌നാറ്റം, പല്ലിന് ഉറപ്പില്ലായ്മ എന്നീ പ്രശ്‌നങ്ങള്‍ക്കെല്ലാം പരിഹാരം കാണുന്നതിന് സഹായിക്കുന്ന ഒന്നാണ്. ഇതിലൂടെ പല്ലിന് ഉണ്ടാവുന്ന അല്ലെങ്കില് ഉണ്ടാകാനിടയുള്ള പല ആരോഗ്യ പ്രശ്‌നങ്ങള്‍ക്കും പരിഹാരം കാണേണ്ടതാണ്. അതുകൊണ്ട് തന്നെ വളരെയധികം ഉപയോഗപ്രദമായ ഒരു ചികിത്സയാണ് ഇതെന്ന കാര്യത്തില് സംശയം വേണ്ട.\nഡയറിയ പലരേയും ഉറക്കമില്ലായ്മയിലേക്ക് വരെ എത്തിക്കുന്ന അവസ്ഥയാണ്. അതുകൊണ്ട് തന്നെ ഇത്തരം അവസ്ഥകളില് അതിന് പരിഹാരം കാണുന്നതിന് വേണ്ടി നമുക്ക് ചെയ്യാവുന്ന ഒന്നാണ് എള്ളിന്റെ ഇലയിലും എള്ളിലും ഉള്ള പൊടിക്കൈ. എല്ലാ ദിവസവും എള്ള് കുതിര്‍ത്ത വെള്ളം കുടിക്കുന്നത് എന്തുകൊണ്ടും നല്ലതാണ്. ഇത് കഴിച്ചാല് ദഹന പ്രശ്‌നങ്ങള്, കോളറ, വിര സംബന്ധമായുണ്ടാവുന്ന അസ്വസ്ഥതകള് എന്നീ പ്രശ്‌നങ്ങള്‍ക്കെല്ലാം പരിഹാരം കാണാവുന്നതാണ്. ഇത് ആരോഗ്യത്തിന് വളരെയധികം മികച്ചതാണ് എന്ന കാര്യത്തില് സംശയം വേണ്ട.\nശരീര വേദനക്ക് പരിഹാരം കാണുന്നതിനും ഏറ്റവും മികച്ച മാര്‍ഗ്ഗങ്ങളില് ഒന്നാണ് എള്ളിന്റെ ഇല. ഇതിട്ട് തിളപ്പിച്ച വെള്ളത്തില് കുളിക്കുന്നത് ശരീര വേദന പോലുള്ള അസ്വസ്ഥതകളില് നിന്ന് നിങ്ങളെ രക്ഷിക്കുന്നു. പല ആരോഗ്യ പ്രതിസന്ധികളുടേയും തുടക്കം പലപ്പോഴും ശരീരവേദനയില് നിന്നാണ്. ഇത്തരം പ്രതിസന്ധികളില് നിന്ന് പരിഹാരം കാണുന്നതിന് വേണ്ടിയാണ് നമുക്ക് എള്ളിന്റെ ഇല ആയുര്‍വ്വേദ പ്രകാരം ഉപയോഗിക്കാന് സാധിക്കുന്നത്. അതുകൊണ്ട് തന്നെ സംശയിക്കാതെ നമുക്ക് പല പ്രതിസന്ധികള്‍ക്കും പരിഹാരം കാണുന്നതിന് സാധിക്കുന്നു.\nചില സ്ത്രീകളില് ഗര്‍ഭപാത്രത്തിന് പല വിധത്തിലുള്ള അസ്വാഭാവികതകളും പ്രശ്‌നങ്ങളും ഉണ്ടാവുന്നു. ഇവരില് ആര്‍ത്തവം കൃത്യമല്ലാതെ വരുകയും ഗര്‍ഭം ധരിച്ചാലും പല വിധത്തിലുള്ള പ്രശ്‌നങ്ങളും ഉണ്ടാവുന്നതിന് കാരണമാകുന്നുണ്ട്. അതുകൊണ്ട് തന്നെ ഇത്തരം അസ്വസ്ഥതകള്‍ക്ക് പരിഹാരം കാണുന്നതിന് നമുക്ക് എള്ള് ഉപയോഗിക്കാവുന്നതാണ്. നൂറ് ഗ്രാം എള്ളിന്റെ കഷായത്തില് നിന്നുള്ള സത്ത് എടുത്ത് അതില് രണ്ട് ഗ്രാം ഇഞ്ചിയും രണ്ട് ഗ്രാം കുരുമുളകും മിക്‌സ് ചെയ്ത് കഴിക്കുന്നത് ഗര്‍ഭപാത്രത്തിന്റെ അസ്വാഭാവികതകള് ഇല്ലാതാക്കി ആര്‍ത്തവം കൃത്യമാവുന്നതിന് സഹായിക്കുന്നു.\nപേശീവേദന പോലുള്ള അസ്വസ്ഥതകള് പലപ്പോഴും ആരോഗ്യത്തിന് വളരെയധികം പ്രതിസന്ധി ഉണ്ടാക്കുന്ന ഒന്നാണ്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് വേണ്ടി നമുക്ക് എള്ള് ഉപയോഗിക്കാവുന്നതാണ്. എള്ളിന്റെ ഇലയും സന്ധികളില് അരച്ചിടുന്നത് ഇത്തരത്തിലുള്ള പ്രശ്‌നങ്ങള്‍ക്ക് പരിഹാരം കാണുന്നതിന് സഹായിക്കുന്നുണ്ട്. മാത്രമല്ല എള്ളിന്റെ കൂടെ അല്‍പം ഇഞ്ചിയും മിക്‌സ് ചെയ്ത് കഴിക്കുന്നത് എന്തുകൊണ്ടും ഇത്തരം പ്രതിസന്ധികള്‍ക്ക് പരിഹാരം കാണുന്നതിന് സഹായിക്കുന്നുണ്ട്.\nRead more about: eyes cough health കണ്ണ് ചുമ ആരോഗ്യം\nhealth benefits of sesame leaves\nWe have listed some of the health benefits of sesame leaves, Takealook.


ടാറ്റ ടിയാഗൊ, ടിഗോര് ഡീസല് മോഡലുകള് പിന്‍വലിക്കുന്നു – Times Kerala\nടാറ്റ ടിയാഗൊ, ടിഗോര് ഡീസല് മോഡലുകള് പിന്‍വലിക്കുന്നു\nBy Vineeth S\t On Mar 9, 2019\nടിയാഗൊയും ടിഗോറും വിപണിയില് നിന്നും പിന്‍വലിക്കാനുള്ള ഒരുക്കത്തിലാണ് ടാറ്റ.മലിനീകരണ നിയന്ത്രണ ചട്ടങ്ങള് ഇന്ത്യയില് കര്‍ശനമാവുന്നതിനെ തുടര്‍ന്ന് 1.1 ലിറ്റര് ഡീസല് മോഡലുകളെ പൂര്‍ണ്ണമായും കമ്ബനി പിന്‍വലിക്കും. 2020 ഏപ്രില് മുതല് ഭാരത് സ്റ്റേജ് VI നിര്‍ദ്ദേശങ്ങള് പാലിച്ചാവണം വാഹനങ്ങള് പുറത്തിറങ്ങേണ്ടത്. പുതിയ ചട്ടങ്ങള് പ്രകാരം ഇപ്പോഴുള്ള 1.1 ലിറ്റര് ഡീസല് എഞ്ചിനെ പരിഷ്‌കരിച്ചാല് ഉത്പാദന ചിലവ് ഉയരും; സ്വാഭാവികമായി മോഡലുകളുടെ വിലയും വര്‍ധിക്കും.\nഡിമാന്‍ഡ് കുറഞ്ഞ ടിയാഗൊ, ടിഗോര് ഡീസല് മോഡലുകള്‍ക്ക് വില ഉയരുക കൂടി ചെയ്താല് വിറ്റുപോകില്ലെന്ന് ആശങ്ക കമ്ബനിക്കുണ്ട്. 2018 ഏപ്രില് – 2019 ജനുവരി കാലയളവില് വിറ്റുപോയ ആകെ ടിയാഗൊ യൂണിറ്റുകളില് 14 ശതമാനം മാത്രമാണ് ഡീസല് മോഡലുകളുടെ വിഹിതം.\nടിഗോറിലും ചിത്രം വ്യത്യസ്തമല്ല. ഇതേകാലയളവില് 15 ശതമാനം മാത്രമെ ടിഗോര് ഡീസല് മോഡലുകളും വിറ്റുപോയുള്ളൂ. ഈ സ്ഥിതിവിശേഷം മുന്‍നിര്‍ത്തി പുതിയ ഡീസല് എഞ്ചിനെ വികസിപ്പിക്കാനുള്ള നീക്കം കൂടുതല് ബാധ്യത വരുത്തിവെയ്ക്കുമെന്ന് ടാറ്റ വിലയിരത്തുന്നു.\n‘കാട്ടാളന് പൊറിഞ്ചു’വായി ജോജു ജോര്‍ജ് ; ചിത്രത്തിന്റെ ഫസ്റ്റ് ലുക്ക് പോസ്റ്റര്\nസ്വകാര്യ ചിത്രം ആവശ്യപ്പെടുന്ന കാമുകന്മാര്‍ക്ക് വേണ്ടി ഇതാ ഒരു ‘വൈറല്’


ഏറ്റവും പ്രിയമുള്ളൊരിടം - D Home Magazine ഏറ്റവും പ്രിയമുള്ളൊരിടം - D Home Magazine\nThis article has been viewed 383 times\nകാലത്തിനൊത്തുള്ള മാറ്റങ്ങൾ ഉൾക്കൊള്ളണം, മാറ്റങ്ങൾ ഉൾക്കൊണ്ടുകൊണ്ട് വീടിനെ ഏറ്റവും പ്രിയപ്പെട്ടതാക്കണം, ഇതെല്ലാം ബഡ്ജറ്റിനനുസരിച്ച് പൂർത്തീകരിക്കാനും സാധിക്കണം. ഇവിടെ രാജേഷും കുടുംബവും കുടുംബവും വീടിനെ ഏറ്റവും പ്രിയപ്പെട്ടതാക്കി മാറ്റിയിരിക്കുന്നു. ഗ്രീൻ ഹോംസാണ് വീട് ആഗ്രഹങ്ങൾക്കൊത്ത് പടുത്തുയർത്തിയത്.\nആധുനിക ശൈലി ചേരുവകളാണ് അകംപുറം വീട്ടിൽ നടപ്പാക്കിയിട്ടുള്ളത്. വെള്ള നിറത്തിന്റെ അകമ്പടിയിൽ കണ്ണിന് അലോസരമാകാതെ നിറങ്ങൾ കൂടി നൽകി കൊണ്ടാണ് ഓരോ സ്പേസും ഹൈലൈറ്റ് ചെയ്തിരിക്കുന്നത്. സ്റ്റോൺ ക്ലാഡിങ് വർക്കുകളും റൂഫിങ് രീതിയും എല്ലാം കാലിക ശൈലിയോട് നീതി പുലർത്തുന്നുണ്ട്.\nവെളിച്ചത്തിനും വിശാലതയ്ക്കും തുല്യ പ്രാധാന്യം നൽകി കൊണ്ടാണ് ഉൾത്തള ക്രമീകരണങ്ങൾ. ഇവിടെയും ഹൈലൈറ്റ് ചില നിറങ്ങളാണ്. ഫർണിഷിങ്ങുകളിലും ഭിത്തിയിലുമൊക്കെ വൈറ്റ് തീമിനോട് ചേർന്നു പോകുന്ന നിറങ്ങൾ നൽകി ഭംഗിയാക്കി. ലളിതമായ ക്രമീകരണങ്ങളോടെ ഒരു കോർട്ടിയാർഡിനും ഇന്റീരിയറിൽ സ്ഥാനം കൊടുത്തു.\nഡബിൾ ഹൈറ്റ് സ്പേസിൽ ഒരുക്കിയിട്ടുള്ള ലിവിങ് ഏരിയയും മറ്റ് സ്പേസുകളുമെല്ലാം ഈ കോർട്ടിയാർഡിന്റെ മികവിൽ പ്രതിഫലിക്കുന്നുമുണ്ട്. ഭിത്തിയിലെ നിഷുകളും അതിനുള്ളിലെ ലൈറ്റ് ഫിറ്റിങ്ങുകളുടെ തികവിൽ നിലകൊള്ളുന്ന ക്യൂരിയോസുകളുമെല്ലാം ഇന്റീരിയറിന്റെ ആംപിയൻസ് കൂട്ടുന്ന ഘടകങ്ങളാണ്.\nതാഴെ നിലയിൽ രണ്ട് ബെഡ്‌റൂം മുകൾ നിലയിൽ രണ്ട് ബെഡ്‌റൂം എന്നിങ്ങനെയാണ് സൗകര്യങ്ങൾ. ഇവ കൂടാതെ മുകൾ നിലയിൽ അപ്പർ ലിവിങ്ങും ഒരു ബാൽക്കണിയും കൂടി കൊടുത്തിട്ടുണ്ട്. സ്ഥലം പാഴാക്കാതെ ഉള്ള കൂട്ടിയിണക്കലുകൾ വളരെ ഉപയുകതമായിട്ടാണ് എല്ലാ സ്ഥലത്തും നിവർത്തിച്ചിട്ടുള്ളത്. മൾട്ടിവുഡിൽ പി.യു കോട്ടിങ് നൽകിയാണ് ഇന്റീരിയറിനെ മനോഹരമാക്കിയിട്ടുള്ളത്.\nഓറഞ്ച്, വൈറ്റ്, ഗ്രീൻ എന്നീ നിറങ്ങളുടെ സംയോജനമാണ് അടുക്കളയ്ക്ക്. ഇവിടെയും മൾട്ടിവുഡിൽ പി.യു കോട്ടിങ് തന്നെയാണ് താരം. പരമാവധി സ്റ്റോറേജ് യൂണിറ്റുകളെ ഉൾക്കൊള്ളിച്ചും കൊണ്ടുള്ള ക്രമീകരണങ്ങളാണ് അടുക്കളയിൽ കൊടുത്തിരിക്കുന്നത്.\nഇതെല്ലാം വീട്ടുകാരുടെ ആഗ്രഹങ്ങൾക്കൊപ്പം നിവർത്തിച്ചു കൊണ്ടാണ് ഗ്രീൻ ഹോംസ് ഈ പ്രൊജക്റ്റ് പണി തീർത്തു കൊടുത്തത്. "വീട്ടുകാർ എന്ത് ആഗ്രഹിക്കുന്നുവോ അത് നടപ്പിലാക്കുന്നതാണ് ഓരോ വീടിനും ആത്മാവ് നൽകുന്നത്. ഏറ്റവും പ്രിയമുള്ളൊരിടത്താണ് ഈ വീട്" വീട്ടുടമ രാജേഷ് പറയുന്നു.\nClient - Rajesh\nLocation - Thiruvalla\nPlot - 27 cent\nDesign - Syam Kumar\nPhone - 99470 69616


“മീര എന്നാ ഞങ്ങൾക്കൊക്കെ ഒരു സദ്യ തരുന്നതെന്ന് ചോദിക്കുന്നവർക്ക് ഡെഡിക്കേറ്റ് ചെയ്യുന്നു”... ഫോട്ടോ വൈറലാകുന്നു\nHome LATEST NEWS “മീര എന്നാ ഞങ്ങൾക്കൊക്കെ ഒരു സദ്യ തരുന്നതെന്ന് ചോദിക്കുന്നവർക്ക് ഡെഡിക്കേറ്റ് ചെയ്യുന്നു”… ഫോട്ടോ വൈറലാകുന്നു\n“മീര എന്നാ ഞങ്ങൾക്കൊക്കെ ഒരു സദ്യ തരുന്നതെന്ന് ചോദിക്കുന്നവർക്ക് ഡെഡിക്കേറ്റ് ചെയ്യുന്നു”… ഫോട്ടോ വൈറലാകുന്നു\nവളരെ കുറച്ചു സിനിമകളിൽ മാത്രമേ അഭിനയിച്ചിട്ടുള്ളൂവെങ്കിലും അതിൽ നിന്നു പ്രേക്ഷകരുടെ ഇഷ്ടം പിടിച്ചു പറ്റിയ നടിയാണ് മീര നന്ദൻ. ദിലീപ് നായകനായ ‘മുല്ല’ എന്ന സിനിമയിലൂടെയാണ് മീര നന്ദൻ മലയാള സിനിമയിലേക്ക് എത്തിയത്.\n‘മുല്ല’യ്ക്കു ശേഷം മലയാളം, തമിഴ്, തെലുങ്ക്, കന്നഡ ഭാഷകളിലായി 35 ലധികം സിനിമകളിൽ അഭിനയിച്ചു. ഒരുപിടി നല്ല കഥാപാത്രങ്ങളെ അവതരിപ്പിച്ചതിനു ശേഷം മീര സിനിമയോട് തൽക്കാലത്തേക്ക് വിടപറയുകയായിരുന്നു.\nഇപ്പോൾ ദുബായിലെ അറിയപ്പെടുന്ന റേഡിയോ ജോക്കികളിൽ ഒരാളാണ് മീര. സിനിമയിൽനിന്നും മാറി നിൽക്കുകയാണെങ്കിലും സോഷ്യൽ മീഡിയ വഴി തന്റെ വിശേഷങ്ങൾ ആരാധകരുമായി മീര ഷെയർ ചെയ്യാറുണ്ട്.\nഇപ്പോഴിതാ, ഒരു ഓണചിത്രം ആരാധകരുമായി പങ്കുവച്ചിരിക്കുകയാണ് താരം. ഓണ സദ്യ കഴിക്കുന്നതാണ് ചിത്രം. അതിനു മീര നൽകിയിരിക്കുന്ന ക്യാപ്‌ഷനാണ് ആരാധകരുടെ ശ്രദ്ധനേടുന്നത്. “മീര എന്നാ ഞങ്ങൾക്കൊക്കെ ഒരു സദ്യ തരുന്നതെന്ന് ചോദിക്കുന്നവർക്ക് ഡെഡിക്കേറ്റ് ചെയ്യുന്നു” എന്നാണ് മീര കുറിച്ചിരിക്കുന്നത്.\nAlso Read : കൊവിഡ്-19ന്റെ അവസാന ഗെയിം ഒമിക്‌റോണാണോ? ദക്ഷിണാഫ്രിക്കയിലെ പഠനത്തിന്റെ ഉത്തരം ഇതാണ്\nPrevious article‘ക്യൂട്ട് ഗേള്’ കഥാപാത്രങ്ങളില് നിന്ന് വ്യത്യസ്തമായിരുന്നത് കൊണ്ട് തന്നെ രാജലക്ഷ്മി ശേഖര് എന്ന കഥാപാത്രം തന്നെ സംബന്ധിച്ച് വലിയ റിസ്‌ക് ആയിരുന്നു. ഇത്രയും ആളുകള് വിളിക്കുമെന്നും മെസേജ് അയക്കുമെന്നും താന് പ്രതീക്ഷിച്ചില്ല. ഇത് വരെ തന്നെ വിളിക്കാത്ത ആളുകള് പോലും വിളിച്ച് അഭിനന്ദനങ്ങള് അറിയിച്ചു ; സമാന്ത\nNext articleഅച്ഛനും അമ്മയ്ക്കും അനിയത്തിയ്ക്കുമൊപ്പമുള്ള മഞ്ഞ പാന്റുകാരിയെ മനസ്സിലായോ?\nകണ്ണൂർ: 110 കെവി അഴീക്കോട് സബ്സ്റ്റേഷനിൽ ലൈനിൽ അറ്റകുറ്റപ്പണികൾ നടക്കുന്നതിനാൽ ജനുവരി 23 ഞായർ രാവിലെ ഒമ്പത് മുതൽ വൈകിട്ട് അഞ്ച് മണി വരെ അഴീക്കോട് സബ്സ്റ്റേഷൻ, 33 കെവി കണ്ണൂർ ടൗൺ...\nകോവിഡ് കേസുകൾ കൂടാൻ സാധ്യതയുണ്ടെന്ന് ഹിമാചൽ മുഖ്യമന്ത്രി\nവടക്കുകിഴക്കന് ഡല്‍ഹി കലാപത്തിൽ രജിസ്റ്റര് ചെയ്ത കേസുകളില് ആദ്യ ശിക്ഷാവിധി പ്രഖ്യാപിച്ചു\nമാനസ കൊലപാതകക്കേസ് ; രാഖിലിന് തോക്ക് വിറ്റ ബിഹാർ സ്വദേശികളെ ആലുവയിൽ എത്തിച്ചു, നാളെ കോടതിയിൽ ഹാജരാക്കും\nഒമിക്രോൺ: രാജ്യത്ത് കൊവിഡ് നിയന്ത്രണങ്ങള് ഡിസംബര് 31 വരെ നീട്ടി\nവിളർച്ചയ്ക്കുള്ള നല്ലൊരു പ്രതിവിധി; ബദാം മിൽക്ക് ഷേക്ക്!\nവീട്ടുമുറ്റത്തു കളിച്ചുകൊണ്ടിരുന്ന രണ്ട് പിഞ്ചു കുട്ടികൾ തിരമാലയിൽപ്പെട്ടു; സംഭവം കാസര്‍കോട്


മാഗ്‌നെറ്റിക് സ്ട്രിപ്പ് പതിപ്പിച്ച എടിഎം കാര്‍ഡുകള് ഇന്നു രാത്രിമുതല് അസാധു; നാളെ മുതല് ഇടപാടുകള് നടത്താനാകില്ല, ഇനി ഇവിഎം ചിപ്പ് കാര്‍ഡുകള് മാത്രം |\nകൊച്ചി: മാഗ്‌നെറ്റിക് സ്ട്രിപ്പ് മാത്രമുള്ള ഡെബിറ്റ്, ക്രെഡിറ്റ് കാര്‍ഡുകള് ഉപയോഗിച്ച് രാജ്യത്ത് നാളെ മുതല് ഇടപാടുകള് നടത്താനാകില്ല. ‘ഇഎംവി’ എന്നു പേരുള്ള ‘ചിപ് ആന്‍ഡ് പിന്’ അധിഷ്‌ഠിത കാര്‍ഡുകള്‍ക്കു മാത്രമാണു നാളെമുതല് സാധുത. എടിഎം കാര്‍ഡുകളുടെ സുരക്ഷ മെച്ചപ്പെടുത്തുന്നതിന്റെ ഭാഗമായാണ് ഇത്.\nമാഗ്‌നെറ്റിക് സ്ട്രിപ്പ് കാര്‍ഡുകള് ഉപയോഗിക്കാനുള്ള സമയപരിധി നാളെ അവസാനിക്കുമെന്നും ഇഎംവി ചിപ് കാര്‍ഡ് ഘടിപ്പിച്ച കാര്‍ഡുകള് മാത്രമേ 2019 ജനുവരി ഒന്ന് മുതല് രാജ്യത്തെ എടിഎമ്മുകളില് ഉപയോഗിക്കാവൂ എന്നുമാണ് റിസര്‍വ് ബാങ്ക് ഓഫ് ഇന്ത്യയുടെ നിര്‍ദേശം.\nഎസ്ബിഐ അടക്കമുള്ള ബാങ്കുകള് കാര്‍ഡുകള് മാറ്റിക്കൊടുക്കാന് തുടങ്ങിയിരുന്നെങ്കിലും മുഴുവന് ഉപഭോക്താക്കളിലേക്കും പുതിയ കാര്‍ഡ് എത്തിക്കാനായിട്ടില്ല. ലക്ഷക്കണക്കിന് ഉപഭോക്താക്കള് ഇനിയും മാഗ്നറ്റിക് സ്ട്രിപ്പ് കാര്‍ഡിലേക്ക് റാനുണ്ടെന്നാണ് റിപ്പോര്‍ട്ടുകള്. ഈ കാര്‍ഡുകള് നാളെ കൂട്ടത്തോടെ അസാധുവാകുമോ എന്ന ചോദ്യത്തിന് ബാങ്കുകള്‍ക്കും ഉത്തരമിമില്ല. ആര്‍ബിഐ മൂന്ന് വര്‍ഷം മുന്‍പ് നല്‍കിയ നിര്‍ദേശം കൃത്യമായി പാലിക്കാത്തതാണ് നിലവിലെ ഈ പ്രതിസന്ധിയ്ക്ക് കാരണമായത്.\nകാര്‍ഡ് മാറ്റിയെടുക്കാനുള്ള കാലാവധി ഇന്ന് അവസാനിക്കുമെങ്കിലും പഴയ കാര്‍ഡുകള് തുടര്‍ന്നും ഉപയോഗിക്കാനാകുമെന്ന് ചില ബാങ്ക് അധികൃതര് അഭിപ്രായപ്പെട്ടതായി റിപ്പോര്‍ട്ടുകള് പുറത്തുവന്നിരുന്നു. എന്നാല് ആര്‍ബിഐ അനുമതിയില്ലാതെ ഇത് സാധ്യമാകുമോ എന്ന് വ്യക്തമല്ല. ആര്‍ബിഐയില് നിന്ന് ബാങ്കുകള് സമയപരിധി നീട്ടിവാങ്ങിയിട്ടുണ്ടോ എന്നത് സംബന്ധിച്ചും വ്യക്തതയില്ല.\nഉപഭോക്താക്കള്‍ക്ക് പുതിയ ഇഎംവി ചിപ് കാര്‍ഡിനായി ഡിസംബര് 31 വരെ അപേക്ഷിക്കാമെന്നും ഇവര്‍ക്ക് തികച്ചും സൗജന്യമായി കാര്‍ഡ് ലഭിക്കുമെന്നും എസ്ബിഐ അറിയിച്ചിരുന്നു. ജനുവരി 1നു ശേഷം അപേക്ഷിക്കുന്ന കാര്‍ഡുകള്‍ക്ക് ലേറ്റ് ഫീസ് ഈടാക്കുമെന്നും ബാങ്ക് അറിയിച്ചിട്ടുണ്ട്. ‘മൈക്രോ പ്രൊസസര് ചിപ്’ അടങ്ങിയ പുതിയ കാര്‍ഡ് ഉപയോഗിക്കുന്നതുവഴി ‘ക്‌ളോണിങ്’, ‘സ്‌കിമ്മിങ്’ തുടങ്ങിയ തട്ടിപ്പുകള്‍ക്കുള്ള സാധ്യത ഒഴിവാക്കുകയാണു ആര്‍ബിഐ ലക്ഷ്യമിടുന്നത്.


ന്യൂദല്‍ഹി: മുത്തലാഖ് വഴിയുള്ള വിവാഹമോചനം ഭരണഘടനാ വിരുദ്ധമാണെന്ന് സുപ്രീംകോടതി. മാറ്റം ആവശ്യമെങ്കില് പാര്‍ലമെന്റിന് പുതിയ നിയമം കൊണ്ടുവരാം. ആറ് മാസത്തിനകം പുതിയ നിയമം വരണം. അതുവരെ മുത്തലാഖ് വഴിയുള്ള വിവാഹമോചനം പാടില്ലെന്നും സുപ്രീംകോടതി നിര്‍ദേശിച്ചു. നിയമനിര്‍മാണത്തില് എല്ലാവരും സഹകരിക്കണമെന്നും സുപ്രീംകോടതി ആവശ്യപ്പെട്ടു.\nപുതിയ നിയമനിര്‍മാണത്തില് രാഷ്ട്രീയപാര്‍ട്ടികള് അഭിപ്രായ വ്യത്യാസങ്ങള് മാറ്റി വയ്ക്കണമെന്നും സുപ്രീംകോടതി ആവശ്യപ്പെട്ടു. അംഞ്ചംഗ ബഞ്ചില് ചീഫ് ജസ്റ്റിസ് അടക്കം രണ്ട് ജഡ്ജിമാര് മുത്തലാഖിനെ അനുകൂലിച്ചപ്പോള് മറ്റ് മൂന്ന് ജഡ്ജിമാര് മുത്തലാഖ് വേണ്ടെന്ന നിലപാട് സ്വീകരിക്കുകയായിരുന്നു. മതാചാരത്തിന്റെ അവിഭാജ്യഘടകമാണ് മുത്തലാഖ് എന്നായിരുന്നു ചീഫ് ജസ്റ്റിസിന്റെ നിലപാട്. ഇതിനോട് ജസ്റ്റിസ് കുര്യന് ജോസഫ് വിയോജിച്ചു.\nഅഞ്ച് വര്‍ഷം നീണ്ട വിവാഹബന്ധം മുത്തലാഖിലൂടെ വേര്‍പെടുത്തിയ സൈറാ ബാനു, 2016ല് കത്തു വഴി മൊഴി ചെല്ലപ്പെട്ട ആഫ്രീന് റഹ്മാന്, മുദ്രപ്പത്രത്തിലൂടെ മൊഴി ചൊല്ലപ്പെട്ട ഗുല്‍ഷന് പര്‍വീണ്, ദുബായില്‍നിന്ന് ഫോണിലൂടെ ഭര്‍ത്താവ് മൊഴിചൊല്ലിയ ഇഷ്‌റത് ജഹാന്, സ്പീഡ് പോസ്റ്റിലൂടെ മൊഴി ചൊല്ലപ്പെട്ട അതിയാ സാബ്‌റി എന്നിവരാണു മുത്തലാഖ് വിഷയത്തില് നീതി തേടി കോടതിയെ സമീപിച്ചത്. മുത്തലാഖ്, ബഹുഭാര്യാത്വം, നിക്കാഹ് ഹലാല എന്നിവ നിരോധിക്കണമെന്നാണു ഹര്‍ജിയിലെ ആവശ്യം\nചീഫ് ജസ്റ്റിസ് ജെ.എസ്. കേഹാര്, ജസ്റ്റിസ് കുര്യന് ജോസഫ്, രോഹിങ്ടന് നരിമാന്, യു.യു. ലളിത്, എസ്. അബ്ദുല് നസീര് എന്നിവരുടെ ബെഞ്ചാണ് വാദം കേട്ടത്. സിഖ്, ക്രിസ്ത്യന്, പാഴ്‌സി, ഹിന്ദു, മുസ്ലിം സമുദായങ്ങളില്‍നിന്നും ഓരോരുത്തര് വീതമാണ് ഈ ബെഞ്ചിലുണ്ടായിരുന്നത്. മുത്തലാഖിനെ എതിര്‍ക്കുന്നവര്‍ക്കും അനുകൂലിക്കുന്നവര്‍ക്കും മൂന്നുദിവസം വീതം ആറുദിവസത്തെ വാദമാണു ബെഞ്ച് അനുവദിച്ചത്.\nഅഖിലേന്ത്യാ മുസ്ലിം വ്യക്തിനിയമ ബോര്‍ഡും ജമാ അത്തെ ഇസ്ലാമി ഹിന്ദും മുത്തലാഖിന് അനുകൂലമായി കേസില് കക്ഷിചേര്‍ന്നിരുന്നു. മുസ്ലിം വിമന്‍സ് ക്വസ്റ്റ് ഫോര് ഈക്വാലിറ്റി, ഖുര്‍ആന് സുന്നത്ത് സൊസൈറ്റി എന്നീ സംഘടനകള് മുത്തലാഖിനെതിരെയും ഹര്‍ജി നല്‍കി. കേന്ദ്രസര്‍ക്കാരും ഒരു കക്ഷിയാണ്. മുന്‍മന്ത്രിയും മുതിര്‍ന്ന അഭിഭാഷകനുമായ സല്‍മാന് ഖുര്‍ഷിദിനെ സുപ്രീം കോടതി അമിക്കസ് ക്യൂറിയായും നിയമിച്ചിരുന്നു.


സ്രവങ്ങളിൽ നിന്ന് ആർ.എൻ.എ വേർതിരിക്കുന്ന നൂതന കിറ്റ്; പേറ്റന്‍റിന് അപേക്ഷിച്ച് ശ്രീചിത്ര | Sree Chitra Medical Sciences applied Patent for Covid 19 Kit\nസ്രവങ്ങളിൽ നിന്ന് ആർ.എൻ.എ വേർതിരിക്കുന്ന നൂതന കിറ്റ്; പേറ്റന്‍റിന് അപേക്ഷിച്ച് ശ്രീചിത്ര\nതിരുവനന്തപുരം ശ്രീചിത്ര ഇൻസ്റ്റിറ്റ്യൂട്ട് ആണ് ഇന്ത്യന് ആരോഗ്യരംഗം പ്രതീക്ഷയോടെ കാത്തിരിക്കുന്ന കിറ്റ് വികസിപ്പിച്ചത്. പിസിആർ, ലാമ്പ് പരിശോധനകൾക്ക് ആണ് ഇത് ഉപയോഗിക്കാനാവുക. കൊവിഡ് 19 പരിശോധനയുടെ കൃത്യത ഇതോടെ വർധിക്കും എന്നാണ് വിലയിരുത്തപ്പെടുന്നത്.\nThiruvananthapuram, First Published Apr 23, 2020, 6:32 PM IST\nതിരുവനന്തപുരം: സ്രവങ്ങളിൽ നിന്ന് ആർ.എൻ.എ വേർതിരിക്കാന് കഴിയുന്ന നൂതന കിറ്റിനുള്ള പേറ്റന്‍റിനായി തിരുവനന്തപുരം ശ്രീചിത്ര മെഡിക്കല് ഇൻസ്റ്റിറ്റ്യൂട്ട് അപേക്ഷ നൽകി. പിസിആർ, ലാമ്പ് പരിശോധനകൾക്ക് ആണ് ഇത് ഉപയോഗിക്കാനാവുക. കൊവിഡ് 19 പരിശോധനയുടെ കൃത്യത ഇതോടെ വർധിക്കും എന്നാണ് വിലയിരുത്തപ്പെടുന്നത്.\nകൊവിഡ് പരിശോധനയെ കുറിച്ച് മുഖ്യമന്ത്രി\n'കണ്ണൂര് പരിയാരം മെഡിക്കൽ കോളേജിലെയും കോട്ടയം മെഡിക്കൽ കോളേജിലെയും കൊവിഡ് 19 ലാബിന് ഐസിഎംആർ അംഗീകാരം ലഭിച്ചു. കണ്ണൂര് മെഡിക്കല് കോളേജില് നാളെ മുതൽ കൊവിഡ് പരിശോധന ആരംഭിക്കും. ഇവിടെ നാല് റിയൽ ടൈം പിസിആർ മെഷീനുകൾ സജ്ജമാക്കി. ആദ്യ ഘട്ടത്തിൽ 15 ഉം പിന്നീട് 60 വരെയും പരിശോധന ദിവസം നടത്താനാവും. കേരളത്തിൽ 14 സര്‍ക്കാർ ലാബുകളിലാണ് കൊവിഡ് 19 പരിശോധന നടത്തുന്നത്. രണ്ട് സ്വകാര്യം ലാബുകളിലും പരിശോധന നടന്നുവരുന്നു'.\n'സംസ്ഥാനത്ത് കൊവിഡ് രോഗികളുടെ എണ്ണം വർധിച്ച സാഹചര്യത്തിൽ പരിശോധന വേഗത്തിലാക്കാൻ പത്ത് റിയൽ ടൈം പിസിആർ മെഷീൻ വാങ്ങാനാണ് അനുമതി നൽകിയത്. മൂന്നാം ഘട്ട രോഗവ്യാപനം സംസ്ഥാനത്ത് കണക്കുകൂട്ടിയതുപോലെ ഉണ്ടായില്ല എന്നതാണ് നിലവിലെ കണക്കിൽ അനുമാനിക്കുന്നത്, ഇത് ആശ്വാസമാണ്. സാമൂഹിക വ്യാപനം ഉണ്ടായിട്ടില്ല. എന്നാൽ ഇതിന്റെ ഭീഷണി ഒഴിഞ്ഞിട്ടില്ല. ഇത് നിലനിൽക്കുന്നുണ്ട്. തമിഴ്‌നാട്, കർണാടക അതിർത്തി പ്രദേശങ്ങളിലൂടെ ആളുകൾ ഇരുവശത്തേക്കും കടക്കുന്നത് തടയാൻ കർശന നടപടി സ്വീകരിക്കും' എന്നും മുഖ്യമന്ത്രി അറിയിച്ചു.\nSree Chitra Covid\nSree Chitra Patent


Nokia, 808 PureView, Smartphone, Online Deals, നോക്കിയ, 808 പ്യുവര്‍വ്യൂ, സ്മാര്‍ട്‌ഫോണ്, ഓണ്‍ലൈന് ഡീലുകള് - Malayalam Gizbot\nവിലക്കുറവുമായി 808 പ്യുവര്‍വ്യൂ ഓണ്‍ലൈനില്\n| Updated: Saturday, April 13, 2013, 18:12 [IST]\nനോക്കിയ 808 പ്യുവര്‍വ്യൂ സ്മാര്‍ട്‌ഫോണ് 33,899 രൂപയ്ക്ക് അടുത്തിടെയാണ് ഇന്ത്യന് വിപണിയിലേക്ക് എത്തിയത്. ക്യാമറ സെന്‍സറിനേക്കാള് ശേഷിയേറിയ ഇമേജ് സെന്‍സറാണ് 808 പ്യുവര്‍വ്യൂവിനെ ശ്രദ്ധേയമാക്കിയത്. 33,899 രൂപ അല്പം കൂടിയ വിലയാണ്. എന്നാല് ചില ഓണ്‍ലൈന് റീട്ടെയിലര്‍മാര് ഈ വിലയില് അല്പം ഇളവ് വരുത്തി 808 പ്യുവര്‍വ്യൂവിനെ വില്പനക്കെത്തിച്ചിട്ടുണ്ട്. കൂടുതല് ഓണ്‍ലൈന് സ്‌റ്റോറുകള് കൂടുതല് ആകര്‍ഷകമായ ഡിസ്‌കൗണ്ടുമായി എത്തുന്നുമുണ്ട്. നോക്കിയ ഇന്ത്യയുടെ 1 വര്‍ഷത്തെ വാറന്റിയും മറ്റ് അനുബന്ധ ബില്ലും വാഗ്ദാനം ചെയ്താണ് ഈ ഓണ്‍ലൈന് ഡീലുകള്.\nപ്യുവര്‍വ്യൂവിന്റെ കൂടുതല് സവിശേഷതകള്\nപ്രമുഖ ഇ-കൊമേഴ്‌സ് പോര്‍ട്ടലായ ട്രാഡസ് ഡോട്ട് ഇന് 30,995 രൂപയ്ക്കാണ് 808 പ്യുവര്‍വ്യൂ വില്പനക്കെത്തിച്ചിട്ടുള്ളത്. അതായത് യഥാര്‍ത്ഥ വിലയേക്കാള് 2,800 രൂപ കുറവ്. ഇഎംഐ സൗകര്യം ഉപയോഗിച്ചും ഈ ഫോണ് ട്രാഡസിലൂടെ വാങ്ങാം. ഇന്ത്യയിലൊട്ടാകെ സൗജന്യ ഹോം ഡെലിവറിയും വാഗ്ദാനം ചെയ്യുന്നുണ്ട്.\n31,800 രൂപയ്ക്കാണ് റെഡിഫ് ഷോപ്പിംഗ് 808 പ്യുവര്‍വ്യൂ അവതരിപ്പിക്കുന്നത്. സൗജന്യ ഹോം ഡെലിവറി, ഇഎംഐ സൗകര്യങ്ങളാണ് ഈ സൈറ്റും വാഗ്ദാനം ചെയ്യുന്നത്.\n32,000 രൂപയ്ക്കാണ് 808 പ്യുവര്‍വ്യൂവിന്റെ ബൈദപ്രൈസ് വില.3മുതല്6മാസം വരെയുള്ള ഇഎംഐ സൗകര്യമാണ് ഇതിലുള്ളത്.\n32,499 രൂപയാണ് സഹോലിക് 808 പ്യുവര്‍വ്യൂവിന് നിശ്ചയിച്ച വില. സൗജന്യ ഹോം ഡെലവറിയിലൂടെ ഉത്പന്നം സ്വന്തമാക്കാം.\n32,990 രൂപയാണ് ഈ ഫോണിന്റെ ഇന്ത്യപ്ലാസയിലെ വില. ഇഎംഐ സംവിധാനത്തില് ഇന്ത്യപ്ലാസയില് നിന്ന് ഫോണ് വാങ്ങാം.


വൃക്കരോഗിയായ രണ്ടുവയസുകാരന് കെ.എസ്.യു, യൂത്ത് കോണ്‍ഗ്രസ് പ്രവര്‍ത്തകരുടെ കൈത്താങ്ങ് ; ചികിത്സാസഹായം കൈമാറി കെ.സി വേണുഗോപാല് എം.പി – Jaihind TV\nവൃക്കരോഗിയായ രണ്ടുവയസുകാരന് കെ.എസ്.യു, യൂത്ത് കോണ്‍ഗ്രസ് പ്രവര്‍ത്തകരുടെ കൈത്താങ്ങ് ; ചികിത്സാസഹായം കൈമാറി കെ.സി വേണുഗോപാല് എം.പി\nആലപ്പുഴ : ആലപ്പുഴയില് വൃക്കരോഗത്തെ തുടര്‍ന്ന് ചികിത്സയിലായിരുന്ന രണ്ട് വയസുകാരന് ചികിത്സാസഹായം എത്തിച്ചുനല്‍കി കെ.എസ്.യു, യൂത്ത് കോണ്‍ഗ്രസ് പ്രവര്‍ത്തകര്. സംഘടനകളുടെ നേതൃത്വത്തില് സംഘടിപ്പിച്ച ബിരിയാണി ചലഞ്ചിലൂടെ ലഭിച്ച 2,81806 രൂപ എഐസിസി ജനറല് സെക്രട്ടറി കെ.സി വേണുഗോപാല് എം.പി കൈമാറി.\nഅസ്ലം-സുമയ്യ ദമ്പതികളുടെ മകനായ മുഹമ്മദ് സയാനാണ് വൃക്കരോഗത്തെ തുടര്‍ന്ന് ചികിത്സയിലായിരുന്നത്. വെന്റിലേറ്ററില് കഴിഞ്ഞിരുന്ന കുഞ്ഞിന്റെ ജീവന് രക്ഷിക്കാന് ഇന്ത്യയില് ദൗര്‍ലഭ്യം അനുഭവപ്പെടുന്ന മരുന്ന് അടിയന്തരമായി ലഭിക്കേണ്ടതുണ്ടായിരുന്നു.\n‘മറ്റുള്ളവരുടെ ജീവിതത്തിൽ നല്ലൊരു മാറ്റം സൃഷ്‌ടിക്കാനായി ചെലവഴിക്കുമ്പോഴാണ് പണത്തിന്റെ മൂല്യം വർധിക്കുന്നത്. ഈ സദുദ്യമത്തിനായി പരിശ്രമിച്ച ഓരോരുത്തർക്കും അഭിനന്ദനങ്ങൾ. പ്രവർത്തനത്തിന്റെ ഉദ്ദേശശുദ്ധി മനസ്സിലാക്കിക്കൊണ്ട് കക്ഷി രാഷ്‌ട്രീയ ഭേദമന്യേ കൂടെ നിന്ന് പ്രവർത്തിച്ച, സഹായിച്ച സുമനസ്സുകൾക്ക് നന്ദി.\nഇത് ഏവർക്കും മാതൃകയാകട്ടെ. യൂത്ത് കോൺഗ്രസ് പ്രവർത്തകർക്കും കെഎസ്‌യു പ്രവർത്തകർക്കും പ്രത്യേകം അഭിവാദ്യങ്ങൾ’- കെ.സി വേണുഗോപാല് ഫേസ്ബുക്കില് കുറിച്ചു.\nആലപ്പുഴയിലെ അസ്‌ലം-സുമയ്യ ദമ്പതികളുടെ മകൻ രണ്ടുമാസം മാത്രം പ്രായമുള്ള മുഹമ്മദ് സയാന് വൃക്ക രോഗത്തെത്തുടർന്ന് ANAKINRA എന്ന മരുന്ന് ആവശ്യമാണെന്ന് അറിയിച്ചുകൊണ്ട് കുഞ്ഞിന്റെ ബന്ധുക്കൾ എന്നെ കോൺടാക്‌റ്റ് ചെയ്‌തത് ജൂൺ രണ്ടാം വാരത്തിലായിരുന്നു. വെന്റിലേറ്ററിൽ കഴിഞ്ഞിരുന്ന കുഞ്ഞിന്റെ ജീവൻ രക്ഷിക്കാൻ ഇന്ത്യയിൽ ദൗർലഭ്യം അനുഭവപ്പെടുന്ന ഈ മരുന്ന് അടിയന്തരമായി ലഭിക്കേണ്ടതുണ്ടെന്ന് ഡോക്‌ടർമാരിൽ നിന്ന് മനസ്സിലാക്കി. തുടർന്ന് യുഎഇ‌യിൽ നിന്ന് മരുന്നെത്തിക്കാൻ ഏർപ്പാടും ചെയ്‌തു. അന്ന് തൊട്ട് ഇന്നോളം ഈ കുരുന്ന് ഒരു വേദനയായിരുന്നു മനസ്സിന്.\nകെഎസ്‌യു ആലപ്പുഴ ബ്ലോക്ക് പ്രസിഡന്റ് ഷഫീഖിന്റെ സഹോദരിയുടെ പുത്രൻ കൂടിയാണ് ഈ പിഞ്ചുകുഞ്ഞ്. മരുന്ന് ലഭിച്ചതിനെത്തുടർന്ന് ആരോഗ്യ നിലയിൽ പുരോഗതി കൈവരിച്ച് വെൻറിലേറ്ററിൽ നിന്നും മാറ്റിയെങ്കിലും ആശുപത്രിയിൽ തന്നെ തുടരേണ്ടി വന്നു. 17 ദിവസത്തെ വെന്റിലേറ്റർ ചിലവും 8 ദിവസത്തെ ഐ‌സിയു നിരക്കുമടക്കമുള്ള ചികിത്സാ ചെലവ് താങ്ങാനാകാതെ വിഷമിക്കുകയായിരുന്നു സ്‌റ്റേജ് ഡെക്കറേഷൻ തൊഴിലാളിയായിരുന്ന പിതാവും കുടുംബവും. ഇവർക്ക് താങ്ങായി ഈ തുക സമാഹരിക്കാൻ യൂത്ത് കോൺഗ്രസ് ആലപ്പുഴ നിയോജകമണ്ഡലം കമ്മിറ്റിയും കെഎസ്‌യു ആലപ്പുഴ ജില്ലാ കമ്മിറ്റിയും മുന്നോട്ട് വന്നു. അവരുടെ നേതൃത്വത്തിൽ സംഘടിപ്പിച്ച ബിരിയാണി ചലഞ്ചിൽ നിന്ന് 281,806 രൂപ കുഞ്ഞിന്റെ ചികിത്സയ്ക്കായി ലഭിച്ചു. ഇന്ന് കുഞ്ഞിന്റെ രക്ഷിതാക്കൾക്ക് ഈ തുക കൈമാറാൻ സാധിച്ചു. തുടർന്നും എല്ലാ സഹായവും പിന്തുണയും ഉറപ്പ് നൽകിയിട്ടുമുണ്ട്.\nമറ്റുള്ളവരുടെ ജീവിതത്തിൽ നല്ലൊരു മാറ്റം സൃഷ്‌ടിക്കാനായി ചെലവഴിക്കുമ്പോഴാണ് പണത്തിന്റെ മൂല്യം വർധിക്കുന്നത്. ഈ സദുദ്യമത്തിനായി പരിശ്രമിച്ച ഓരോരുത്തർക്കും അഭിനന്ദനങ്ങൾ. പ്രവർത്തനത്തിന്റെ ഉദ്ദേശശുദ്ധി മനസ്സിലാക്കിക്കൊണ്ട് കക്ഷി രാഷ്‌ട്രീയ ഭേദമന്യേ കൂടെ നിന്ന് പ്രവർത്തിച്ച, സഹായിച്ച സുമനസ്സുകൾക്ക് നന്ദി.\nഇത് ഏവർക്കും മാതൃകയാകട്ടെ. യൂത്ത് കോൺഗ്രസ് പ്രവർത്തകർക്കും കെഎസ്‌യു പ്രവർത്തകർക്കും പ്രത്യേകം അഭിവാദ്യങ്ങൾ..\nഇപ്പോഴും മരുന്നുകളുടെ പിൻബലത്തിൽ ചികിത്സ തുടരുന്ന കുഞ്ഞിന്റെ ആരോഗ്യം വീണ്ടെടുക്കാനും ദീർഘായുസ്സിനും പ്രാർത്ഥിക്കുന്നു.


തിമിംഗിലവിസർജ്യവുമായി രണ്ടുപേർ പിടിയിൽ; മോഹവില 30 കോടിയോളം - Media Vision News\nതളിപ്പറമ്പ്: മാതമംഗലം കോയിപ്രയിൽ തിമിംഗിലവിസർജ്യവുമായി (ആംബർഗ്രീസ്) രണ്ടുപേർ പിടിയിൽ. ഒൻപത് കിലോയിലധികംവരുന്ന ആംബർഗ്രീസിന് ലോകമാർക്കറ്റിൽ 30 കോടിയോളം വിലവരുമെന്ന് വനംവകുപ്പ് ഉദ്യോഗസ്ഥർ അറിയിച്ചു.\nPrevious articleപെരിയ ഇരട്ടക്കൊല; സി.പി.എം ജില്ലാ സെക്രട്ടേറിയേറ്റംഗം കെ.വി കുഞ്ഞിരാമനെ ചോദ്യം ചെയ്തു\nNext articleമംഗളൂരുകാരനായ അധോലോക കുറ്റവാളി ഫിലിപ്പീൻസിൽ അറസ്റ്റിൽ


കോവിഡ് പ്രതിരോധത്തിന് സംഭാവനകള്‍ക്ക് പ്രത്യേക സൈറ്റുമായി ഖത്തര് | Metro Journal Online\nകോവിഡ് പ്രതിരോധത്തിന് സംഭാവനകള്‍ക്ക് പ്രത്യേക സൈറ്റുമായി ഖത്തര്\nദോഹ: കോവിഡ് പ്രതിരോധ പ്രവര്‍ത്തനങ്ങള്‍ക്ക് സര്‍ക്കാറിനൊപ്പം നില്‍ക്കാന് രാജ്യത്തെ ജനങ്ങള്‍ക്കും സംഭാവന നല്‍കാം. ഇതിനായി പ്രത്യേക വെബ് പോര്‍ട്ടല് ആരംഭിച്ചിരിക്കുകയാണ് സര്‍ക്കാര്. സ്വകാര്യ മേഖലയില് നിന്നും പൊതുജനങ്ങളില് നിന്നും ഇതിന് നല്ല പ്രതികരണമാണ് ലഭിക്കുന്നത്. ഇതുവരെ 7.8 കോടി ഖത്തര് റിയാല് സംഭാവനയായി ലഭിച്ചു. https://sci.adlsa.gov.qa/ എന്നതാണ് വെബ്‌സൈറ്റ്.\nഅതിനിടെ, രാജ്യത്ത് 392 പേര്‍ക്ക് കൂടി കോവിഡ് സ്ഥിരീകരിച്ചു. ഒമ്പത് പേര് പുതുതായി രോഗമുക്തി നേടി. മൊത്തം 415 പേര്‍ക്കാണ് അസുഖം ഭേദമായത് രോഗം സ്ഥിരീകരിച്ച മൊത്തം പേരുടെ എണ്ണം 4103 ആണ്. ഏഴ് പേരാണ് ഇതുവരെ മരിച്ചത്. മൊത്തം 56381 പേരെ പരിശോധിച്ചിട്ടുണ്ട്.\nഅതേ സമയം, ഖത്തറിൽ കോവിഡ് നിയന്ത്രണ മാർഗ്ഗനിർദ്ദേശങ്ങൾ ലംഘിച്ച മൂന്ന് കരാർ- നിർമ്മാണ കമ്പനികൾക്കെതിരെ നടപടിയെടുത്ത് തൊഴിൽ മന്ത്രാലയം. പേളിലെ തൊഴിലിടത്താണ് ആരോഗ്യ സുരക്ഷാ വ്യവസ്ഥകൾ ലംഘിച്ച് തൊഴിലാളികൾ ബസിലേക്ക് കയറുന്നതും സാമൂഹിക അകലം പാലിക്കാത്തതും ബസിൽ തിങ്ങിനിറഞ്ഞ നിലയിൽ തൊഴിലാളികളെ കയറ്റിയതും കണ്ടെത്തിയത്.\nസൈറ്റിന്റെ ഉത്തരവാദിത്തമുള്ള എഞ്ചിനീയർമാർക്കെതിരെ ആവശ്യമായ നടപടികൾ സ്വീകരിക്കും. ഇവർക്കെതിരെ കൂടുതൽ അന്വേഷണങ്ങളും നടത്തും. തൊഴിലിടങ്ങളിലും തൊഴിലാളികളുടെ താമസസ്ഥലങ്ങളിലും സുരക്ഷാ അധികൃതരുമായി ചേർന്ന് തൊഴിൽ മന്ത്രാലയം നടത്തിയ പരിശോധനയിലാണ് നിയമലംഘനം കണ്ടെത്തിയത്. കോവിഡ്- 19 പടരുന്നത് തടയാൻ നിർമാണ കമ്പനികൾ പാലിക്കേണ്ട നിരവധി മാർഗ്ഗനിർദ്ദേശങ്ങൾ കഴിഞ്ഞ ദിവസം തൊഴിൽ മന്ത്രാലയം പുറത്തിറക്കിയിട്ടുണ്ട്.\n← കേരളത്തിന് അഭിമാന നിമിഷം; കൊവിഡ് സ്ഥിരീകരിച്ച് ചികിത്സയിലായിരുന്ന എല്ലാ ആരോഗ്യ പ്രവര്‍ത്തകരും രോഗമുക്തി നേടി\nനാട്ടിലേക്ക് മടങ്ങാന് ആഗ്രഹിക്കുന്ന 50 വയസ്സ് കഴിഞ്ഞവരുടെ വിവരം തേടി അധികൃതര് →


സത്രീകളെ നിങ്ങളുടെ ആരോഗ്യകാര്യത്തിലും അല്‍പം ശ്രദ്ധവേണം – Koottukari\n26 May 2022 26 May 2022 Krishna R\t0 Comments\thealthy food, protein, womens\nഉന്മേഷക്കുറവ്, എപ്പോഴും ക്ഷീണം, തലചുറ്റല്, കിതപ്പ്, വിശപ്പില്ലായ്മ ഇത്തരം ലക്ഷണങ്ങള് കണ്ടാല് അത്ര നിസ്സാരമായി അവഗണിക്കേണ്ടവയല്ല. ഭക്ഷണത്തില് അയണിന്റെ കുറവുകൊണ്ടുണ്ടാവുന്ന അനീമിയയുടെ തുടക്കമാവാമിത്. നമ്മുടെ വീട്ടിലെ പാചകക്കാരിയും വിളമ്പുകാരിയുമായ വീട്ടമ്മമാര്‍ക്ക് പോഷക ദാരിദ്ര്യത്തില് കഴിയേണ്ട ഗതികേടുണ്ടെന്നു പറഞ്ഞാല് വിശ്വസിച്ചേ പറ്റൂ.\nഭക്ഷണച്ചിട്ടയിലെ അപാകം കൊണ്ടുണ്ടാവുന്ന പല രോഗങ്ങളെക്കുറിച്ചും സ്ത്രീകള് ബോധവതികളല്ലെന്ന് ആരോഗ്യരംഗത്തെ വിദഗ്ധര് പറയുന്നു. ”എല്ലാമാസവും ആര്‍ത്തവ സമയത്ത് ധാരാളം രക്തനഷ്ടം ഉണ്ടാവുന്നുണ്ട്. അതിന് ആനുപാതികമായുള്ള ഭക്ഷണം ഉള്ളിലെത്തുന്നുമില്ല. 20-50 വയസ്സിനിടയില് കാണുന്ന അനീമിയയുടെ പ്രധാന കാരണമാണിത്. ഈ വിളര്‍ച്ചയെ അശ്രദ്ധമായി വിട്ടാല് തലകറക്കവും ബോധക്ഷയവുമൊക്കെയുണ്ടാവാം. ഹൃദയാരോഗ്യത്തെവരെ ബാധിക്കാവുന്ന അവസ്ഥയിലെത്താനും ഇതിടയാക്കാം.\nആധുനീകലോകത്ത് ജോലിക്ക് പുറത്തുപോവുന്ന സ്ത്രീകളുടെ എണ്ണം കൂടി. ഒപ്പം അനീമിയ രോഗികളുടെയും. രാവിലെ വീട്ടിലുണ്ടാക്കുന്ന ഭക്ഷണത്തിന്റെ ബാക്കിയെന്തെങ്കിലുമുണ്ടെങ്കില് പൊതിഞ്ഞെടുക്കും. അതാണ് ഉച്ച ഭക്ഷണം. രണ്ട് ഇഡ്ഡലിയോ ഒരു ദോശയോ ഒക്കെയാവും പാത്രത്തിലുണ്ടാവുക. ഇതൊക്കെ കഴിച്ച് എങ്ങനെ സ്ത്രീകള്‍ക്ക് ആരോഗ്യം നിലനിര്‍ത്താനാകും എന്ന ധാരണ വളരെ തെറ്റാതണെന്നും വിദഗ്ദര് ചൂണ്ടിക്കാട്ടുന്നു.\n‘പണ്ട് പെണ്‍കുട്ടികളുടെ ആരോഗ്യത്തില് കൂടുതല് ശ്രദ്ധയുണ്ടായിരുന്നു. ആഴ്ചയില് അഞ്ചുദിവസമെങ്കിലും എള്ള് നിര്‍ബന്ധിച്ച് കഴിപ്പിക്കും. ആര്‍ത്തവകാലത്ത് തവിട് കഴിക്കാന് നല്‍കും. അതേപോലെ നെല്ലിക്കയും കൂവരകുമൊക്കെ ഭക്ഷണത്തില് ഉള്‍പ്പെടുത്താറുണ്ടായിരുന്നു. ഇതെല്ലാം ആവശ്യത്തിന് പ്രോട്ടീനും അയണുമെല്ലാം സ്ത്രീകള്‍ക്ക് നല്‍കി. അയണ് കുറവെന്ന പ്രശ്‌നമൊന്നും അന്ന്് ആരെയും ബാധിച്ചിരുന്നില്ല- 75 വയസ്സിലെ ആരോഗ്യം നിശ്ചയിക്കുന്നത് 35 വയസ്സിലെ ഭക്ഷണമാണെന്നും മറക്കണ്ട.\nപ്രോട്ടീന് ഭക്ഷണം കഴിക്കാം\n”മുള്ളുള്ള മീന്, മുളപ്പിച്ച ധാന്യങ്ങള് എന്നിവ നിത്യഭക്ഷണത്തില് ധാരാളം ഉള്‍പ്പെടുത്തുക. മുട്ട, പാല് എന്നിവയും ആവശ്യത്തിന് കഴിക്കണം. പച്ചക്കറി മാത്രം കഴിക്കുന്നവര് ഏത്തപ്പഴം, ആപ്പിള് എന്നിവ കഴിക്കാന് ശ്രദ്ധിക്കണം. ചീര, മുരിങ്ങയില എന്നീ ഇലക്കറികളും അയണിന്റെ കലവറയാണ്.”\n← പൈനാപ്പിൾ സീറ..\nആക്രമണവിഭാഗത്തില് ആദ്യ വനിത പൈലറ്റായി ക്യാപ്റ്റൻ അഭിലാഷ →\nക്യാന്‍സര് രോഗികളില് നടത്തിയ മരുന്ന് പരീക്ഷണം വിജയം; ചരിത്രം കുറിച്ച് ശാസ്ത്രലോകം


എസ്.രാജേന്ദ്രൻ എംഎൽഎയുടെ മൂന്നാറിലെ വീടിരിക്കുന്നതും കയ്യേറ്റ ഭൂമിയില് – Jaihind TV\nഎസ്.രാജേന്ദ്രൻ എംഎൽഎയുടെ മൂന്നാറിലെ വീടിരിക്കുന്നതും കയ്യേറ്റ ഭൂമിയില്\nവനിതാ സബ്ബ് കളക്ടര്‍ക്കെതിരെ അപകീർത്തികരമായ പരാമർശം നടത്തിയ എസ്.രാജേന്ദ്രൻ എംഎൽഎയുടെ മൂന്നാറിലെ വീടിരിക്കുന്നത് കയ്യേറ്റ ഭൂമിയിലെന്ന് കണ്ടെത്തൽ. ഇന്നലെ സബ്ബ് കളക്ടറുടെ നിർദ്ദേശ പ്രകാരം മൂന്നാർ വില്ലേജ് ഓഫീസർ നടത്തിയ പരിശോധനയിലാണ് രേഖകൾ ലഭ്യമല്ല എന്ന റിപ്പോർട്ട് നൽകിയിട്ടുള്ളത്.\nഎംഎൽഎയുടെ സ്ഥലം പട്ടയഭൂമിയോ കയ്യേറ്റ ഭൂമിയോ എന്നു ഉറപ്പാക്കി റിപ്പോർട്ട് നൽകാൻ ദേവികുളം സബ്ബ് കളക്ടർ രേണു രാജാണ് മൂന്നാർ വില്ലേജ് ഓഫീസർക്ക് നിർദ്ദേശം നൽകിയത്. അതിനെ തുടർന്ന് നടത്തിയ പരിശോധനയിലാണ് രേഖകൾ കൈവശമില്ലെന്ന റിപ്പോർട്ട് വില്ലേജ് ഓഫീസർ നൽകിയത്. വൈദ്യുതി ബോർഡിന്‍റെ സ്ഥലം കൈയ്യേറിയാണ് എംഎൽഎ വീട് നിർമ്മിച്ചതെന്ന പരാതി ഇപ്പോഴും നിലനിൽക്കുകയാണ്.\nഇതിനിടയിലാണ് മൂന്നാറിലെ അനധികൃത കെട്ടിട നിർമാണം വിവാദത്തിലാകുന്നത്. മാത്രമല്ല എംഎൽഎയുടെ വീടിന് സമീപം സിപിഎം നേതാവ് കൈവശം വച്ചിരിക്കുന്ന സ്ഥലത്തു നിന്നും ജെസിബി ഉപയോഗിച്ച് വൻതോതിൽ മണ്ണ് നീക്കം ചെയ്തതിനെതിരെ സ്റ്റോപ്പ് മെമ്മോ നൽകിയിരുന്നു. അതേ സമയം എംഎൽഎ രാജി വയ്ക്കണമെന്ന ആവശ്യം ശക്തമാവുകയാണ്. സ്ത്രീത്വത്തെ അപമാനിച്ച എസ്.രാജേന്ദ്രനെതിരെ മൂന്നാറിൽ വനിതാ കൂട്ടായ്മ നടന്നു. എംഎൽഎയുടെ രാജി ആവശ്യപ്പെട്ട് കോൺഗ്രസ് ജില്ലാ നേതൃത്വവും സമരം ആരംഭിക്കുകയാണ്.


India reports 386 COVID-19 cases in last 24 hrs biggest single-day jump-കഴിഞ്ഞ 24 മണിക്കൂറിൽ മാത്രം ഇന്ത്യയിൽ റിപ്പോർട്ട് ചെയ്തത് 386 കോവിഡ്-19 കേസുകൾ\nഇന്ത്യയിൽ ഇതുവരെ 1637 പേരിലാണ് കൊറോണ വൈറസ് ബാധ സ്ഥിരീകരിച്ചത്. 38 പേർ മരണപ്പെടുകയും ചെയ്തു\nUpdated: April 1, 2020 5:47:15 pm\nന്യൂഡൽഹി: കഴിഞ്ഞ 24 മണിക്കൂറിൽ രാജ്യത്ത് 386 പുതിയ കോവിഡ്-19 പോസിറ്റീവ് കേസുകൾ റിപ്പോർട്ട് ചെയ്തെന്ന് കേന്ദ്ര ആരോഗ്യ മന്ത്രാലയം. ആദ്യ കൊറോണ കേസ് റിപ്പോർട്ട് ചെയ്ത ശേഷം രാജ്യത്ത് ഏറ്റവും കൂടുതൽ കേസുകൾ റിപ്പോർട്ട് ചെയ്ത ദിവസമാണ് കടന്നുപോകുന്നതെന്നും ആരോഗ്യ മന്ത്രാലയം വ്യക്തമാക്കി. ഇന്ത്യയിൽ ഇതുവരെ 1637 പേരിലാണ് കൊറോണ വൈറസ് ബാധ സ്ഥിരീകരിച്ചത്. 38 പേർ മരണപ്പെടുകയും ചെയ്തു.\nഡൽഹി പശ്ചിമ നിസാമുദ്ദീനിലെ തബ്‌ലീഗ് ജമാഅത് മസ്‌ജിദിലെ പ്രാർത്ഥനാ ചടങ്ങിൽ പങ്കെടുത്തവരാണ് പുതിയ പോസിറ്റീവ് കേസുകളിൽ ഭൂരിഭാഗവും. ഇന്ന് മാത്രം ആന്ധ്രപ്രദേശിൽ നിന്ന് നിസാമുദ്ദീനിലെ തബ്‌ലീഗ് പ്രാർത്ഥന ചടങ്ങിൽ പങ്കെടുത്ത 43 പേർക്കാണ് കൊറോണ വൈറസ് സ്ഥിരീകരിച്ചത്. അസമിൽ നിന്നും പ്രാർത്ഥന ചടങ്ങിന്റെ ഭാഗമായ നാല് പേർക്കും പുതുച്ചേരിയിൽ നിന്നുള്ള രണ്ടുപേരുടെയും പരിശോധന ഫലം പോസിറ്റീവാണ്.\nAlso Read: ലോക്ക് ഡൗണ്: വടക്ക് കര്‍ണാടകത്തിന്റെ ക്രൂരത; തെക്ക് തമിഴരായ രോഗികളെ കടത്തിവിട്ട് കേരളത്തിന്റെ മനുഷ്യത്വം\nഇന്നലെ തമിഴ്‌നാട്ടിൽ മർകസ് സമ്മേളനത്തിൽ പങ്കെടുത്ത് മടങ്ങിയെത്തിയ 50 പേർക്കാണ് കോവിഡ് സ്ഥിരീകരിച്ചത്. ഇതോടെ ആശങ്ക വർധിച്ചു. വിവിധ സംസ്ഥാനങ്ങളിലായി ആയിരങ്ങളാണ് മർകസ് നിസാമുദ്ദീൻ സമ്മേളനത്തിൽ പങ്കെടുത്തിട്ടുള്ളത്. സംസ്ഥാനത്ത് കോവിഡ് ബാധിച്ചു മരിച്ച അഞ്ച് പേർ നിസാമുദ്ദീൻ സമ്മേളനത്തിൽ പങ്കെടുത്തിരുന്നതായി തെലങ്കാന സർക്കാർ വ്യക്തമാക്കി. ഡൽഹിയിലെ മർകസ് സമ്മേളനത്തിൽ നാലായിരത്തിലേറെ പേർ പങ്കെടുത്തിരുന്നു.\nഡൽഹിയിലെ സർക്കാർ ആശുപത്രിയിലെ മൂന്നു ഡോക്ടർമാർക്കും കൊറോണ വൈറസ് സ്ഥിരീകരിച്ചു. ഇന്നലെയാണ് സർദാർ വല്ലഭായ് പട്ടേൽ ആശുപത്രിയിലെ പീഡിയാട്രിക്സ് ഡിപ്പാർട്മെന്റിലെ 32 വയസുളള ഡോക്ടർക്ക് കൊറോണ സ്ഥിരീകരിച്ചത്. സാഫ്ദർജങ് ആശുപത്രിയിലെ ബയോകെമിസ്ട്രി ഡിപ്പാർട്മെന്റിലെ ഡോക്ടറായ ഇദ്ദേഹത്തിന്റെ ഭാര്യയ്ക്ക് മാർച്ച് 26 നാണ് വൈറസ് സ്ഥിരീകരിച്ചത്.\nരാജ്യത്താകമാനം ഇതുവരെ 47,951 കോവിഡ് -19 ടെസ്റ്റുകൾ നടത്തിയതായും ഇന്നലെ മുതൽ സ്വകാര്യ ലാബുകളിൽ 816 ടെസ്റ്റുകൾ നടത്തിയതായും ഐസിഎംആറിന്റെ ഡോ. ആർ. ഗംഗാഖേദ്കർ പറഞ്ഞു. കേരളത്തിലും മഹാരാഷ്ട്രയിലുമാണ് ഏറ്റവും കൂടുതൽ കോവിഡ് ബാധിതരുള്ളത്. കേരളത്തിലെ ആകെ കോവിഡ് ബാധിതരുടെ എണ്ണം 234 ആയി.\nWeb Title: India reports 386 covid 19 cases in last 24 hrs biggest single day jump\nരാമായണം കാണുന്നവരും, അതിജീവനത്തിനായി പൊരുതുന്നവരും; രണ്ടുതരം ഇന്ത്യക്കാർ


ആക്‌ഷൻ പാക്ക്ഡ് ട്രെയിലർ ; 'കൽക്കി ' ടോവിനോയുടെ പുതിയ അവതാരം - Mammootty Times\nആക്‌ഷൻ പാക്ക്ഡ് ട്രെയിലർ ; ‘കൽക്കി ‘ ടോവിനോയുടെ പുതിയ അവതാരം\nയുവ നായകന്മാരിൽ ശ്രദ്ധേയനായ ടോവിനോ തോമസ് പോലീസ് വേഷത്തിലെത്തുന്ന കൽക്കിയുടെ ട്രെയിലർ പുറത്തിറങ്ങി. ഒരു പക്കാ പൊളിറ്റിക്കൽ ആക്ഷൻ പാക്ക്ഡ് ത്രില്ലർ സ്വഭാവത്തിലുള്ള പോലീസ് സ്റ്റോറിയിൽ പോലീസ് ഓഫീസറായി എത്തുന്ന ടോവിനോയുടെ ആക്ഷൻ രംഗങ്ങൾ തന്നെയായിരിക്കും ചിത്രത്തിന്റെ ഹൈലൈറ്റ് എന്ന് വ്യക്തമാക്കുന്നതാണ് ട്രെയിലർ.\nപ്രവീൺ പ്രഭാകർ സംവിധാനം ചെയ്യുന്ന കൽക്കി സുവിൻ k വർക്കി, പ്രശോഭ് കൃഷ്ണ എന്നിവർ ചേർന്ന് ലിറ്റിൽ ബിഗ് ഫിലിംസ് എന്ന ബാനറിൽ നിർമ്മിക്കുന്നു.\nസംയുക്ത മേനോൻ നായികയാകുന്ന ചിത്രത്തിൽ സുധീഷ്, ഹരീഷ് ഉത്തമൻ, സൈജു കുറുപ്പ്, ശിവജിത്ത് പത്മനാഭൻ, വിനി വിശ്വലാൽ തുടങ്ങിയവർ പ്രധാന കഥാപാത്രങ്ങളെ അവതരിപ്പിക്കുന്നു.\nആഗസ്റ്റ് എട്ടിന് ചിത്രം തിയേറ്ററുകളിലെത്തും.\ngoodwill entertainment യൂട്യൂബ് ചാനൽ ആണ് കൽക്കിയുടെ ട്രെയിലർ റിലീസ് ചെയ്തത്. നാലു മണിക്കൂർ കൊണ്ട് 2,70,000 പേർ കൽക്കിയുടെ ട്രെയിലർ കണ്ടുകഴിഞ്ഞു.


5 state election Archives - BIGNEWSLIVE | Latest Malayalam News\nHome Tag5state election\nബലം പ്രയോഗിച്ച് മഷിപുരട്ടി, ഇനി വോട്ട് ചെയ്യുന്നതെങ്ങനെയെന്ന് കാണണമെന്ന് ഭീഷണിപ്പെടുത്തുകയും ചെയ്തു; ബിജെപി പ്രവര്‍ത്തകര്‍ക്കെതിരെ ആരോപണവുമായി ഗ്രാമവാസികള്\nചണ്ഡൗളി: ഒരു സംഘം ബിജെപി പ്രവര്‍ത്തകര് തങ്ങളുടെ കൈയ്യില് ബലംപ്രയോഗിച്ച് മഷി പുരട്ടിയെന്ന ആരോപണവുമായി യുപിയിലെ ഒരു കൂട്ടം ഗ്രാമവാസികള്. താര ജാവന്‍പൂര് ഗ്രാമവാസികളാണ് പരാതിയുമായി രംഗത്തെത്തിയത്. ...\nഭോപ്പാല്: ഭരിക്കുന്ന മൂന്ന് സംസ്ഥാനങ്ങളും കൈവിട്ടതിന് പിന്നാലെ ജനങ്ങളെ ആകര്‍ഷിക്കാന് നടപ്പാക്കിയ ഓരോ പദ്ധതിയും തകര്‍ന്നതിന്റെയും ആഘാതത്തിലാണ് ബിജെപി. രാജ്യത്തെ ആദ്യത്തെ പശുമന്ത്രി ഒടാറാം ദേവാസിക്ക് എട്ടിന്റെ ...\nകുമ്മനം തിരിച്ചു വരുമോ എന്ന് ചോദ്യം; കുമ്മനത്തോട് പോയി ചോദിക്കെന്ന് പൊട്ടിത്തെറിച്ച് ശ്രീധരന് പിള്ള; കനത്ത തോല്‍വിയുടെ നിരാശയില് പിച്ചുംപേയും പറഞ്ഞ് നേതാക്കള്; വലച്ച് വിഭാഗീയതും\nതിരുവനന്തപുരം: അഞ്ച് സംസ്ഥാനങ്ങളിലേക്ക് നടന്ന തെരഞ്ഞെടുപ്പുകളില് കനത്ത പരാജയം ഏറ്റുവാങ്ങിയതോടെ സമനില തെറ്റിയ നിലയിലാണ് ബിജെപി. ലോക്‌സഭാ തെരഞ്ഞെടുപ്പ് അടുത്ത് നില്‍ക്കെ ബിജെപിയുടെ കനത്തപരാജയം പാര്‍ട്ടിയെ ആശങ്കയിലാഴ്ത്തിയിരിക്കുകയാണ്. ...\nതിരുവനന്തപുരം: ജനങ്ങളുടെ നീറുന്ന പ്രശ്നങ്ങളെ അവഗണിക്കുകയും അവരെ വര്‍ഗീയമായി ചേരിതിരിക്കുവാന് ഭരണാധികാരം ദുര്‍വിനിയോഗിക്കുകയും ചെയ്യുന്നതിനോട് ജനങ്ങള് ക്ഷമിക്കില്ല എന്ന യാഥാര്‍ത്ഥ്യമാണ് ഈ ജനവിധിയില് നിന്നുളള പാഠമെന്ന് മുഖ്യമന്ത്രി ...\nവിജയാഘോഷങ്ങളില്ല, മാധ്യമപ്രവര്‍ത്തകരുടെ തിക്കും തിരക്കുമില്ല; ആളൊഴിഞ്ഞ കൂടാരമായി ബിജെപി ഓഫീസ്; മരണവീടുപോലെ ശോകം; പടക്കം പൊട്ടിച്ച് ആഘോഷിച്ച് കോണ്‍ഗ്രസ്\nന്യൂഡല്‍ഹി: സന്തോഷം പങ്കുവെച്ച് ഓടി നടക്കുന്ന പാര്‍ട്ടി പ്രവര്‍ത്തകരും നേതാക്കളും, നൂറുകണക്കിന് മാധ്യമപ്രവര്‍ത്തകരുടെ തിക്കും തിരക്കും നിറഞ്ഞ പ്രത്യേക കൂടാരം, തൊട്ടടുത്തായി തിരക്കൊഴിയാത്ത നിരവധി വിഭവങ്ങളൊരുക്കിയ കെട്ടിയുണ്ടാക്കിയ ...\n‘ബിജെപിയുടെ പരാജയത്തിന്റെ ഉത്തരവാദിത്വം ഏറ്റെടുക്കുന്നു’; ചത്തീസ്ഗഢിലെ 15 വര്‍ഷത്തെ മുഖ്യമന്ത്രി പദം രമണ്‍സിങ് രാജിവെച്ചു\nറായ്പൂര്: ചത്തീസ്ഗഢ് മുഖ്യമന്ത്രി രമണ്‍സിങ് രാജിവെച്ചു. നിയമസഭ തിരഞ്ഞെടുപ്പില് ബിജെപിക്ക് കനത്ത തിരിച്ചടി നേരിട്ടതിന് പിന്നാലെയാണ് അദ്ദേഹം മുഖ്യമന്ത്രി പദമൊഴിഞ്ഞത്. പാര്‍ട്ടിയുടെ ദയനീയ പ്രകടനത്തിന്റെ ഉത്തരവാദിത്തം താന് ...\nഹൈദരാബാദ്: കോണ്‍ഗ്രസിന്റെ മുന്നേറ്റത്തിന് തടയിട്ട് തെലങ്കാനയില് ടിആര്‍എസ് ലീഡ് തിരിച്ചുപിടിച്ചു. കോണ്‍ഗ്രസ് ആദ്യമണിക്കൂറില് മുന്നോട്ടുവന്നിരുന്നെങ്കിലും ടിആര്‍എസ് ബഹുദൂരം മുന്നേറിയിരിക്കുകയാണ്. 66 സീറ്റുകളില് വന് മുന്നേറ്റം നടത്തിയാണ് പ്രാദേശിക ...\nരാജസ്ഥാനില് കോണ്‍ഗ്രസ് ബഹുദൂരം മുന്നില്, ബിജെപി കൂപ്പുകുത്തി; മധ്യപ്രദേശില് ഇഞ്ചോടിഞ്ച്; അഞ്ച് സംസ്ഥാനങ്ങളിലും ഞെട്ടിക്കുന്ന മുന്നേറ്റവുമായി കോണ്‍ഗ്രസ്\nന്യൂഡല്‍ഹി: അഞ്ച് സംസ്ഥാനങ്ങളിലെ നിയമസഭാ തെരഞ്ഞെടുപ്പില് കോണ്‍ഗ്രസിന് ഞെട്ടിക്കുന്ന മുന്നേറ്റം. മധ്യപ്രദേശ്, രാജസ്ഥാന്, ഛത്തീസ്ഗഢ്, തെലങ്കാന, മിസോറം സംസ്ഥാനങ്ങളിലെ നിയമസഭാ തിരഞ്ഞെടുപ്പ് വോട്ടെണ്ണലിന്റെ ആദ്യഫലങ്ങള് പുറത്ത് വരുമ്പോള് ...


മദ്രസ അധ്യാപകനെ കഴുത്തറുത്ത് കൊലപ്പെടുത്തിയ നിലയില് കണ്ടെത്തി - MALABAR FLASH മദ്രസ അധ്യാപകനെ കഴുത്തറുത്ത് കൊലപ്പെടുത്തിയ നിലയില് കണ്ടെത്തി - MALABAR FLASH\nHome > കേരള വാര്‍ത്ത > മദ്രസ അധ്യാപകനെ കഴുത്തറുത്ത് കൊലപ്പെടുത്തിയ നിലയില് കണ്ടെത്തി\nKasaragod Murder News Riyas Musliyar കാസര്‍കോട് കേരളം കേരള വാര്‍ത്ത\nകാസര്‍കോട്:ബട്ടംപാറക്കടുത്ത് പഴയചൂരി മുഹിയുദ്ദീന് ജുമാമസ്ജിനോട് ചേര്‍ന്ന കിടപ്പുമുറിയില് കഴുത്തറുത്ത് കൊലപ്പെടുത്തിയ നിലയില് കണ്ടെത്തി. കുടക് കൊട്ടമുടി സ്വദേശിയായ റിയാസ് മുസ്‌ല്യാരാണ് (30) കൊല്ലപ്പെട്ടത്. തിങ്കളാഴ്ച അര്‍ധ രാത്രിയോടെയാണ് സംഭവം.[www.malabarflash.com]\nപള്ളിയുടെ ഹൗളിന് സമീപത്തുള്ള രണ്ട് മുറികളുണ്ട്. അതിലൊന്നില് റിയാസ് മുസ്‌ല്യാരും രണ്ടാമത്തെ മുറിയില് ഖത്തീബ് അബ്ദുല് അസീസ് മുസ്ല്യാരുമാണ് കിടക്കാറുളളത്. 12.15ന് നിലവിളി കേട്ട് ഉണര്‍ന്ന ഖത്തീബ് വാതില് തുറന്നപ്പോള് കല്ലേറുണ്ടായി. ഉടന് വാതിലടച്ച് കൊളുത്തിട്ടു. അതേ മുറിയില് നിന്നും പള്ളിയിലേക്ക് മറ്റൊരു വാതില് കൂടിയുണ്ട്. അത് തുറന്ന് പള്ളിക്കകത്ത് കയറി മൈക്കിലൂടെ സമീപവാസികളെ വിളിച്ചുകൂട്ടി. നാട്ടുകാര് ഓടിയെത്തിയപ്പോഴാണ് റിയാസ് മുസ്‌ല്യാര് മരിച്ചുകിടക്കുന്നത് കണ്ടത്. കഴുത്തിന് വെട്ടേറ്റ റിയാസ് മുറിക്കകത്ത് കമിഴ്ന്ന് കിടന്ന നിലയിലായിരുന്നു. വിവരമറിഞ്ഞ് വന് പോലീസ് സംഘം സ്ഥലത്ത് എത്തിയിട്ടുണ്ട്.\nടി.എ.സുലൈമാന്റെയും പരേതയായ ഹലീമയുടെയും മകനായ റിയാസ് മുസ്‌ലിയാര് എട്ടു വര്‍ഷത്തോളമായി ചൂരിയിലെ മദ്രസയില് ജോലി ചെയ്യുകയായിരുന്നു. ഭാര്യ: സയ്യിദ. മകള്: ഷബീബ. സഹോദരങ്ങള്: ഇസ്മായില്, അബ്ദുല്‍റഹ്മാന്, ഹമീദ്, സമീറ.\nItem Reviewed: മദ്രസ അധ്യാപകനെ കഴുത്തറുത്ത് കൊലപ്പെടുത്തിയ നിലയില് കണ്ടെത്തി Rating:5Reviewed By: editordesk Malabarflash


പുത്തൻ V-ക്രോസ് ഹൈ-ലാൻഡർ വേരിയന്റിന് 1.50 ലക്ഷം രൂപയുടെ ഗംഭീര ഓഫറുമായി ഇസൂസു - Malayalam DriveSpark\nഇസൂസു D-മാക്സ് V-ക്രോസ് വിപണിയിലേക്ക് തിരിച്ചെത്തിയിരിക്കുകയാണ്. ലൈഫ്-സ്റ്റൈൽ പിക്കപ്പ് ട്രക്കിന്റെ പുതിയൊരു എൻട്രി-ലെവൽ ഹൈ-ലാൻഡർ വേരിയന്റുമായാണ് ജാപ്പനീസ് ബ്രാൻഡ് ഇത്തവണ എത്തിയിരിക്കുന്നത്.\nമോഡലിന്റെ S-ക്യാബ്, V-ക്രോസ് എന്നിവയുമായി മോഡൽ അതിന്റെ പല സ്വഭാവസവിശേഷങ്ങളും പങ്കിടുന്നുണ്ട്. ഇപ്പോൾ പുതിയ D-മാക്സ് V-ക്രോസ് ഹൈ-ലാൻഡർ വേരിയന്റിൽ ഗംഭീര ഓഫറുമായി ഇസൂസു രംഗത്തെത്തിയിരിക്കുകയാണ്.\nനിങ്ങൾക്ക് ഇതിനകം ഒരു എസ്‌യുവി സ്വന്തമാണെങ്കിൽ ഹൈ-ലാൻഡർ മോഡലുമായി എക്സ്ചേഞ്ച് ചെയ്‌താൽ 1.50 ലക്ഷം രൂപയുടെ ആനുകൂല്യങ്ങളാണ് സ്വന്തമാക്കാനാവുന്നത്. സ്റ്റാൻഡേർഡ് D-മാക്സ് S-കാബിന്റെ അല്പം പ്രീമിയം പതിപ്പാണ് ഹൈ-ലാൻഡർ.\nMOST READ: തലമുറ മാറ്റത്തിന് സ്വിഫ്റ്റും, ഇന്ത്യയിലേക്ക് അടുത്ത വർഷം അവസാനത്തോടെ\n16.98 ലക്ഷം രൂപയുടെ എക്സ്ഷോറൂം വിലയാണ് ഈ എൻട്രി ലെവൽ വേരിയന്റിനായി കമ്പനി നിശ്ചയിച്ചിരിക്കുന്ന വില. ഈ വിലയിൽ നിന്നാണ് 1.50 ലക്ഷം രൂപയുടെ പ്രത്യേക കിഴിവ് ഇസൂസു വാഗ്‌ദാനം ചെയ്യുന്നത്.\nശരിക്കും സ്പോർട്ടിയർ നിലപാടാണ് വാഹനത്തിന് മൊത്തത്തിലുള്ളത്. പുനർരൂപകൽപ്പന ചെയ്ത ഫ്രണ്ട് ബമ്പർ, ഹാലൊജെൻ ഹെഡ്‌ലാമ്പുകൾ, കറുത്ത ഒ‌ആർ‌വി‌എമ്മുകൾ, അലോയ് വീലുകൾക്ക് പകരം സ്റ്റീൽ വീലുകൾ എന്നിവയെല്ലാമാണ് പിക്കപ്പിന്റെ ഹൈ-ലാൻഡർ പതിപ്പിലുള്ളത്.\nMOST READ: ബ്രോങ്കോ ഇവി താമസിയാതെ വിപണിയിലെത്തും; വെളിപ്പെടുത്തലുമായി CEO\nഅകത്ത് ഹൈ-ലാൻഡറിന് മാനുവൽ എയർ കണ്ടീഷനിംഗും 4-സ്പീക്കർ ഓഡിയോ സിസ്റ്റവും ലഭിക്കുന്നു. എൻട്രി ലെവൽ മോഡലാണെങ്കിലും നിർമാതാക്കൾ സുരക്ഷാ കാര്യങ്ങളിൽ ഒരു കുറവും വരുത്തിയിട്ടില്ല.\nഡ്യുവൽ എയർബാഗുകൾ, ISOFIX ആങ്കറേജുകൾ, ഇബിഡിയുള്ള എബിഎസ്, എമർജൻസി ബ്രേക്ക് അസിസ്റ്റ്, ഒരു ബ്രേക്ക് ഓവർറൈഡ് സിസ്റ്റം, സ്റ്റീൽ അണ്ടർ‌ബോഡി പരിരക്ഷ എന്നിവയെല്ലാം D-മാക്സ് ഹൈ-ലാൻഡർ വേരിയന്റിലും ഒരുക്കിയിട്ടുണ്ട്.\nആറ് തരത്തിൽ മാനുവലായി ക്രമീകരിക്കാവുന്ന ഡ്രൈവർ സീറ്റും ഹൈ-ലാൻഡറിന്റെ പ്രത്യേകതയാണ്. ഈ ക്രമീകരണങ്ങൾ ഡ്രൈവറിന് ശരിയായ ഡ്രൈവിംഗ് പൊസിഷൻ കണ്ടെത്താൻ സഹായിക്കും.\n1.9 ലിറ്റർ,4സിലിണ്ടർ ഡീസൽ എഞ്ചിനാണ് ഹൈ-ലാൻഡറിന് കരുത്ത് പകരുന്നത്. ഇത് 3,600 rpm-ൽ 161 bhp പവറും 2,000-2,500 rpm-ൽ 360 Nm torque ഉം ഉത്പാദിപ്പിക്കാൻ ശേഷിയുള്ളാണ്. ആറ് സ്പീഡ് മാനുവൽ ഗിയർബോക്‌സുമായാണ് എഞ്ചിൻ ജോടിയാക്കിയിരിക്കുന്നത്.\nIsuzu Announced Benefits Worth Rs 1.50 Lakh On V-cross Hi-Lander Variant. Read in Malayalam


Guinness World Records | 2021ലെ അസാധാരണമായ5ഗിന്നസ് ലോക റെക്കോർഡ് നേട്ടങ്ങൾ|aLook at Top5Unusual Guinness World Records Created in 2021 – News18 Malayalam\nGuinness World Records | 2021ലെ അസാധാരണമായ5ഗിന്നസ് ലോക റെക്കോർഡ് നേട്ടങ്ങൾ\nകഴിഞ്ഞ വർഷം സംഭവിച്ച കാര്യങ്ങൾ ഓരോന്നായി നമ്മൾ ഓർത്തുനോക്കാറുണ്ട്. അതിൽ നല്ലതും മോശവും വിചിത്രമായതുമൊക്കെ ഉൾപ്പെടും. അതുപോലെ വിചിത്രമായ ചില ഗിന്നസ് റെക്കോർഡുകളും (Guinness World Records) ഈ വർഷം ചിലർ സ്വന്തമാക്കുകയുണ്ടായി.\nImage: Guinness World Record/Youtube\nഈ വർഷവും അവസാനിക്കാൻ പോവുകയാണ്. ഒരു നല്ല പുതുവർഷത്തിന് (New Year) വേണ്ടി എല്ലാവരും പ്രതീക്ഷയോടെ കാത്തിരിക്കുന്നു. കഴിഞ്ഞ വർഷം സംഭവിച്ച കാര്യങ്ങൾ ഓരോന്നായി നമ്മൾ ഓർത്തുനോക്കാറുണ്ട്. അതിൽ നല്ലതും മോശവും വിചിത്രമായതുമൊക്കെ ഉൾപ്പെടും. അതുപോലെ വിചിത്രമായ ചില ഗിന്നസ് റെക്കോർഡുകളും (Guinness World Records) ഈ വർഷം ചിലർ സ്വന്തമാക്കുകയുണ്ടായി. അസാധാരണമായ ആ റെക്കോർഡ് നേട്ടങ്ങളിലൂടെ നമുക്കൊന്ന് കണ്ണോടിക്കാം.\nകുറഞ്ഞ സമയത്തിനുള്ളിൽ 10 സർജിക്കൽ മാസ്കുകൾ ധരിച്ചതിനുള്ളറെക്കോർഡ്\nകോവിഡ്-19 (COVID-19) വ്യാപിച്ചപ്പോൾ ലോകമെമ്പാടുമുള്ളവർക്ക് മാസ്കും നിർബന്ധമാക്കേണ്ടി വന്നു. മാസ്ക്ക് ഉപയോഗിച്ച് വളരെ വിചിത്രമായ ഒരു റെക്കോർഡ് സ്വന്തമാക്കിയിരിക്കുകയാണ് ജോർജ്ജ് പീൽ എന്ന യുകെ സ്വദേശി. വെറും 7.35 സെക്കൻഡിൽ 10 സർജിക്കൽ മാസ്കുകൾ ധരിച്ച് തന്റെ പേര് ഗിന്നസ് വേൾഡ് റെക്കോർഡു പുസ്തകത്തിൽകുറിച്ചിരിക്കുകയാണ് ഈ ചെറുപ്പക്കാരൻ.\nലോകത്തിലെ ഏറ്റവും ഉയരം കുറഞ്ഞ പ്രൊഫഷണൽ ബോഡിബിൽഡർ\nവലിപ്പവും ശക്തിയും തമ്മിൽ യാതൊരു ബന്ധവുമില്ലെന്ന് തെളിയിച്ചുകൊണ്ട് ഗിന്നസ് റെക്കോർഡ് നേടിയ വ്യക്തിയാണ് പ്രതിക് മോഹിതെ. ഉയരമുള്ളവർക്ക് മാത്രമുള്ളതല്ല ബോഡി ബിൽഡിംഗ് എന്ന് തെളിയിച്ചിരിക്കുകയാണ് ഇന്ത്യയിൽ നിന്നുള്ള ഈ താരം. ലോകത്തിലെ ഏറ്റവും ഉയരം കുറഞ്ഞ പ്രൊഫെഷണൽ ബോഡിബിൽഡർ എന്ന റെക്കോർഡിലൂടെ ഈ വർഷംപ്രതിക് ഗിന്നസ് ബുക്കിൽ ഇടം നേടി.\nഇലക്ട്രിക് ഫാനുകളുടെ കറക്കം നാവുപയോഗിച്ച് നിർത്തി സോ എല്ലിസ്!\nവേഗത്തിൽ കറങ്ങുന്ന ഫാനിന്റെ അടുത്തേയ്ക്ക് ചെല്ലുന്നത് പോലും അപകടകരമാണെന്ന് കരുതുന്ന നമ്മളെ, കറങ്ങുന്ന ഇലക്ട്രിക് ഫാനിന്റെ ബ്ലേഡുകൾ നാവുപയോഗിച്ച് നിർത്തി അമ്പരപ്പിക്കുകയാണ് ഓസ്ട്രേലിയൻ സ്വദേശിയായ സോ എല്ലിസ്. വളരെ വേഗത്തിൽ കറങ്ങുന്ന രണ്ട് ടേബിൾ ഫാനുകളുടെ കറക്കം 32 തവണ നാവുപയോഗിച്ച് മാറി മാറി നിർത്തിയാണ് സോ എല്ലിസ് ഗിന്നസ് ബുക്കിൽ ഇടം നേടിയത്.\nഏറ്റവും കൂടുതൽ സമയം വെള്ളത്തിനടിയിൽ ശ്വാസം പിടിച്ചു നിർത്തിയതിനുള്ളറെക്കോർഡ്\nനമുക്ക് എത്ര നേരം വെള്ളത്തിൽ ശ്വാസം പിടിച്ച് നില്ക്കാൻ സാധിക്കും ? ക്രൊയേഷ്യയിൽ നിന്നുള്ള 56കാരൻ ഏറ്റവും കൂടുതൽ സമയം വെള്ളത്തിനടിയിൽ ശ്വാസം പിടിച്ചുനിർത്തിയതിനുള്ള റെക്കോർഡ് സ്വന്തമാക്കി. അദ്ദേഹത്തിന്റെ തന്നെ മുൻ റെക്കോർഡായ 34 സെക്കന്റ് സമയം തിരുത്തി കുറിച്ചുകൊണ്ടാണ് പുതിയ റെക്കോർഡ്. 24 മിനിറ്റ് 37 സെക്കൻഡ് നേരം വെള്ളത്തിനടിയിൽ ശ്വാസം പിടിച്ചു നിന്നുകൊണ്ടാണ് ബുദിമിർ സോബത് പുതിയ ലോക റെക്കോർഡ് നേടിയിരിക്കുന്നത്. റെക്കോർഡിൽ നിന്ന് ലഭിച്ച മീഡിയ സ്പേസ് ഓട്ടിസത്തെക്കുറിച്ച് അവബോധം വളർത്താൻ ഉപയോഗിക്കണമെന്ന് സോബത് ആഗ്രഹിക്കുന്നു.\nലോകത്തിലെ ഏറ്റവും ഉച്ചത്തിലുള്ള ഏമ്പക്കത്തിനുള്ള റെക്കോർഡ്\nഅസാധാരണമായ റെക്കോർഡുകളുടെ പട്ടികയിൽ അവസാനത്തേത് ലോകത്തിലെ ഏറ്റവും ഉച്ചത്തിലുള്ള ഏമ്പക്കത്തിന്റെ റെക്കോർഡാണ്. ഇത് സ്വന്തമാക്കിയിരിക്കുന്നത് ഓസ്ട്രേലിയയിൽ നിന്നുള്ള നെവിൽ ഷാർപ്പ് എന്നയാളാണ്. ഒരു ഡ്രില്ലിനേക്കാൾ ഉച്ചത്തിൽ ഏമ്പക്കം വിടുമെന്ന് അവകാശപ്പെടുന്ന നെവില്ലിന്റെ ഏമ്പക്കത്തിന്റെ ശബ്ദം 112.4 ഡെസിബെൽ ആണ്.109.9 ഡെസിബെൽ എന്ന മുൻ റെക്കോർഡ് തകർത്താണ് ഈ 45 വയസ്സുകാരൻ പുതിയ റെക്കോർഡ് കരസ്ഥമാക്കിയത്.\nAlso Read- Food Experiment | പുഴുക്കലരി കൊണ്ടുണ്ടാക്കിയ ഇഡ്ഡലിയ്ക്കും ദോശയ്ക്കും രുചി കൂടുതലാണോ? രസകരമായ ഒരു ഭക്ഷണ പരീക്ഷണം\nFirst published: December 14, 2021, 16:08 IST\nGuinness world recordGuinness World Records


വാട്സ്ആപ്പിന് ബദലായി സ്വദേശി ആപ്പ് 'സന്ദേശ്' സര്‍ക്കാർ ഉദ്യോഗസ്ഥർ ഉപയോഗിച്ചു തുടങ്ങി - roundupkerala.com\nHome Current Affairs വാട്സ്ആപ്പിന് ബദലായി സ്വദേശി ആപ്പ് ‘സന്ദേശ്’ സര്‍ക്കാർ ഉദ്യോഗസ്ഥർ ഉപയോഗിച്ചു തുടങ്ങി\nവാട്സ്ആപ്പിന് ബദലായി സ്വദേശി ആപ്പ് ‘സന്ദേശ്’ സര്‍ക്കാർ ഉദ്യോഗസ്ഥർ ഉപയോഗിച്ചു തുടങ്ങി\nഡൽഹി: വാട്ട്സ്ആപ്പിന് ബദലായി കേന്ദ്രസർക്കാരിന്‍റെ ‘സന്ദേശ്’ ആപ്പ്, സർക്കാർ ഉദ്യോഗസ്ഥർ ഈ സ്വദേശി ആപ്പ് ഉപയോഗിച്ച് തുടങ്ങിയതായും റിപ്പോർട്ട്. വാട്സ്ആപ്പ് ചാറ്റിന് സമാനമായ ആപ്പ് പുറത്തിറക്കാനുള്ള പദ്ധതികൾ കഴിഞ്ഞ വർഷം സർക്കാർ സ്ഥിരീകരിച്ചിരുന്നു. ആ ആപ്ലിക്കേഷൻ തയ്യാറാക്കിയതായും തുടക്കത്തിൽ മന്ത്രാലയ ഉദ്യോഗസ്ഥർ ആപ്പ് ഉപയോഗിക്കാൻ തുടങ്ങിയതായുമാണ് വിവരം.\nബിസിനസ് സ്റ്റാൻഡേർഡിന്റെ റിപ്പോർട്ട് സ്ഥിരീകരിക്കുന്ന തരത്തിൽ gims.gov.in എന്ന പേജും നിലവിലുണ്ട്. സൈൻ-ഇൻ, എൽഡിഎപി, സാൻഡെസ് ഒടിപി, സാൻഡെസ് വെബ് എന്നിവയുൾപ്പെടെ ലോഗിൻ ചെയ്യുന്നതിനുള്ള ചില വഴികളും വ്യക്തമാക്കിയിട്ടുണ്ട്. ഇതിൽ ഏതെങ്കിലും ഓപ്ഷനുകളിൽ ടാപ്പുചെയ്യുമ്പോൾ, “അംഗീകൃത സർക്കാർ ഉദ്യോഗസ്ഥർക്ക് മാത്രം ഈ പ്രാമാണീകരണ രീതി ബാധകമാണ്” എന്ന തരത്തിലുള്ള സന്ദേശം പേജിൽ തെളിഞ്ഞു വരും.\nഐഒഎസ്, ആൻഡ്രോയിഡ് പ്ലാറ്റ്ഫോമുകളിൽ സന്ദേശ് ആപ്ലിക്കേഷൻ പ്രവർത്തിപ്പിക്കാൻ കഴിയുമെന്ന് റിപ്പോർട്ടിൽ പറയുന്നു. ആധുനിക ചാറ്റിംഗ് അപ്ലിക്കേഷനുകൾക്ക് സമാനമായ വോയ്സ്, ഡാറ്റ എന്നിവയും ഇതു വഴി അയയ്ക്കാം. ഇലക്ട്രോണിക്സ്, ഇൻഫർമേഷൻ ടെക്നോളജി മന്ത്രാലയത്തിന്റെ കീഴിലുള്ള നാഷണൽ ഇൻഫോർമാറ്റിക്സ് സെന്റർ എൻഐസിയാണ് സന്ദേശ് ആപ്പ് കൈകാര്യം ചെയ്യുന്നതെന്നും റിപ്പോർട്ടിൽ വ്യക്തമാക്കുന്നു. മാതൃ കമ്പനിയായ ഫേസ്ബുക്കുമായി കൂടുതൽ ഡാറ്റ പങ്കിടുന്ന പുതിയ സ്വകാര്യതാ നയവുമായി വാട്ട്സ്ആപ്പ് മുന്നോട്ട് കൊണ്ടുപോകുമ്പോൾ സന്ദേശ് ആപ്പിന്‍റെ ആരംഭം നിർണായകമായേക്കും\nPrevious articleനിനിത കണച്ചേരിയുടെ നിയമനത്തില് നിയമ വിരുദ്ധമായി ഒന്നും നടന്നിട്ടില്ലെന്ന് സംസ്‌കൃത സര്‍വകലാശാല വൈസ് ചാൻസിലർ\nNext articleശബരിമലയിൽ പറഞ്ഞത് തിരുത്തി എം.എ ബേബി;. സംഘർഷത്തിന് വഴിവച്ച് കൂടാ


Malyalam govt jobs » Kerala PSC Rank list » Kerala PSC Rank list\nപിഎസ്‌സി റാങ്ക് പട്ടിക: എണ്ണം കുറയ്ക്കുന്നത് ഉദ്യോഗാർഥികൾക്കു ദോഷം\nഹ്രസ്വ റാങ്ക് ലിസ്റ്റുകൾ:- കേരള സർക്കാർ പദ്ധതി\nറാങ്ക് ലിസ്റ്റുകൾ:- അവലോകനം\nഹ്രസ്വ റാങ്ക് ലിസ്റ്റുകൾ:- കമ്മിഷന്റെ ശുപാർശകൾ\nപിഎസ്‌സി റാങ്ക് ലിസ്റ്റുകൾ:- മുഖ്യമന്ത്രിയുടെ പ്രസ്താവന\nFAQ for Kerala government planning to make short rank lists\nPSC റാങ്ക് ലിസ്റ്റുകൾ:- പിഎസ്‌സി റാങ്ക് പട്ടികകളിൽ ഉള്ളവരുടെ എണ്ണം കുറയ്ക്കുന്നത് ഉദ്യോഗാർഥികൾക്കു ദോഷവും സർക്കാരിനു ഗുണവും ആകും.ഇക്കാര്യത്തിൽ തിരക്കിട്ടു തീരുമാനം ഉണ്ടാകില്ലെന്നാണു സൂചന.\nകൂടുതൽ ഉദ്യോഗാർഥികൾ പട്ടികയിൽ ഉണ്ടെങ്കിൽ അവർക്കു സമരം നടത്തി പുതിയ തസ്തിക അനുവദിപ്പിക്കാനും നിലവിലുള്ള ഒഴിവുകൾ റിപ്പോർട്ട് ചെയ്യാൻ സമ്മർദം ചെലുത്താനും സാധിക്കും. ഏതെങ്കിലും വകുപ്പിൽ പെട്ടെന്ന് കുറെ ഒഴിവുകൾ വന്നാൽ ലിസ്റ്റിൽ ആളുണ്ടെങ്കിലെ നിയമനം നടക്കൂ. അതേസമയം റാങ്ക് പട്ടികയിൽ ഉള്ളവർ ജോലി തേടി സമരം ചെയ്യുന്നത് ഇല്ലാതാകുമെന്നതു സർക്കാരിന് ആശ്വാസമാകും. ഇതിന്റെ പേരിലുള്ള സമ്മർദ്ദങ്ങളിൽ നിന്നു സർക്കാരിനു രക്ഷപ്പെടുകയും ചെയ്യാം.\nനരേന്ദ്രൻ കമ്മിഷൻ റിപ്പോർട്ടിലെ ശുപാർശയുടെ അടിസ്ഥാനത്തിലാണ് പിഎസ്‌സിയുടെ സപ്ലിമെന്ററി ലിസ്റ്റിലെ ഉദ്യോഗാർഥികളുടെ എണ്ണം5ഇരട്ടിയാക്കിയത്. ഇതനുസരിച്ച് മെയിൻ പട്ടികയിലെ എണ്ണത്തിന് ആനുപാതികമായി സംവരണ ഉദ്യോഗാർഥികളെ പട്ടികയിൽ ഉൾപ്പെടുത്തും. മെയിൻ പട്ടികയിൽ 100 പേരാണ് ഉള്ളതെങ്കിൽ 14% ഈഴവ സംവരണം ഉള്ളതിനാൽ 70 ഈഴവ ഉദ്യോഗാർഥികളെയാണു സപ്ലിമെന്ററിയിൽ ഉൾപ്പെടുത്തുക.12% മുസ്‌ലിം സംവരണം ഉള്ളതിനാൽ സപ്ലിമെന്ററിയിൽ 60 പേരെ ഉൾപ്പെടുത്തും. ഇങ്ങനെ എല്ലാ സംവരണ സമുദായക്കാരും പട്ടികയിൽ ഉണ്ടാകും. ഇവരിൽ നല്ലൊരു പങ്കിനും ജോലി ലഭിക്കാറില്ല.\nമുഖ്യ പട്ടിക ചെറുതാക്കിയാൽ അനുബന്ധ പട്ടികയും ചെറുതാകും. മുഖ്യ പട്ടികയിലെ അവസാനത്തെ ആളിനെയും നിയമിച്ചു കഴിഞ്ഞാൽ സപ്ലിമെന്ററിക്കു നിലനിൽപില്ല. എണ്ണം കാര്യമായി കുറച്ചാൽ3വർഷത്തെ കാലാവധിക്കു മുൻപേ മുഖ്യ പട്ടിക തീരാൻ സാധ്യതയുണ്ട്. മറ്റു സംസ്ഥാനങ്ങളിലെ പിഎസ്‌സികളും യുപിഎസ്‌സിയും ഒഴിവിന് ആനുപാതികമായുള്ള റാങ്ക് പട്ടികയാണ് പ്രസിദ്ധീകരിക്കുന്നത്. എന്നാൽ കേരളത്തിൽ കൂടുതൽ പേരെ ഉൾപ്പെടുത്തുന്നതാണു കീഴ്‌വഴക്കം. ഇത് പെട്ടെന്നു മാറ്റുന്നത് ഉദ്യോഗാർഥികളെ നിരാശരാക്കും.\nഇക്കാര്യത്തിൽ ശുപാർശ സമർപ്പിക്കാൻ ജസ്റ്റിസ് കെ.കെ.ദിനേശൻ കമ്മിഷനെ നിയമിച്ച സാഹചര്യത്തിൽ കമ്മിഷന്റെ ശുപാർശകൾ സർക്കാർ പഠിക്കും. തുടർന്ന് സർക്കാരിന്റെ ഉപദേശത്തിന്റെ അടിസ്ഥാനത്തിൽ പിഎസ്‌സി തീരുമാനം എടുക്കും. റാങ്ക് ലിസ്റ്റിൽ എത്ര പേരെ ഉൾപ്പെടുത്തണമെന്നു തീരുമാനിക്കാനുള്ള അധികാരം പിഎസ്‌സിക്കു മാത്രമാണ്.കൂടുതൽ ഉദ്യോഗാർഥികളെ ഉൾപ്പെടുത്തുന്നതു ചൂഷണങ്ങൾക്കും അനഭിലഷണീയ പ്രവണതകൾക്കും വഴിവയ്ക്കുമെന്നാ‌ണ് സർക്കാർ നിലപാട്.\nപ്രതീക്ഷിക്കുന്ന ഒഴിവിന് ആനുപാതികമായി പിഎസ്‌സി റാങ്ക് പട്ടിക തയാറാക്കുന്നതു സർക്കാരിന്റെ പരിഗണനയിലുണ്ടെന്നു മുഖ്യമന്ത്രി പിണറായി വിജയൻ നിയമസഭയെ അറിയിച്ചു.\nഒഴിവുകളെക്കാൾ വളരെയധികം ഉദ്യോഗാർഥികളെ ഉൾപ്പെടുത്തുന്നതു ചൂഷണങ്ങൾക്കും അനഭിലഷണീയ പ്രവണതകൾക്കും വഴിവയ്ക്കുന്ന സാഹചര്യത്തിലാണിത്. ഇക്കാര്യത്തിൽ ശുപാർശ സമർപ്പിക്കാൻ ജസ്റ്റിസ് കെ.കെ.ദിനേശൻ കമ്മിഷനെ നിയമിച്ചതായും അദ്ദേഹം പറഞ്ഞു.\nനിലവിൽ പ്രതീക്ഷിത ഒഴിവുകളുടെ3–5ഇരട്ടി വരെ ഉദ്യോഗാർഥികളെ ഉൾപ്പെടുത്തിയാണ് റാങ്ക് ലിസ്റ്റുകൾ തയാറാക്കുന്നതെന്ന് എച്ച്.സലാമിന്റെ ഉപക്ഷേപത്തിനു മുഖ്യമന്ത്രി മറുപടി നൽകി. ലിസ്റ്റിൽ ഉൾപ്പെടുന്നവർക്കെല്ലാം നിയമനം ലഭിക്കില്ല.\nസർക്കാർ വകുപ്പുകളിലെയും സ്ഥാപനങ്ങളിലെയും തസ്തികകൾ, ഇപ്പോൾ ജോലി ചെയ്യുന്നവർ, അവരുടെ വിരമിക്കൽ തീയതി, ദീർഘകാല അവധി, നിയമനം നടത്തുന്നതിന് അനുവദിച്ച തസ്തികകൾ തുടങ്ങിയ വിവരങ്ങൾ വകുപ്പുകളുടെയും സ്ഥാപനങ്ങളുടെയും വെബ്സൈറ്റിൽ പ്രസിദ്ധീകരിക്കുന്നതു പരിശോധിക്കുമെന്നും മുഖ്യമന്ത്രി അറിയിച്ചു.\nറാങ്ക് ലിസ്റ്റുകളിൽ ഉൾപ്പെടുത്തുന്നവരുടെ എണ്ണം കുറയ്ക്കുമെന്നു മുഖ്യമന്ത്രി സൂചിപ്പിച്ചെങ്കിലും അന്തിമ തീരുമാനം എടുക്കേണ്ടതു പിഎസ്‌സിയാണ്. ഇതിൽ സർക്കാരിന് ഇടപെടാനാവില്ല. സർക്കാർ ശുപാർശ ചെയ്താൽ പിഎസ്‌സിക്കു തീരുമാനമെടുക്കാം. യുപിഎസ്‌സിയും മറ്റും പ്രതീക്ഷിത ഒഴിവുകൾക്ക് അനുസൃതമായാണ് റാങ്ക് പട്ടിക പ്രസിദ്ധീകരിക്കുന്നത്.\nQ1.പിഎസ്സിയുടെ സപ്ലിമെന്ററി ലിസ്റ്റിലെ ഉദ്യോഗാർഥികളുടെ എണ്ണം5ഇരട്ടിയാക്കിയത് ഏതു റിപ്പോർട്ട് പ്രകാരം?\nAns:- നരേന്ദ്രൻ കമ്മിഷൻ റിപ്പോർട്ട് പ്രകാരം\nQ2. ഹ്രസ്വ റാങ്ക് ലിസ്റ്റുകൾ നിർമ്മിക്കാനുള്ള കേരള സർക്കാറിന്റെ പദ്ധതി എപ്പോൾ ഉണ്ടാകും?\nAns:- തിരക്കിട്ടു തീരുമാനം ഉണ്ടാകില്ലെന്നാണു സൂചന.\nQ3. ഹ്രസ്വ റാങ്ക് ലിസ്റ്റുകൾ നിർമ്മിക്കാനുള്ള കേരള സർക്കാറിന്റെ പദ്ധതിക്കു ശുപാർശ സമർപ്പിക്കാൻ നിയമിച്ച കമ്മീഷൻ?\nAns:- ജസ്റ്റിസ് കെ.കെ.ദിനേശൻ കമ്മീഷൻ\nQ4. എച്ച്.സലാമിന്റെ ഉപക്ഷേപത്തിനു മുഖ്യമന്ത്രി നൽകിയ മറുപടി?\nAns:- നിലവിൽ പ്രതീക്ഷിത ഒഴിവുകളുടെ3–5ഇരട്ടി വരെ ഉദ്യോഗാർഥികളെ ഉൾപ്പെടുത്തിയാണ് റാങ്ക് ലിസ്റ്റുകൾ തയാറാക്കുന്നതെന്ന് എച്ച്.സലാമിന്റെ ഉപക്ഷേപത്തിനു മുഖ്യമന്ത്രി മറുപടി നൽകി.\nQ5. ലിസ്റ്റിൽ ഉൾപ്പെടുന്നവർക്കെല്ലാം നിയമനം ലഭിക്കുമോ?


സ്‌നേഹത്തിന്റെ നിറമിതാണ്; പരസ്പരം കെട്ടിപ്പിടിക്കാന് ഓടിവരുന്ന കുഞ്ഞുങ്ങളുടെ വീഡിയോ...\nNew York, First Published 11, Sep 2019, 4:47 PM IST\nറോഡ്‌സൈഡിലൂടെ തങ്ങളുടെ അച്ഛന്മാര്‍ക്കൊപ്പം നടന്നുപോവുകയായിരുന്നു ഇവര്. ഇതിനിടെയാണ് ഇരുവരും പരസ്പരം കണ്ടത്. അതോടെ കെട്ടിപ്പിടിക്കാനായി നടപ്പാതയിലൂടെ ഓടുകയായിരുന്നു കുഞ്ഞുങ്ങള്\nനമ്മളെപ്പോഴും പറയാറുണ്ട്, കുഞ്ഞുങ്ങളുടെ സ്‌നേഹമാണ് കളങ്കമില്ലാത്തതെന്ന്. അവര്‍ക്ക് ഒരുപാട് ചിന്തിച്ചും ആശങ്കപ്പെട്ടും സ്‌നേഹത്തെ നിയന്ത്രിക്കാനോ, മനസില് നിന്ന് മായ്ച്ചുകളയാനോ ആവില്ലെന്നത് തന്നെയാണ് ഇതിന് കാരണം.\nഅത്തരത്തിലൊരു വീഡിയോ ആണിപ്പോള് സോഷ്യല് മീഡിയയില് വ്യാപകമായി പങ്കുവയ്ക്കപ്പെട്ടുകൊണ്ടിരിക്കുന്നത്. ന്യൂയോര്‍ക്കില് താമസിക്കുന്ന മൈക്കല് ഡി സിസ്‌നെറോസ് എന്നയാളാണ് തന്റെ മകന് മാക്‌സ്#വെല്ലും അവന്റെ സുഹൃത്തായ ഫിനഗനും തമ്മിലുള്ള കൂടിക്കാഴ്ചയുടെ വീഡിയോ പകര്‍ത്തി ഫേസ്ബുക്കിലൂടെ പുറത്തുവിട്ടത്.\nറോഡ്‌സൈഡിലൂടെ തങ്ങളുടെ അച്ഛന്മാര്‍ക്കൊപ്പം നടന്നുപോവുകയായിരുന്നു ഇവര്. ഇതിനിടെയാണ് ഇരുവരും പരസ്പരം കണ്ടത്. അതോടെ കെട്ടിപ്പിടിക്കാനായി നടപ്പാതയിലൂടെ ഓടുകയായിരുന്നു കുഞ്ഞുങ്ങള്. ഓടിവന്ന ശേഷം ഊഷ്മളമായ കെട്ടിപ്പിടുത്തത്തിലേക്ക്. തുടര്‍ന്ന് കയ്യിലിരുന്ന കളിപ്പാട്ടവുമായി, അവര്‍ക്ക് മാത്രമറിയാവുന്ന ഭാഷയില് സംസാരിച്ച്, അവരുടേതായ ലോകത്തേക്ക് തുള്ളിച്ചാടിക്കയറുന്നു.\nരണ്ടുപേര്‍ക്കും രണ്ട് വയസാണ് പ്രായം. അടുത്തടുത്ത സ്ഥലങ്ങളിലാണ് ഇരുവരും താമസിക്കുന്നതെങ്കിലും, മിക്ക ദിവസങ്ങളിലും കാണുമെങ്കിലും എപ്പോള് കണ്ടാലും അവര് 'എക്‌സൈറ്റഡ്' ആകാറുണ്ടെന്നും അത്രയും സ്‌നേഹമാണ് രണ്ടുപേര്‍ക്കുമെന്നും മൈക്കല് പറയുന്നു. ഇവരുടെ ഈ സവിശേഷമായ സ്‌നേഹപ്രകടനം തങ്ങളുടെ മനസിനെ അത്രമാത്രം സ്പര്‍ശിക്കാറുണ്ട് എന്നതിനാലാണ് വീഡിയോ പകര്‍ത്തി പങ്കുവയ്ക്കാന് കാരണമെന്നും മൈക്കല് കൂട്ടിച്ചേര്‍ത്തു.\nഫേസ്ബുക്കില് പോസ്റ്റ് ചെയ്ത് മൂന്ന് ദിവസങ്ങള്‍ക്കുള്ളില് നാല് ലക്ഷത്തിലധികം പേരാണ് വീഡിയോ കണ്ടത്. ഏതാണ്ട് 7500ഓളം പേര് ഷെയര് ചെയ്തു. കുഞ്ഞുങ്ങളോടുള്ള സ്‌നേഹവും അന്വേഷണവും അറിയിച്ച് ആയിരക്കണക്കിന് കമന്റുകളുമെത്തി.\nഇതിനിടെ നിറത്തിന്റെ പേരില് വംശീയത തുപ്പിനടക്കുന്നവര്‍ക്ക് മാതൃകയാക്കാവുന്നതാണ് ഈ വീഡിയോ എന്ന വാദവുമായും പലരും രംഗത്തെത്തി. കറുത്ത കുഞ്ഞും വെളുത്ത കുഞ്ഞും പരസ്പരം എത്രമാത്രമാണ്, മാനദണ്ഡങ്ങളില്ലാതെ സ്‌നേഹിക്കുന്നതെന്നും സ്‌നേഹത്തിന്റെ നിറം സ്‌നേഹം തന്നെയാണെന്നുമെല്ലാം അവകാശപ്പെട്ട് മാനവികതയുടെ അടയാളമായും പലരും വീഡിയോ പങ്കുവയ്ക്കുന്നുണ്ട്.\n'ഇതേത് ജീവി?'; വൈറല് ഫോട്ടോയില് കണ്ട ജീവി സത്യമോ?\n12-ാം ക്ലാസ്സിലെ പ്രണയിനിയെ ചേര്‍ത്തുപിടിച്ച് വ്യോമയാന ഹീറോ; വിവാഹ വാര്‍ഷിക ട്വീറ്റ് വൈറല്\nസാരിയില് പുതിയ പരീക്ഷണവുമായി വിദ്യ ബാലന്\nനാല് ദിവസത്തിന് ശേഷം തിരിച്ചുകയറി ഇന്ത്യന് ഓഹരി വിപണി; ആവേശത്തില് നിക്ഷേപകര് !


വിവാഹവാര്‍ഷികമാഘോഷിക്കാന് 56, 000 രൂപ മുടക്കി മുറി ബുക്ക് ചെയ്‌തു, ഒടുവിൽ പറ്റിക്കപ്പെട്ട് വൃദ്ധദമ്പതികൾ | Elderly couples holiday ruined by Skyes\nവിവാഹവാര്‍ഷികമാഘോഷിക്കാന് 56, 000 രൂപ മുടക്കി മുറി ബുക്ക് ചെയ്‌തു, ഒടുവിൽ പറ്റിക്കപ്പെട്ട് വൃദ്ധദമ്പതികൾ\nഇത് പ്രായമായവർക്കും രോഗികൾക്കും ഉപയോഗിക്കാൻ സാധിക്കുന്നതല്ലേ എന്ന് ജീവനക്കാരോട് പലതവണ തിരക്കിയതായും, അപ്പോഴെല്ലാം അവർ ഒന്നും പേടിക്കാനില്ലെന്ന് മറുപടി നൽകിയതായും വലേറി മാധ്യമങ്ങളോട് പറഞ്ഞു.\nCornwall, First Published Oct 11, 2020, 9:48 AM IST\nയാത്ര ചെയ്യുമ്പോൾ മിക്കവരും ഇപ്പോൾ ഓൺലൈനിൽ മുൻകൂട്ടി ഹോട്ടൽ മുറികൾ ബുക്ക് ചെയ്തു പോവുകയാണ് പതിവ്. നമ്മുടെ സൗകര്യത്തിന് വേണ്ടി ചെയ്യുന്ന ഈ കാര്യം ചിലപ്പോൾ നമുക്ക് തന്നെ പാരയാകാറുമുണ്ട്. ഓൺലൈനിൽ മുറി കണ്ടു ഇഷ്ടപ്പെട്ട് ബുക്ക് ചെയ്യും. എന്നാൽ, അവിടെ ചെല്ലുമ്പോൾ ആ കണ്ട മുറിയേ ആയിരിക്കില്ല നേരിൽ കാണുന്നത്. ചിലർക്കെങ്കിലും ഓൺലൈനിൽ ഹോട്ടൽ മുറികൾ ബുക്ക് ചെയ്യുമ്പോൾ അത്തരം അബദ്ധങ്ങൾ പിണയാറുണ്ട്. ഈ അടുത്തകാലത്തായി ഈ വൃദ്ധ ദമ്പതികൾക്കും അത്തരമൊരു അനുഭവമുണ്ടായി.\nതങ്ങളുടെ 25 -ാം വിവാഹവാർഷികം ആഘോഷിക്കാനായി വലേരിയും ബിൽ ബാരറ്റും ഒരു അവധിക്കാല കോട്ടേജിലേക്ക് പോകാൻ തീരുമാനിച്ചു. അതിനായി ഓൺലൈനിൽ നോക്കിയപ്പോൾ, സ്കൈസ് ഹോളിഡേ കോട്ടേജിന്റെ കീഴിലുള്ള ട്രെസെല കോട്ടേജിന്റെ ചിത്രങ്ങൾ അവരുടെ ശ്രദ്ധയിൽ പെട്ടു. വാതിൽക്കൽ എത്താൻ ആറ് പടികൾ ഉണ്ടായിരുന്നെങ്കിലും, അത് എങ്ങനെയെങ്കിലും മാനേജ് ചെയ്യാം എന്നവർ കരുതി. കോട്ടേജിന്റെ ചിത്രങ്ങൾ കണ്ടിഷ്ടപ്പെട്ട അവർ അത് ബുക്ക് ചെയ്യുകയും ചെയ്‌തു.\nഎന്നാൽ, സെപ്റ്റംബർ 19 -ന് അവിടെ ചെന്ന അവർ ഞെട്ടിപ്പോയി. ആറ് പടികൾക്ക് പകരം അമ്പതോളം പടികൾ കയറിയാൽ മാത്രമേ വാതിൽക്കൽ എത്താൻ സാധിക്കുമായിരുന്നുള്ളൂ. വലേരിക്ക് 78 -ഉം ബില്ലിന് 79 -ഉം ആയിരുന്നു പ്രായം. എന്നാലും പണമടച്ചതല്ലേ എന്നോർത്ത് അവർ ഇരുവരും വളരെ പ്രയാസപ്പെട്ട് പടികൾ കയറാൻ ശ്രമിച്ചു. എന്നാൽ, പാതിവഴി എത്തിയപ്പോഴേക്കും ബില്ലിന് വയ്യാതായി. അങ്ങനെ അവർ അത് ഉപേക്ഷിച്ച് വീണ്ടും ഒരു 11, 000 രൂപയോളം മുടക്കി അന്ന് രാത്രി ഒരു കാരവൻ വാടകയ്ക്ക് എടുത്ത് അതിൽ കഴിഞ്ഞു. 13 ദിവസം അവിടെ തങ്ങാൻ ഉദ്ദേശിച്ചാണ് വന്നതെങ്കിലും പിറ്റേന്ന് തന്നെ അവർ മടങ്ങാൻ തീരുമാനിച്ചു. താമസവും, ആഘോഷവുമൊന്നും വേണ്ട എങ്ങനയെങ്കിലും വീടെത്തിയാൽ മതിയെന്ന അവസ്ഥയിലായി അവർ.\nതെറ്റായ ചിത്രം കാണിച്ച് പറ്റിച്ച കോൺ‌വാളിലെ കോട്ടേജിനെ വെറുതെ വിടാൻ പക്ഷേ അവർ ഒരുക്കമായിരുന്നില്ല. അത് മാത്രവുമല്ല, പണം തിരികെ നൽകണമെന്ന് ദമ്പതികൾ ആവശ്യപ്പെട്ടപ്പോൾ, അവർ അതിന് സമ്മതിച്ചുമില്ല. എന്നാൽ പിന്നീട് മാധ്യമങ്ങൾ ഇടപെടാൻ തുടങ്ങിയപ്പോഴാണ് ഒടുവിൽ അവർ പണം തിരികെ നൽകിയത്. ഇത് പ്രായമായവർക്കും രോഗികൾക്കും ഉപയോഗിക്കാൻ സാധിക്കുന്നതല്ലേ എന്ന് ജീവനക്കാരോട് പലതവണ തിരക്കിയതായും, അപ്പോഴെല്ലാം അവർ ഒന്നും പേടിക്കാനില്ലെന്ന് മറുപടി നൽകിയതായും വലേറി മാധ്യമങ്ങളോട് പറഞ്ഞു.\n'ബിൽ കുറച്ച് അവശനാണ്. കഴിഞ്ഞ രണ്ട് വർഷത്തിനിടയിൽ അദ്ദേഹത്തിന് ഒരു വലിയ ശസ്ത്രക്രിയ നടന്നു. ഇപ്പോൾ കുറച്ച് ദൂരം മാത്രമേ അദ്ദേഹത്തിന് നടക്കാൻ കഴിയൂ. അദ്ദേഹം യാത്ര ചെയ്യാൻ മൊബിലിറ്റി സ്കൂട്ടറാണ് ഉപയോഗിക്കുന്നത്. അങ്ങനെയുള്ള ഒരാൾ ഇത്രയധികം പടികൾ കയറുന്നത് ആലോചിക്കാൻ കൂടി സാധിക്കില്ല," അവർ പറഞ്ഞു. ഹൃദ്രോഗം മുതൽ പ്രമേഹം വരെയുള്ള നിരവധി ആരോഗ്യപ്രശ്നങ്ങളുള്ള അവർ തീർത്തും പറ്റിക്കപ്പെടുകയായിരുന്നു. “ഞങ്ങളുടെ 25 ആം വിവാഹ വാർഷികം ആഘോഷിക്കണമെന്ന് ഞങ്ങൾ ആഗ്രഹിച്ചു. എന്റെ ഭർത്താവ് ഗുരുതര ഹൃദ്രോഗമുള്ള ആളാണ്. വേദനയും, മരുന്നുകളുമായി കഴിയുന്ന അദ്ദേഹത്തിന് ഒരല്പം ആശ്വാസമാകട്ടെ എന്നോർത്താണ് ഇവിടെ റൂം ബുക്ക് ചെയ്യ്തത്. ഞങ്ങൾ 2019 ഒക്ടോബറിൽ 56 ,000 രൂപയ്ക്കാണ് അത് ബുക്ക് ചെയ്യ്തത്. ജനുവരി മുതൽ ഞങ്ങൾ തവണകളായി തുക അടക്കുന്നു. സമയം അടുക്കുന്തോറും ഞാൻ പലതവണ അവർക്ക് ഫോൺ ചെയ്തു, പ്രശ്‌നമൊന്നുമില്ലല്ലോ എന്ന് തിരക്കിയതാണ്. എന്നാൽ അവർ പറഞ്ഞത് വെറും കള്ളമായിരുന്നു എന്ന് അവിടെ ചെന്നപ്പോൾ ഞങ്ങൾക്ക് മനസ്സിലായി," വലേരി പറഞ്ഞു. ഇതുപോലെ അനവധി പേരാണ് ഇത്തരം ഓൺലൈൻ തട്ടിപ്പുകൾക്ക് ഇരയാകുന്നത്.\nLast Updated Oct 11, 2020, 9:48 AM IST


Sudinam Online | Malayalam news website from Kannur News Paper Sudinam Kannur ഇസ്തിരി ഇടുമ്പോള് ഈ കാര്യങ്ങള് ശ്രദ്ധിക്കാറുണ്ടോ? – Sudinam Online | Malayalam news website from Kannur News Paper Sudinam Kannur.\nഇസ്തിരി ഇടുമ്പോള് ഈ കാര്യങ്ങള് ശ്രദ്ധിക്കാറുണ്ടോ?\nഇരുണ്ടനിറമുള്ള തുണികള് മറിച്ചിട്ട് ഇസ്തിരിയിടുക\nPublished On:Aug 6, 2018 | 7:56 am\n* തുണിയിലെ അലങ്കാരങ്ങളുടെ മീതെ ഇസ്തിരിയിടരുത്. ബട്ടണുകളിലും സിബുകളിലും ഇസ്തിരിയിടരുത്. അതു പോലെ തന്നെ സ്വീകന്‍സ്, നേര്‍ത്ത ലേസുകള് എന്നിവ ഒഴിവാക്കണം. ഇനി അഥവാ അങ്ങനെ ചെയ്യേണ്ടി വന്നാല് തുണി മറിച്ചിട്ട് നേരിയ ചൂടില് ഇസ്തിരിയിടുക.\n* ഇരുണ്ടനിറമുള്ള തുണികള് മറിച്ചിട്ട് ഇസ്തിരിയിടുക. ഇസ്തിരിയിടുമ്പോള് തുണികളില് വരുന്ന തിളക്കം ഒഴിവാക്കാം. ഈ തിളക്കം ഇസ്തിരിപ്പെട്ടിയുടെ ചൂടു കാരണമാണുണ്ടാവുന്നത്. മറിച്ചിട്ട് ഇസ്തിരിയിടുന്നത് തുണിയുടെ നിറം വര്‍ദ്ധിക്കാനും ഭംഗി നിലനില്‍ക്കാനും സഹായിക്കും.\n* എല്ലാ ദിവസവും ഉപയോഗിക്കുന്ന തുണികള് ഇസ്തിരിയിടേണ്ട ആവശ്യമില്ല. കൂടുതലായി ഇസ്തിരിയിടുന്നത് തുണിയുടെ ആയുസ്സ് കുറക്കും. ഒരു ഭാഗം മാത്രം ഇസ്തിരിയിട്ട തുണികള് നല്ല വൃത്തിയായി കാണപ്പെടുന്നുവെങ്കില് ഒരു കാരണവശാലും മറുഭാഗം തേക്കണ്ട.\n* ഇസ്തിരിയിടുന്നതിന് കൃത്യമായ ഒരു ക്രമം ഉണ്ട്. അത് ഓരോ തുണിക്കും വ്യത്യസ്തമാണ്. എപ്പോഴും പുറത്ത് നിന്ന് അകത്തേക്ക് ഇസ്തിരിയിടുക. ഷര്‍ട്ട് ആണെങ്കില് കോളറില് നിന്നും തുടങ്ങുക. പിന്നീട് കയ്യിന്റെ അറ്റം തേക്കുക അങ്ങനെ ഉള്ളിലേക്ക് നീങ്ങുക. ഇത് ഇസ്തിരിയിടല് എളുപ്പമാക്കി തീര്‍ക്കും.\n* നീളത്തില് നേരെ ഇസ്തിരിയിടണം. വളഞ്ഞു പോകാതെ ശ്രദ്ധിക്കുക. ഇസ്തിരിപ്പെട്ടി കൊണ്ടു മൃദുവായി തേക്കരുത്. ഇത് തുണിയില് കൂടുതല് ചുളിവ് വരുത്തും. തുണി വലിഞ്ഞു പോകാനും ഇടയാക്കും.\n* വെളുത്ത വിനാഗിരിയും വെള്ളവും തുല്യമായി ചേര്‍ത്ത മിശ്രിതം കഠിനമായ ചുളിവുകളില് സ്‌പ്രേ ചെയ്ത് തേച്ചാല് അവ ഉടന് നിവരും.


അല്ല സർ... മുകുൾ വാസ്നിക്കിന് മലയാളമറിയാമോ?\nSat Mar 23 2019 09:15:26 GMT+0530 (IST)\nK G Biju| Updated On: 2017-03-23T10:30:21+05:30 | Location : തിരുവനന്തപുരം\nരാജ്യത്തെ ഏതെങ്കിലും കാര്യത്തിൽ കോൺഗ്രസ് ഹൈക്കമാൻഡിന് എന്തെങ്കിലും വ്യക്തതയുണ്ടെന്ന ആക്ഷേപം ഇന്നേവരെ കടുത്ത എതിരാളികൾ പോലും ഉന്നയിച്ചിട്ടില്ല. അപ്പോഴാണ് നെടുകെ കീറിയ പാവയ്ക്കായുടെ വലിപ്പത്തിലുള്ള ഒരു സംസ്ഥാനത്തെ കെപിസിസി പ്രസിഡന്റിന്റെ കാര്യത്തിൽ ഹൈക്കമാൻഡിന് വ്യക്തതയില്ലെന്ന ആക്ഷേപം. ഈ ആരോപണമുന്നയിക്കുന്നവനെയൊക്കെ മുക്കാലിയിൽ കെട്ടി അടിക്കുകയാണ് വേണ്ടത്. എവിടെ മുരളീധർജി?\nഒരു മനോരമാ വാർത്ത വായിച്ചപ്പോഴുള്ള സംശയമാണ്. കെപിസിസി - വൈകി ഉണർന്ന് കോൺ. ഹൈക്കമാൻഡ് എന്നു തലക്കെട്ട്. തിരുവനന്തപുരം എഡിഷനിൽ പേജു പതിനൊന്ന്.\nപുതിയ കെപിസിസി പ്രസിഡന്റിനെക്കുറിച്ചുള്ള ചർച്ചകൾക്ക് എഐസിസി നേതൃത്വം തുടക്കമിട്ടത്രേ. നല്ല കാര്യം. സെമിഫൈനൽ നിയമസഭാ തിരഞ്ഞെടുപ്പിൽ സർവാംഗം അടികൊണ്ട് നടുവൊടിഞ്ഞു കിടക്കുകയാണ് ഹൈക്കമാൻഡ്. വൈകിയാണെങ്കിലും ഉണർന്നതു നന്നായി എന്നേ ആരും പറയൂ. കേരളത്തിൽ ഒരു കെപിസിസി പ്രസിഡന്റുണ്ടാകുന്നതും നല്ല കാര്യം.\nവൈകി ഉണർന്ന കോൺഗ്രസ് ഹൈക്കമാൻഡ് എന്താണു ചെയ്തത് എന്നറിയാൻ ഏവർക്കും ആകാംക്ഷ സ്വാഭാവികം. ഇക്കാര്യത്തിൽ ഹൈക്കമാൻഡ് മുകുൾ വാസ്നിക്കിന്റെ രൂപത്തിലാണ് അവതരിച്ചത്. വൈകി ഉണർന്ന് ഹൈക്കമാൻഡ് എന്നു വായിക്കുമ്പോൾ മൂക്കറ്റം മൃഷ്ടാന്നം കിടന്നുറങ്ങി നേരം വൈകി ഉണർന്നതു മുകുൾ വാസ്നിക്കാണെന്നു നമ്മൾ മനസിലാക്കണം.\nമുകുൾ വാസ്നിക് എന്തു ചെയ്തു...? കട്ടൻ ചായ കുടിച്ചതിനു ശേഷം മുൻ മുഖ്യമന്ത്രി ഉമ്മൻചാണ്ടി, പ്രതിപക്ഷ നേതാവ് രമേശ് ചെന്നിത്തല എന്നിവരെ ഫോൺ ചെയ്തു. ഇനി എന്തു വേണം എന്ന് ആരാഞ്ഞു.\nവൈകി ഉണർന്ന വാസ്നികിന്റെ ഫോൺ വരുമ്പോൾ ഇവിടെ സമയം പത്തു പത്തരയാവുക സ്വാഭാവികം. ഉമ്മൻചാണ്ടിയും ചെന്നിത്തലയും കൃത്യാന്തര ബാഹുല്യങ്ങളിലേയ്ക്കു കടക്കുന്ന നേരം. അപ്പോഴാണ് ഇനിയെന്തു വേണമെന്ന ചോദ്യവുമായി ദില്ലിയിൽ നിന്ന് ഫോൺ. ആർക്കായാലും ദേഷ്യം വരും.\n"ചുമതല നൽകണമോ മുഴുവൻ സമയ പ്രസിഡന്റ് വേണമോ എന്നതിൽ ഇപ്പോഴും അഭിപ്രായം ആരായുന്ന സമീപനമാണ് മുകുൾ സ്വീകരിച്ചത്" എന്നാണ് മനോരമ പറയുന്നത്. വാർത്തയിലെ അടുത്ത വാചകമാണ് ക്ലാസിക്.\nചുമതല നൽകാനായിരുന്നെങ്കിൽ അതു വി എം സുധീരൻ ഒഴിഞ്ഞ സമയത്തു തന്നെ വേണ്ടിയിരുന്നില്ലേ എന്നാണ് ഇവിടെ ഉയരുന്ന ചോദ്യം.\nഅല്ല സർ.. ചോദ്യം ചോദിച്ചത് മുകുൾ വാസ്നിക്കല്ലേ? അപ്പോൾ ഇക്കാര്യം അങ്ങോരോടല്ലേ ചോദിക്കേണ്ടത്? അതിനു പകരം ഇവിടെ ചോദ്യം ഉയർത്തിയിട്ടെന്തു കാര്യം? മുകുൾ വാസ്നിക്കിനോടു ചോദിക്കാനുള്ളത് നാട്ടുകാരോടു ചോദിച്ചാൽ അവരെന്തു മറുപടി പറയും? വായനക്കാരെ ഇങ്ങനെ ആത്മസംഘർഷത്തിലേയ്ക്കും ആശയക്കുഴപ്പത്തിലേയ്ക്കും ഒരു വൃത്താന്തപ്പത്രം തള്ളി വിടാമോ? കാര്യം മലയാളത്തിന്റെ സുപ്രഭാതം തന്നെ.\nവൈകി ഉണർന്ന മുകുൾ വാസ്നിക് ഫോൺ ചെയ്തിട്ടും ഹൈക്കമാൻഡിന് ഇക്കാര്യത്തിൽ ഇനിയും വ്യക്തതയില്ലെന്ന വിലയിരുത്തലാണത്രേ ഇവിടെ അവശേഷിച്ചത്. ശാന്തം പാപം.\nഗോവയിലും മണിപ്പൂരിലും ഏറ്റവും വലിയ ഒറ്റകക്ഷിയായി ജനം വോട്ടുചെയ്തു വിജയിപ്പിച്ചത് കോൺഗ്രസിനെ. അധികാരം റാഞ്ചിയത് ബിജെപി. അപ്പോഴും കൂർക്കം വലിച്ചുറങ്ങിയ സാക്ഷാൽ ഹൈക്കമാൻഡിനെക്കുറിച്ച് ഇങ്ങനെയൊക്കെ പറയുന്നവരെ നരകത്തീയിൽ ദണ്ഡിക്കണം.\nഎന്നാലും ആ സംശയം ബാക്കിയാകുന്നു. "ചുമതല നൽകാനായിരുന്നെങ്കിൽ അതു വിഎം സുധീരൻ ഒഴിഞ്ഞ സമയത്തു തന്നെ വേണ്ടിയിരുന്നില്ലേ എന്ന് ഇവിടെ ഉയരുന്ന ചോദ്യ"ത്തിന് ആരു മറുപടി പറയും...\nമലയാളം പഠിച്ച് മനോരമ വായിച്ച് മുകുൾ വാസ്നിക്കു പറയുമായിരിക്കും. നമുക്കു കാത്തിരിക്കാം.\n(ചിത്രം: എഐസിസി നിരീക്ഷകൻ മുകുൾ വാസ്നിക്കും മുൻ നിരീക്ഷകൻ ഗുലാം നബി ആസാദും കേന്ദ്രമന്ത്രിമാരായിരിക്കെ (ഗവ. ആർക്കൈവ്സ്))


കുടുംബം » ഇനങ്ങള് » എല്ലാ ഇനങ്ങളും » പേജ് : 1\nഇനങ്ങളുടെ എണ്ണം: 373\nമുസ്ലിമിൻ്റെ കൈ പുസ്തകം\nമുസ്ലിമിൻ്റെ കൈ പുസ്തകം: ഡോ. ഹൈതം സർഹാൻ്റെ മേൽനോട്ടത്തിലുള്ള പ്ലേ ആന്റ് ലേൺ വെബ്‌സൈറ്റിലൂടെ പുറത്ത് വിടുന്ന അറബി ഗ്രന്ഥമാകുന്നു ഇത്. കുട്ടികൾക്ക് ആവശ്യമായ ഇസ്ലാമിക തത്വങ്ങളും ധാർമ്മികതയും അടങ്ങിയ ചെറുഗ്രന്ഥം . അതി മനോഹരവും ആവേശകരവുമായ രൂപത്തിലാണ് രചിച്ചിട്ടുള്ളത്. ഇത് പുസ്തകത്തിന്റെ ആസ്വാദനവും സസ്പെൻസും വർദ്ധിപ്പിക്കുന്നു.\nഅന്ധകാരത്തില് നിന്ന് മനുഷ്യരെ രക്ഷപ്പെടുത്താനുള്ള ഏക പരിഹാരം ഇസ്ലാമിന്റെ നിയമ നിര്ദ്ദേശങ്ങള് ജീവിതത്തില് പാലിക്കലാണെന്ന് ഹോളണ്ടി ഭാഷയിലുള്ള ഈ ലേഖനം സമര്ത്ഥിക്കുന്നു.\nമുസ്ലിം സുൂഹത്തിന്‍റെ സുരക്ഷക്കുള്ള കാരണങ്ങള്\nപ്രഭാഷകൻ : മുഹമ്മദ് ഇബ്’നു മാലുല്ലാഹ് ഖാലിദി\nപ്രസ്തുത വിവാഹത്തിന്‍റെ വിധികള് വിവരിക്കുന്നു.\nഇസ്ലാം സ്ത്രീക്ക് നല്‍കുന്ന അവകാശങ്ങള് എന്താണ്? ഇസ്ലാമില് അവള് നിന്ദ്യയാണോ? എന്നീ ചോദ്യങ്ങള്‍ക്ക് ഉത്തരം നല്‍കുന്ന പ്രബന്ധം.\nരചയിതാവ് : മുര്‍ഷിദ ഊയീസാല് പരിഭാഷ : ഇ. മജീദ് പരിശോധന : എന്. തമകീനി\nകുട്ടികള്‍ക്ക് ഇസ്ലാമിന്‍റെ അടിസ്ഥാനങ്ങളായ ഇസ്ലാം കാര്യങ്ങളും ഈമാന് കാര്യങ്ങളും പഠിപ്പിക്കാന് വേണ്ടി തയ്യാറാക്കിയ ഗ്രന്ഥം.പ്രസ്തുത വിഷയവുമായി കഥകളും ഉള്‍കൊള്ളുന്ന ഇത് രണ്ട് ഭാഗങ്ങളായാണ് എഴുതിയത്.\nസന്തുഷ്ട കുടു:ബത്തിന് നാല്’പത് ഉപദേശങ്ങള്\nരചയിതാവ് : ഇസ്മാഈല് ലുത്ത്‘ഫി ഫത്വാനി പരിഭാഷ : സ്വാഫി ഉസ്മാന്\nരചയിതാവ് : സ്വാലിഹ് ഇബ്നു ഫൗസാന് അല് ഫൗസാന് പരിഭാഷ : രിളാഉല്ലാഹ് മുഹമ്മദ് ഇദ്‘രീസ് അല്‍മുബാറക്പൂരി പബ്ലിഷിംഗ് ഹൗസ് : ഇസ്’ലാമിക് കാള് ആന്‍റ് ഗൈഡന്‍സ് സെന്‍റര് - റബ്’വ\nരചയിതാവ് : അബ്ദുല് അസീസ് ബ്നു മുഹമ്മദ് ആലു അബ്ദുലത്തീഫ് പരിഭാഷ : സ്വാഫി ഉസ്മാന് പരിഭാഷ : ഉഥ്മാന് ഇദ്‘രീസ് പബ്ലിഷിംഗ് ഹൗസ് : ഇസ്’ലാമിക് കാള് ആന്‍റ് ഗൈഡന്‍സ് സെന്‍റര് - റബ്’വ\nവ്യക്തിക്കും സമൂഹത്തിനുമുള്ള ഇസ്ലാമിക നിര്‍ദ്ദേശങ്ങള്\nരചയിതാവ് : മുഹമ്മദ് ജമീല് സൈനു പരിഭാഷ : അബ്ദുല് മുഹീത്വ് അബ്ദുല് ഫത്താഹ് പരിഭാഷ : അലി മുസ്ത്വഫ യഅ്ഖൂബ് പരിഭാഷ : അമാന് നദീര് സ്വാലിഹ് പരിശോധന : ഫീര്’ആദീ നസ്‘റുദ്ദീന് അബൂ ജഅഫര് പരിശോധന : മുഹമ്മദ് മുഈന് ബസ്വരി പരിശോധന : മുനീര് ഫുവാദി റിദ്‘വാന് പബ്ലിഷിംഗ് ഹൗസ് : ഇസ്’ലാമിക് കാള് ആന്‍റ് ഗൈഡന്‍സ് സെന്‍റര് - റബ്’വ\nപ്രഭാഷകൻ : ഇഹ്’സാന് ഇലാഹി ളഹീര്\nമുസ്ലീം ഐക്യത്തിന്‍റെ പ്രാധാന്യം\nപേജ് : 19 - എവിടെ നിന്ന് : 1


വലിച്ചെറിഞ്ഞതെല്ലാം വാരിയെടുത്ത് പുഴയ്ക്കൊപ്പം രജീഷ് | Rajesh taking back everything thrown to the river\nമാസങ്ങൾക്കുമുമ്പ് ഭൂഗർഭത്തിൽ അടക്കംചെയ്ത ലോഡുകണക്കിന് പ്ലാസ്റ്റിക് മാലിന്യം പുറത്തെടുത്ത് മണ്ണിനെ പ്ലാസ്റ്റിക് മുക്തമാക്കുന്ന ശ്രമകരമായ പ്രവൃത്തിയിലായിരുന്നു പുത്തഞ്ചേരിയിലെ കനിയാനി രജീഷ്\nകോരപ്പുഴയിലെ പുത്തഞ്ചേരി പൊയിൽകടവിൽ അടിഞ്ഞുകൂടിയ പ്ലാസ്റ്റിക് കുപ്പികളും കവറുകളും നീക്കംചെയ്യുന്ന വിമുക്തഭടൻ കനിയാനി രജീഷ്\nഅത്തോളി: പ്ലാസ്റ്റിക് മാലിന്യങ്ങളോട് പോരാട്ടംകുറിച്ച വിമുക്തഭടനായ യുവാവിന് നാട്ടിൽ വിശ്രമമില്ല. മാസങ്ങൾക്കുമുമ്പ് ഭൂഗർഭത്തിൽ അടക്കംചെയ്ത ലോഡുകണക്കിന് പ്ലാസ്റ്റിക് മാലിന്യം പുറത്തെടുത്ത് മണ്ണിനെ പ്ലാസ്റ്റിക് മുക്തമാക്കുന്ന ശ്രമകരമായ പ്രവൃത്തിയിലായിരുന്നു പുത്തഞ്ചേരിയിലെ കനിയാനി രജീഷ്.\nഇത്തവണ രജീഷ് കാതോർത്തത് സ്വന്തംപുഴയുടെ കരച്ചിലിനാണ്. പ്രളയംകഴിഞ്ഞ് വെള്ളമിറങ്ങിയ പുത്തഞ്ചേരിപ്പുഴയോരം രജീഷിനെ തെല്ലൊന്നുമല്ല വേദനിപ്പിച്ചത്. പ്ലാസ്റ്റിക് കുപ്പികളും ആശുപത്രികളിൽനിന്നുള്ള ഗ്ലൂക്കോസ് ബോട്ടിലുകളുംകൊണ്ട് പുഴയോരം പുതഞ്ഞുകിടക്കുകയായിരുന്നു. കണ്ടൽചെടികളെ വരിഞ്ഞുമുറുക്കിക്കിടന്ന പ്ലാസ്റ്റിക് കുഴലുകൾ ! കാലുകളിൽ കുത്തിക്കേറാൻ മലർന്നുകിടക്കുന്ന ഇഞ്ചക്‌ഷൻ സൂചികളോടുകൂടിയ സിറിഞ്ചുകൂമ്പാരങ്ങൾ.\nകണയങ്കോടുപാലവും കടന്ന് കോരപ്പുഴ, അഴിമുഖത്തേക്ക് മാറാപ്പിലാക്കി ഒഴുകിയതത്രയും പുത്തഞ്ചേരി പൊയിൽകടവ് താഴത്ത് തള്ളിനീക്കി കടന്നുപോയിരിക്കുകയാണ്. അണഞ്ഞുപോകാത്ത പഴയ സൈനികവീര്യത്തോടെ രജീഷ് കൊച്ചുവള്ളവുമായി പുഴയിലേക്കിറങ്ങി. കുപ്പികൾ ഒാരോന്നായി പെറുക്കിയെടുത്തു. നിറഞ്ഞ വള്ളവുമായി പലതവണ കരയോടടുത്തു. രജീഷിനെ അറിയാവുന്ന ചില കൂട്ടുകാർ അപ്പോഴേക്കും സഹായികളായി എത്തി. കോറോത്ത്കുനി മനോജ്, കക്കാട്ട് സുര, വീട്ടിക്കണ്ടി ഇമ്പിച്ചി, എളങ്ങോട്ടുമ്മൽ ബാബു, ശ്യാംജിത്ത് എന്നിവർ.\nഅവരുടെ ‘ഓപ്പറേഷൻ പുഴക്കടവി’ൽ പുഴയോരം പുതുശ്വാസമെടുത്തു. പ്ലാസ്റ്റിക് കുപ്പികളും സഞ്ചികളും ഇഞ്ചക്‌ഷൻ സിറിഞ്ചുകളുമായി ഒന്നരലോഡാളം അജൈവസ്തുക്കളാണ് ഇവർ കരയ്ക്കെത്തിച്ചത്. ഗ്ലൂക്കോസ് കുപ്പികളും സിറിഞ്ചുകളും ട്യൂബുകളുമടങ്ങിയ ആശുപത്രിമാലിന്യങ്ങൾ ചാക്കുകളോടെതന്നെ പുഴയിൽ ഉപേക്ഷിക്കപ്പെട്ടതാണ്. കണയങ്കോട് പാലത്തിന് മുകളിൽനിന്ന് ഇതെല്ലാം പുഴയിലേക്ക് വലിച്ചെറിയാനുള്ള സൗകര്യമാണ് സാമൂഹികദ്രോഹികൾ ഉപയോഗപ്പെടുത്തുന്നതെന്ന് രജീഷ് പറയുന്നു.\nഇവയെല്ലാം വൃത്തിയാക്കി വേർതിരിച്ച് ഇനി വേങ്ങേരി ‘നിറവു’ പോലുള്ള കേന്ദ്രങ്ങളിൽ എത്തിക്കണം. എന്തായാലും ഇപ്പോൾ ഏകനല്ലെന്നുള്ള ആത്മവിശ്വാസമുണ്ട് രജീഷിന്. പതിനേഴുവർഷത്തെ സൈനികസേവനത്തിനുശേഷം നാട്ടിൽ തിരിച്ചെത്തിയപ്പോഴുള്ള ഒറ്റപ്പെടൽ ഇപ്പോഴില്ല. ആത്മവിശ്വാസം പകർന്ന് തന്റെ ‘ബറ്റാലിയനി’ലേക്ക് പുതിയ റിക്രൂട്ട്മെന്റ് ഉണ്ടാവുന്നുണ്ട്. കുട്ടികളും അമ്മമാരും യുവാക്കളുമടങ്ങിയ ഒരു പ്രകൃതിസംരക്ഷണസേന രൂപവത്കരിക്കാനുള്ള തയ്യാറെടുപ്പിലാണ് രജീഷ്.


രജനീകാന്ത് ഉടൻ ആശുപത്രി വിടുമെന്ന് റിപ്പോർട്ട്; താരത്തെ കാണാൻ ആശുപത്രിയിലെത്തി എംകെ സ്റ്റാലിൻ | MK Stalin Visits actor Rajinikanth at Hospital in Chennai\nരജനീകാന്ത് ഉടൻ ആശുപത്രി വിടുമെന്ന് റിപ്പോർട്ട്; താരത്തെ സന്ദര്‍ശിച്ച് എംകെ സ്റ്റാലിൻ\nദില്ലിയിലെ ദേശീയ പുരസ്‍കാര വേദിയില് ഏതാനും ദിവസം മുന്‍പാണ് രജനീകാന്ത് ദാദാസാഹേബ് ഫാല്‍ക്കെ അവാര്‍ഡ് ഏറ്റുവാങ്ങിയത്.\nChennai, First Published Oct 31, 2021, 6:32 PM IST\nചെന്നൈ: ചെന്നൈയിലെ കാവേരി ആശുപത്രിയിൽ ചികിത്സയിൽ കഴിയുന്ന സൂപ്പര് സ്റ്റാര് രജനീകാന്തിനെ(Rajinikanth) സന്ദർശിച്ച് തമിഴ്നാട് മുഖ്യമന്ത്രി എംകെ സ്റ്റാലിൻ(MK Stalin). ആരോഗ്യമന്ത്രിക്കൊപ്പമാണ് സ്റ്റാലിന് രജനീകാന്തിനെ സന്ദര്‍ശിച്ചത്. പത്തുമിനിട്ട് നീണ്ടു നിന്ന കൂടിക്കാഴ്ചക്ക് ശേഷം ഡോക്ടര്‍മാരോട് മുഖ്യമന്ത്രി രജനീകാന്തിന്റെ ആരോഗ്യനിലയെക്കുറിച്ച് സംസാരിച്ചു.\nഅടുത്ത ദിവസങ്ങളില് തന്നെ രജനി പുറത്തുവരുമെന്നാണ് റിപ്പോര്‍ട്ടുകള്. താരത്തിന്റെ ആരോഗ്യനില തൃപ്തികരമാണെന്ന് ആശുപത്രി അധികൃതര് പുറത്തിറക്കിയ പ്രസ്താവനയില് പറഞ്ഞു.\nഈമാസം 28നാണ് രജനീകാന്തിനെ ആശുപത്രിയിൽ പ്രവേശിപ്പിച്ചത്. സാധാരണഗതിയില് നടത്താറുള്ള പതിവ് പരിശോധനകളുടെ ഭാഗമായാണ് രജനിയെ ആശുപത്രിയില് പ്രവേശിപ്പിച്ചതെന്നും പേടിക്കാനൊന്നുമില്ലെന്നും ഭാര്യ ലത അറിയിച്ചിരുന്നു. രജനികാന്തിന്റെ ആരോഗ്യനില മോശമായെന്ന തരത്തിലുള്ള അഭ്യൂഹങ്ങള് വിശ്വസിക്കരുതെന്നും കുടുംബാംഗങ്ങള് അഭ്യര്‍ത്ഥിച്ചിരുന്നു.\nദേഹാസ്വാസ്ഥ്യം; രജനികാന്തിനെ തീവ്രപരിചരണ വിഭാഗത്തിലേക്ക് മാറ്റി\nLast Updated Oct 31, 2021, 6:59 PM IST


എബോള: ചികിത്സയും പ്രതിരോധവും | Ebola| Lifestyle| Health| health\nഎബോള: ചികിത്സയും പ്രതിരോധവും\nSep 10, 2014, 03:30 AM IST\nകോംഗോ, സുഡാന് തുടങ്ങിയ ആഫ്രിക്കന് രാജ്യങ്ങളില് 1976ലാണ് ആദ്യമായി എംബോള വൈറസ് രോഗം ആദ്യമായി കാണുന്നത്. പശ്ചിമ ആഫ്രിക്കന് രാജ്യങ്ങളായ ഗിനിയ, സിയറ ലിയോണ്, നൈജീരിയ എന്നീ രാജ്യങ്ങളിലാണ് ഇപ്പോള് എബോള കാര്യമായി ബാധിച്ചിരിക്കുന്നത്. കോംഗോയിലെ നദിയുടെ പേരില് അറിയപ്പെടുന്ന ഈ രോഗം ഇന്ത്യയില് കണ്ടതായി ഇതുവരെ സ്ഥിരീകരിച്ചിട്ടില്ല.\nആഫ്രിക്കന് രാജ്യങ്ങളില് ഇതുവരെ 2615 പേര്‍ക്ക് രോഗം ബാധിച്ചു. ഇവരില് 1427 പേര് മരണത്തിന് കീഴടങ്ങി. രോഗബാധിത പ്രദേശങ്ങളിലെ സ്ഥിതിവിവരകണക്കുകള് ലഭ്യമല്ലാത്തതിനാല് മരണനിരക്ക് ഇതിലുംകൂടിയേക്കാമെന്നാണ് അനുമാനം. 2014 ആഗസ്തില് ലോകാരോഗ്യസംഘടന എബോള ബാധയെ ആരോഗ്യഅടിയന്തര\n# ഡോ. പി.കെ ശശിധരന്, ഡോ. വിനീത് രാജഗോപാല്\nആഫ്രിക്കന് രാജ്യങ്ങളില് ഇതുവരെ 2615 പേര്‍ക്ക് രോഗം ബാധിച്ചു. ഇവരില് 1427 പേര് മരണത്തിന് കീഴടങ്ങി. രോഗബാധിത പ്രദേശങ്ങളിലെ സ്ഥിതിവിവരകണക്കുകള് ലഭ്യമല്ലാത്തതിനാല് മരണനിരക്ക് ഇതിലുംകൂടിയേക്കാമെന്നാണ് അനുമാനം. 2014 ആഗസ്തില് ലോകാരോഗ്യസംഘടന എബോള ബാധയെ ആരോഗ്യഅടിയന്തരാവസ്ഥയായി പ്രഖ്യാപിച്ചിട്ടുണ്ട്.\nവൈറസ് ബാധയാണ് എബോള. രോഗബാധിതരുടെയോ, രോഗംമൂലം മരിച്ചവരുടെയോ രക്തത്തിലൂടെയോ വിസര്‍ജ്യത്തിലൂടെയോ മറ്റ് സ്രവങ്ങളിലൂടെയോ ഒക്കെ രോഗം പകരാം. കുരങ്ങുകള്, മാനുകള്, മുള്ളന് പന്നി, പന്നി തുടങ്ങിയ മൃഗങ്ങളിലും രോഗംകാണുന്നുണ്ട്.\nരോഗം ബാധിച്ച മൃഗങ്ങളുടെ വിസര്‍ജ്യങ്ങളിലൂടെയോ, അവയുടെ മാംസം ഭക്ഷിക്കുന്നതിലൂടെയോ രോഗം മനുഷ്യരിലേയ്ക്ക് പടരാം. ശരിയായി പാകപ്പെടുത്തിയ മാംസം കഴിക്കുന്നത് രോഗസാധ്യത ഇല്ലാതാക്കും. വായു, വെള്ളം, മറ്റ് ഭക്ഷ്യവസ്തുക്കള് എന്നിവവഴി രോഗം പകരാനിടയില്ല. അതിനാല്‍തന്നെ ശരിയാ മുന്‍കരുതല് രോഗംപകരുന്നത് തയാന് കഴിയും.\nപഴങ്ങള് ഭക്ഷിക്കുന്ന വവ്വാലുകളാണ് രോഗത്തിന്റെ സ്വാഭാവിക വാഹകര്. അതേസമയം ഇവയെ രോഗം ബാധിക്കുകയുമില്ല. വവ്വാലുകള് പകുതി കഴിച്ച പഴങ്ങളും മറ്റും ഭക്ഷിക്കുന്നതുവഴി മറ്റ് മൃഗങ്ങള്‍ക്കും രോഗംബാധിക്കുന്നതായി കരുതുന്നു.\nവൈറസ് ശരീരത്തില് പ്രവേശിച്ച് രണ്ട് മുതല് 21 ദിവസത്തിനുള്ള രോഗലക്ഷണങ്ങള് പ്രകടമാകും. സാരാധണ വൈറല് രോഗങ്ങളില് കാണുന്നതുപോലെ പനി, തലവേദന, പേശിവേദന, തൊണ്ടവേദന എന്നിവയും ചിലപ്പോള് ഛര്‍ദ്ദി, തൊലിയിലെ തിണര്‍പ്പ് എന്നിവയും ഉണ്ടാകാം. താരതമ്യേന ആരോഗ്യമുള്ളവരില് രോഗാവസ്ഥ കുറച്ചുദിവസങ്ങള്‍കൊണ്ട് തനിയെ മാറുന്നു. എന്നാല് ചിലരിലാകട്ടെ, ഗുരുതരമായ രക്തസ്രാവം ഉണ്ടാകുന്നു-രോഗംവന്ന് അഞ്ച് മുതല് ഏഴ് ദിവസങ്ങള്‍ക്കുള്ളിലാണ് ഇവ കാണപ്പെടുന്നത്. ഇത്തരക്കാരില് ക്രമേണ കരള്, വൃക്ക തുടങ്ങിയ അവയവങ്ങളുടെ തകരാറ്മൂലം മരണം സംഭവിക്കാം.\nസാധാരണ കാണുന്ന ഡങ്കിപ്പനി, എലിപ്പനി തുടങ്ങിയ രോഗബാധയുണ്ടാകുന്നവര്‍ക്ക് ഗുരുതരാവസ്ഥയുണ്ടാകുന്നതിന് കാരണം നേരത്തെയുണ്ടായിരുന്ന പോഷകാഹാരക്കുറവും കരള് രോഗവും മദ്യപാനവുമൊക്കെയാണ്. NSAID വിഭാഗത്തിലുള്ള മരുന്നുകളുടെ ഉപയോഗവും രോഗബാധയുള്ളവരെ ഗുരുതരാവസ്ഥയിലാക്കുന്നു. ഈയൊരുരീതിയതന്നെയാണ് എബോളയുടെ കാര്യത്തിലും സംഭവിക്കുന്നതെന്ന് ഊഹിക്കാവുന്നതാണ്.\nവ്യക്തമായ പശ്ചാത്തലവിവരണംതന്നെയാണ് രോഗനിര്‍ണയത്തിന് വേണ്ടത്. ജോലി, യാത്രാസംബന്ധമായ വിവരങ്ങള്, രോഗികളുമായോ, മൃഗങ്ങളുമായോ ഉള്ള സമ്പര്‍ക്കം ഇവയെല്ലാം അപഗ്രഥിക്കേണ്ടതാണ്. ഈ രോഗലക്ഷണങ്ങളുമായി സാമ്യമുള്ള മറ്റ് അസുഖങ്ങള് (മലേറിയ, ടൈഫോയ്ഡ്, ഡങ്കി, ടൈഫസ് ഫീവര്) ഉണ്ടാകാനുള്ള സാധ്യത ദുരീകരിക്കുകയും വേണം.\nരോഗം സ്ഥിരീകരിക്കാന്, ഇന്ത്യയില് ലഭ്യമല്ലാത്ത ചെലവേറിയ ലാബ് പരിശോധനകളും സഹായിക്കും. പരിശോധനയ്ക്കുള്ള രക്തസാമ്പിളുകള്‍വഴി രോഗം പകരാതിരിക്കാനുള്ള മുന്‍കരുതലുകളും എടുക്കേണ്ടതുണ്ട്.\nമറ്റേത് വൈറല് പനിയെയും പോലെ സപ്പോര്‍ട്ടീവ് ചികിത്സതന്നയൊണ് പ്രധാനം. വൈറസ് രോഗത്തിനുള്ള മരുന്നകള് ലഭ്യമല്ലാത്തതിനാലാണിത്. അതുകൊണ്ടുതന്നെ രോഗനിര്‍ണയത്തിനായി ചെലവേറിയ പരിശോധനകള് നടത്തേണ്ടതില്ല.\nഎബോളരോഗത്തിനുള്ള ചില മരുന്നുകള് പരീക്ഷണഘട്ടത്തിലാണ്. രോഗപ്രതിരോധത്തിനായി വാക്‌സിനുകളും ലഭ്യമല്ല.\n60 ഡിഗ്രി ഊഷ്മാവില് 30 മുതല് 60 മിനുട്ട് വരെ ചൂടാക്കിയാല് അല്ലെങ്കില് അഞ്ച് മിനുട്ട് നേരം തിളപ്പിച്ചാല് വൈറസ് നശിച്ചുപോകും. അണുബാധയേറ്റതായി സംശയിക്കുന്ന വസ്ത്രങ്ങള് ഇസ്തിരിയിട്ടാല് അണുബാധയകറ്റാം. തിളപ്പിച്ച് ഉപയോഗിക്കുകയുമാകാം. അണുബാധയേറ്റതായി സംശയിക്കുന്ന പ്രതലങ്ങള് ബ്ലീച്ചിങ് പൗഡര് ലായിനി ഉപോയഗിച്ച് ശുചീകരിക്കുന്നതും ഉചിതമാണ്.\nപശ്ചിമ ആഫ്രിക്കന് രാജ്യങ്ങളില്‍നിന്ന് വരുന്നവര്‍ക്ക് രോഗലക്ഷണമുണ്ടെങ്കില് അവരെ മറ്റുള്ളവരില്‍നിന്ന് അകറ്റിനിര്‍ത്തി നീരീക്ഷിക്കേണ്ടതാണ്.\nസാമൂഹിക സാമ്പത്തിക പശ്ചാത്തലം\nദാരിദ്ര്യത്തില് ജീവിക്കുന്നവരെയാണ് എബോള പ്രധാനമായും ബാധിച്ചത്. അന്ധവിശ്വാസം, അറിവില്ലായ്മ, പോഷകാഹാരകുറവ്, രോഗചികിത്സാസംവിധാനങ്ങളുടെ അഭാവം, തെറ്റായ ജീവിത ശൈലികള് തുടങ്ങിയവയെല്ലാം രോഗംമൂര്‍ച്ഛിക്കാനിടയാക്കുന്ന കാര്യങ്ങളാണ്. എലിപ്പനി, ഡങ്കിപ്പനി എന്നീ രോഗമുള്ളവരില് മരണംസംഭവിക്കുന്നത് മറ്റ് അനുബന്ധരോങ്ങളുമുള്ളതിനാലാണെന്ന് കാണാം. പുകവലി, മദ്യപാനം, പോഷകാഹാരക്കുറവ് തുടങ്ങിയവയും കാരണമാണ്. ഈ അവസ്ഥതന്നെയാണ് എബോള രോംഗ ബാധിച്ചവര്‍ക്കുമുള്ളത്. അതുകൊണ്ടുതന്നെ എബോള വൈറസിനെ പേടിക്കുന്നവര് രോഗംവരാന് കാരണമായ സാമൂഹിക സാമ്പത്തിക പശ്ചാത്തലത്തിലേയ്ക്കാണ് ശ്രദ്ധതിരിക്കേണ്ടത്.\nആഫ്രിക്കയില് രോഗംവരാന് കാരണം ഇത്തരം പശ്ചാത്തലമാണ്. രോഗികളെ പരിചരിക്കുന്നവര് പാലിക്കേണ്ട ശുചിത്വം, കുടിവെള്ളത്തിനും സോപ്പിനുംവരെ ക്ഷാമമുള്ള ആഫ്രിക്കന് രാജ്യങ്ങളില് അസാധ്യമാണ്. എല്ലാവര്‍ക്കും ശുദ്ധജലം, സമീകൃതാഹാരം, നല്ല ജീവിതശൈലി ശീലിക്കല്, രോഗബാധയ്‌ക്കെതിരെയുള്ള അവബോധം ഇവയെല്ലാം ലഭ്യമായാല് ആഫ്രിക്കയില്‍പോലും ഈ രോഗം നിയന്ത്രിക്കാനാകും.\nഈ അവസരത്തില് മനുഷ്യത്വമുള്ളവര് മനസിലാക്കേണ്ട പ്രധാനവിഷയം ഇതാണ്-ആരോഗ്യം ഒരിക്കലും ഒരു ശരീരത്തിനോ പ്രദേശത്തിനോ, ഭാഗികമായി നേടാനോ നിലനിര്‍ത്താനോ സാധിക്കുകയില്ല. 'Social Health is My Health' എന്ന സന്ദേശത്തിനാണ് ഏറ്റവും പ്രധാനം. വികസനവും സാമൂഹിക സുരക്ഷയും നടപ്പാക്കിയതിന്റെ പ്രതിഫലനമാണ് അവിടത്തെ ആരോഗ്യമുള്ള ജനങ്ങള് എന്ന് തിരിച്ചറിയണം. ഈ രണ്ട് പ്രകൃയകളുമാകട്ടെ, 'Distribution Wealth' ലുമാണ് നിലനില്‍ക്കുന്നത്.\nഒരു കുടുംബത്തിലോ വ്യക്തിയിലോ രണ്ട് തലമുറയിലധികം സമ്പത്ത് നിലനില്‍ക്കില്ലെന്ന് തിരിച്ചറിവ് വേണം. അധികമുള്ള സമ്പത്ത് എല്ലാവരുടെയും സമൂഹനന്മയ്ക്ക് ഉപയോഗിച്ചു എന്ന് ഉറപ്പുവരുത്തേണ്ടത് ഭരണകൂടങ്ങളുടെ കടമയാണ്. അത് ഉറപ്പുവരുത്താന് വേണ്ട നയങ്ങളാണ് ഉണ്ടാകേണ്ടത്. ആഫ്രിക്കന് രാജ്യങ്ങളിലെ ആരോഗ്യപ്രശ്‌നങ്ങള്‍പോലും നമ്മുടേയും ആരോഗ്യപ്രശ്‌നമാണെന്ന് തിരിച്ചറിയേണ്ടിയിരിക്കുന്നു. കള്ളപ്പണവും അഴിമതിയും ഇല്ലാതാക്കി, ധൂര്‍ത്ത് കുറച്ച്, പാഴ്‌ചെലവ് കുറച്ച് സമ്പത്ത് സമാഹരിക്കുകയും അതുവഴി എല്ലായിടത്തും അടിസ്ഥാന സൗകര്യങ്ങള് ഉണ്ട് എന്ന് ഉറപ്പാക്കേണ്ടതുമാണ്.\nഎബോള വൈറസിനെ പേടിക്കുന്നവര്, എലിപ്പനി, ടൈഫോയ്ഡ്, മലേറിയ, ഡെങ്കിപ്പനി, കോളറ, ടിബി, എയിഡ്‌സ് തുടങ്ങി എല്ലാ പകര്‍ച്ചവ്യാധികളെയും പേടിക്കണം. കാരണം ഇവയ്‌ക്കെല്ലാം അടിസ്ഥാനകാരങ്ങള് ഇവയാണ്:\n5. മരുന്നുകളുടെ അമിത ഉപയോഗവും അനാവശ്യ പ്രയോഗങ്ങളും.\nഡോക്ടര്‍മാരുടേയോ ആസ്പത്രികളുടേയോ എണ്ണം കൂട്ടിയതുകൊണ്ടോ, പുതിയ മെഡിക്കല് കോളേജുകള് തുടങ്ങിയതുകൊണ്ടോ പരിശോധന സൗകര്യങ്ങള് വര്‍ധിപ്പിച്ചതുകൊണ്ടോ എബോള വൈറസിനെയോ മറ്റ് പകര്‍ച്ചവ്യാധികളെയോ പടിക്ക് പുറത്താക്കാന് കഴിയില്ലെന്ന് ജനങ്ങളും ഡോക്ടര്‍മാരും തിരിച്ചറിയണം. ദീര്‍ഘവീക്ഷണത്തോടെയുള്ള സാമൂഹിക, സാമ്പത്തിക, വിദ്യഭ്യാസ, കൃഷി, നിയമ ...പരിഷ്‌കാരങ്ങളാണ് അടിയന്തരമായി നടപ്പാക്കേണ്ടത്. ദീര്‍ഘവീക്ഷണത്തോടെയുള്ള ആരോഗ്യനയം ഉണ്ടാക്കേണ്ടതുണ്ട്.\n(ലേഖകര് കോഴിക്കോട് ഗവ. മെഡിക്കല് കോളേജ് മെഡിസിന് വിഭാഗം അധ്യാപകരാണ്)